
r\.nte hos septem annos vir doctus Batavus J. van der 
Vliet Apulei Metamorphoses triennioque post eiusdem Apo- 
logiam et Florida Lipsiae edidit. quam editionem si cum 
Eyssenhardtiana Metamorphoseon et Apologiae Kruegeria- 
naque Floridorum comparamus, non pauca in ea inesse vi- 
demus, quibu» differat ab his vetustioribus. nam omnium 
primum apparatus criticus in ea aliquanto auctior ab editore 
exhibitus est, collato denuo Florentino utroque (F et y)*) et 
recentioribus etiam aliquot libris excussis. deinde quidquid 
viri docti post Eyssenhardtii et Eruegeri editiones ad sananda 
Apulei verba proposuerant, id omne Vliet satis diligenter 
conquisivit et quae utilia viderentur, in usum libri sui 
convertit. postremo ipse aliquam operam in emendando hoc 
scriptore posuit et si qua invenisse sibi visus erat meliora, 
editioni suae intulit. 

In iis, quae praebet haec Vlietii recensio, sunt quae 
laudes, sunt etiam quae improbes. ac laude quidem dignum 
est, quod subsidia critica largiora et quadam ex parte meliora 
ibi congesta sunt quodque eorum, quae ad emendandos locos 
depravatos alii protulerunt, satis idoneus factus est delectus. 
item non pauca ex iis, quae editor suo ipse ingenio invenit, 
probanda sunt et utique sequenda. at vero in eo reprehen- 
dendus est Vliet, quod codices primarios non ea qua par 
fuit cura atque diligentia contulit, id quod iam alii, velut 
O. Rossbach, Rud. Helm, Fr. Gatscha, qui et ipsi codices 
illos inspexerunt et examinarunt, suo iure ei obiecere. tum 
verba scriptoris non ea qua decuerat religione ac verecundia 
ab eo tractata cum idem Helm tum ^M. Petschenig non im- 
merito contendit. nam etiam sana prorsus et integra non num- 
quam Vliet attrectavit ac praeter necessitatem a vulgata dis- 
cessit, id quod etiam iis, quae infra exponentur, magis, 

*) Supplementum huius collationis Yliet pauio post in Mnem. vol. 
XXV (1897) p. 388 — 411 edldit; quaedam tamen melius ex codice cp eno- 
tavit mox Fr. Gatscha, Quaest Apuh p. 39 — 52. 

opinor, tibi patebit. itaque non de nihilo fiagitari novam 
doctioremque Apulei operum recensionem concedendum est. 

Recte sane Vliet in praef. edit. metam. p. VI dicit dili- 
genter in emendando hoc scriptore habendam esse generis 
scribendi, quod eius pi^oprium sit, rationem nec potest negari 
huius notitia non ita parva eum imbutum fuisse. sed tamen 
non plene cognitam habuit ille Apulei elocutionem multaque 
in ea prorsus neglexit, quae momentum haud ita leve in verbis 
constituendis faciebant. qua re non numquam introduxit lec- 
tiones consuetudini huius scriptoris plane adversas, ut infra 
ex iis, quae adferemus, clare videbis. subtiliter utique sermonis 
Apuleiani proprietates perlustrandae sunt ac scrutandae, si 
lectiones coniectura nixas cum his congruere vis et consonare. 

Neque tamen satis est explorasse hoc vel iilud usur- 
pari ab hoc scriptore, sed necesse est etiam illud scire, ubi 
quidque extet ab eo adhibitum. nam non par et idem est 
Apulei per omnia opuscula dicendi usus. sunt enim quae 
satis frequentia sint in metamorphosibus, desint tamen vel 
raro nobis occurrant in aliis eius libris, cum quaedam non 
inveniantur in metamorphosibus, legantur vero saepius in 
apologia vel floridis vel libris ad philosophiam spectantibus. 
nimirum procedente lempore scriptor mutavit sermonem suum 
nec servavit eum integrum inmotumque per longiora tem- 
porum spatia. hoc non solum is fecit, sed alii complures, velut 
Oicero, Sallustius, Livius, Tacitus, ut proximis decenniis viri 
docti observarunt et dilucide demonstraverunt. etiam harum 
rerum scientia ad verba scrlptoris recte constituenda nos 
interdum adiuvari non est cur pluribus a me nunc ostendatur. 
ut alii, ita ne Vliet quidem satis hanc rem in editione sua 
curavit. 

Sed alia quoque ex causa operae pretium est hoc modo 
in huius scriptoris sermonem inquirere. nam ex eius rei certa 
cognitione aliquid testimonii redundare potest etiam ad or- 
dinem scriptorum Apuleianorum, qui adhuc satis incertus 
est et obscurus, statuendum aut confirmandum. de hac re sub 
finem commentationis huius acturus sum, ut, quid meis ob- 
servationibus, quas iam propositurus sum, in hanc quae- 
stionem proficiatur, brevi comprehendam. 

Nec denique sufficit ad crisin Apuleianam recte facti- 
tandam usum scribendi pemoscere huius scriptoris solius. 
nam eum solum spectantibus quaedam depravata videri pos- 
sunt, quae re vera integra sunt ac sincera. valde nonnum- 
quam proderit usum scribendi scriptorum aequalium vel 
aetate propinquorum aut etiam posteriorum comparare, quo- 
niam nonnulla ex iis, quae apud bunc non recurrunt, con- 
firmari possunt exemplis, quae ab his scriptoribus petiveris. 



^tque in bac quidem re editor Batavus multum operae ac 
^tudii posuisse non videtur. nam ea in usum suum convertisse 
plerumquesatis habuit, quae iam alii, imprimis C. Weyman 
(Studien zu Apuleius und seinen Nachahmern, Monaci 1893) 
collegerunt. nec secus cura eorum scriptorum est editori ha- 
benda, quos Apuleius ipse imitatus est. nam et ii aliquod 
possunt locis diffiicilibus ferre subsidium. respexit hanc rem 
post alios nuper Gatscha 1. 1. p. 1—20, sed non exhausit. 
Vliet non videtur in eam accuratius inquisisse, sed iis ac- 
quiesse, quae olim Pricaeus, nostra memoria Hiidebrand, 
Koziol, Gatscha, alii congesserant. 

lam ad lem transgressurus non possum quin conquerar, 
quod peculiari lexico Apuleiano etiam nunc destituti sumus. 
•quot locis melius certiusque membranarum memoria aesti- 
maretur quotque quaestiones grammaticae facilius institue- 
^•entur et expedirentur, nisi hoc studiorum careremus adiu- 
mento! postulavit iam tale subsidium data occasione M. 
Petschenig,*) id expeto nunc et ipse, quam difficile sit sine 
tali indice quaestiones criticas grammaticasque Apuleianas 
tractare, saepe numero expertus. 



met- 1, 3: tunc ego in verba fidmtior ^heus tu inqwim 
ei> qui sermonem iecerat priorem ^ne pigeat te vel taedeat 
reliqua pertexere' et ad alium *tu vero crassis auribus et ob- 
stinato corde respuis quae forsitan vere perhibeantur\ 

Sic nuper Vliet locum edidit, ei inserendo et ieceras, 
quod codices exhibent, in iecerat mutando. nolo nunc decer- 
nere, utrum traditam memoriam sperni necesse fuerit nec- 
ne — fortasse erunt qui hanc servare malint ccllato loco 1, 
22 heus tu, inquit, qui tam fortiter fores verberasti — : id 
dicendum censeo, non ei Vlietium addere debuisse, si lacunam 
subesse putaverit, sed ad eum, nam hoc non solum illo quod 
subsequitur ad alium exigitur, sed omnino usu dicendi po- 
stulatur Apuleiano. constanter enim Apuleius inquam^ aio, 
infit ad aliquem dicit, cum orationem rectam inducit: met. 

1, 18 et ad illum *ne' inquam, *immerito'; 2, 7 et tandem 
ad illam ^quam pulchre quamque festive' inquam *Fotis mea*; 

2, 13 negotii — oblitus infit ad eum; 2, 15 ad Milonem aio 
'ferat suam — fortunam*; 2, 19 cum inflt ad me Byrrhaena; 
2, 21 et ad quempiam praetereuntium — inquam ; 2, 25 
•denique sic ad illam 'quin abis' inquam; 2, 31 sic ad me 

*) Cf. Berl. phil. Woch. 1897, p. 987. 



Byrrhaena 'solleranis' inquit 'dies'; 3, 8 adsurgit et ad po- 
puluni talia; 5; 5 ea nocie ad suam Psychen sic infit ma- 
ritus; 5, 18 sic ad illas ait; 6, 10 sic adillam: ^videris enim. 
mihil— promereri'; 6, 22 atque sic ad illum 'licet tu' inquit 
'domine flli, — servaris' ; 6, 23 et ad Venerem — *nec tu' inquit ; 
8, 18 unus illinc — ad nos inquit; 10, 8 haec ad ordinem 
pertulit. tantummodo tum dativus ponitur, cum ei, cui quid 
dicitur, participium additur, velut met. 1, 26 me perducit ad 
illum suum grabattulum et residenti ^quam salve agit' in- 
quit; 6, 11 sed — vocatae Psychae Venus infit talia; S^ 
9 instanter garrienti *adhuc' inquit 'tui fratris meique ca- 
rissimi mariti facies.' itaque apparet Vlietium I. 1. 4nquam 
<ad eum> qui — - sermonem iecerat' rectius scripturum 
fuisse. 

ibid. 1, 7: iam adlubentia procUvis est sennonis et ioci 
[etj scitum cst cavillum; iam dicacitas tinnula, eum ille — infit. 

Est^ quod Vliet ante cavillum scripsit pro et F, minime 
mihi placet antecedente 'adlubentia proclivis est sermonis'; 
certe melius illud absit. veram haud dubie Eyssenhardt, cui 
etiam Kronenberg adsensit, invenit scripturam, cum utro- 
que et deleto edidit 'et ioci scitum cavillum'. duplex hoc ct, 
quod in F scriptum extat, ex virgula lacunam indicante T^ ortum 
iudicaverim. nam si olim in verborum ordine fuerat scriptum 
'et ioci ^ cavillum' atque in margine *^ scitum* addilum, 
a scriba coniungi haec ita poterant, ut evaderet *et ioci ^ 
scitum ^ cavillum', unde facile virgula pro et habita *et ioci 
et scitum et cavillum' provenit. non secus error apud Velleium 
2, 42, 2 extitit, ubi codice servatum est 'contracta classe e t 
privatus et tumultuaria invectus' pro 'contracta classe tu- 
multuaria privatus invectus', id quod F. Ruehl paucis abhinc 
annis recte perspexit. et hic in ordine olim fuisse videtur 

'contracta classe tumultuaria invectus' atque in margine '? 
privatus', unde error latius serpsit. 

ibid. 1 , 7 : et statim miser ut cum illa adquievi, ab unico 
congressu damnosam ac pestilentem con^suetudinem';^- 
contraho et ipsas etiam lacinias, quas boni latrones contegendo 
tnihi concesserant^ in eam contuli, 

Consuetudinem Vliet scribendum censuit, alii alia propo- 
suerunt. quorum tamen inventorum nullum mihi probatur, 
quoniam non infertur ea vox, quae sententia desideratur, vox 
amoris. nam vir ille, qui haec refert, cum Meroe caupona 
congressus amore eius statim incensus erat eoque tam vehe- 



inenti, ut sui taraquam impos voluntati atque arbitrio eius 
prori^us obnoxius esset. consuetudo longiore temporis spatio 
extitit, temporis momento contractus est amor. itaque scri- 
bendum existimo: 'ab unico congressu damnosam ac pesti- 
lentem contraho <Cadfectionem> et ipsas etiam lacinias 
— in eam contuli*. de voce adfectionis (= amorls) cf. met. 

3, 22 patere — singulari me adfectionis tuae fructu perfrui ; 

4, 26 cubiculi torique sanctae caritatis adfectione mutuo mihi 
pigneratus; 5, 9 fortassis tamen procedente consuetudine et 
adfectione roborata deam quoque — efficiet; 5, 15 sic adfec- 
tione simulata — invadunt animum; 7, 11 sed adfectione cal- 
cata — scortari tibi libet ; 8, 3 novaeque et gliscentis adfec- 
tionis firmissimuni vinculum; 10, 2t et suas testantur adfec- 
tationes; 11, 25 dulcem matris adfectionem miserorum casibus 
tribuis ; apol. 85 parentis — adfectiones exploras. cf. et met. 
% 10 cave ne nimia mellis dulcedine diutinam bilis amari- 
tudinem contrahas. quod F c contraho habet pro contraho^ 
non multum valet; nam c dittographum est, ut 8, 14, ubi 
legitur 'corruit* (c corruit F) ; cf. et 8, 28 conficto (cflicto F) ; 
<;oncupisceret (cspiceret F); 10, 7 convenirent (cveniret F); 
ap. 22 contumeliam (ctumelia F) ; 82 concivere (ccivesre F*). 
de sententia licet comparare met. 2, 5 serit blanditias, invadit 
spiritum, amoris profundi pedicis aeternis alligat; 
^, 23 sic ignara Psyche sponte in Amoris incidit amorem ; apol. 
79 sed, inquit, <impos> animi fuit, efflictim te amabat. 

ibid. 1, 8: ^oro te' inquam ^aulaeum tragicum dimoveto 
*et siparium scaenicum complicato et cedo verbis communihus'. 

Oratio sub loci finem manca mihi videtur esse et truncata. 
nam post communibus non solum verbum fin. desideratur, sed 
«tiam eius obieclum. deinde illis et cedo verbis communibus tur- 
batur illa quae in superioribus partibus est aequabilitas. qua- 
propter ego non dubito, quin Apuleius, qui aequabilitatis sermo- 
nis adfectator est magnus, in hunc modum h. 1. scripserit: 'sipa- 
rium scaenicum complicato et cedo verbis communibus<rem 
iiarrato>'. cf. 1, 4sediamcedo, tu sodes, quam coeperas 
fabulam remetire; ap. 28 cedo, si videtur, singula conside- 
remus ; Socr. 9 cedo igitur mente formemus et gignamus animo 
id genus corporum texta. 

Similiter met. 9, 24 post instructa quaedam deesse aequa- 
bilitate sententiarum quae praeceduut ostenditur. locus sic 
edendus videtur : 'at pudica uxor statim cenas saliares com- 
parat, vina preliosa defaecat, pulmenta recentia tuccetis tem- 
perat, mense largiter instructa * * * . denique ut dei cuius- 
«dam adventus, sic expectatur adulteri'. in lacuna ea verbum 

fmitum utique fuit cum suo obiecto et fortasse adverbio aliquo. 
excidisse puto pulchre semet exornai. de voce exornandi cf. 
met 2, 9 auro gemmis veste omnique cetero mundo exor- 
nata mulier incedat; 10, 1 me — prorsus exornatum — pro- 
ducit ad viam ; 10, 18 et tintinnabulis perargutis exornatum 
ipseresidens; 11, 8 exomata pulcherrime; 11, 24 sic ad instar 
Solis exornato; apol. 13 me — exornari quoque ad speculun> 
solere. 

ibid. 1, 9: amatorem suum^ quod in aliam temerasset^ 
unico verbo mutavit in ftram castoi-em, 

In praepositione in ante aliam posita multi iam offen- 
derunt et Vulcanio duce plerumque vi editores scripserunt. 
Vliet, qui traditam memoriam reduxit, in adnotatione ad hunc 
locum ancillam pro in aliam scribendum dubitanter proponit. 
ego quoque temerare in aliquem dici posse nego et vitium sub- 
esse existimo, sed aliter hoc mendum tollendum iudicaverim. 
in enim delendum pro dittographo puto. dittographia autenb 
extitit, quod scriba in illis ^qtiod in aliam' reverterat ad ea 
quae paulo praecedunt ^quod in conspectum*. ceterum cf. 5, 
8 nec tamen Psyche coniugale illud praeceptum temerat; 9,. 
26 larem mariti lupanari maculasset infamia; — 2, 80 inte- 
meratae fidei documenta; flor. 16, p. 172, 6 VI. intemera- 
tum — beneflcium. 

Dittographia removenda est etiam 2, 8, ubi Oudendorpium 
secuti editores legunt: *quod nefas dicere neque (nec q& 
F) sit ullum huius rei tam dirum exemplum'. nam qd nihil est 
aliud nisi repetitum quod, cf. 8, 33 quod scimus (qd scim; F); 
11, 22 <ali>quot (qd F) dies; 11, 25 quod eum (qd dm 
F). itaque 'nec sit ullum* pro vera habendum erit lectione. 
quod librarius ad ea revertit, quae iam exaraverat, eo multi 
sunt in librorum Apuleianorum memoria corrupti loci. cf.. 
met. 1 , 7 eique causas et peregrinationis diuturnae etdomu- 
itionis anxiae et spoliationis [diuturnae et dum] mi- 
serae refero; 1, 17 intentionem eius [denuo] derivo; 2, 
16 verum etiam corpore ipso [etiam] saucius; 4, 2 i» 
modum floris [i n] odori porrectos caliculos; 4, 27 non num- 
quam pronuntiant. denique flere et vapulare et [non num-^ 
quam] iugulari lucrosum. de aliquot locis sic corruptis, sed 
nondum emendatis, infra acturi sumus. 

ibid. 1, 9: amatorem suum — mutavit in feram castorem^. 
quod ea bestia captivitati metuens ab insequentibus se prac- 
cisiono genitalium liberat, 

Leclionem codicum captivitati Vliet reduxit, vulgo edi- 
tores scribebant captivitafis. sane cum dativo iungit Apuleius- 



metuere et veteriy sed, nt alii scriptores, tum solum, cum res 
indicatur bona, cui quis metuit, non mala et damnum 
adferens, velut met. 1, 19 ipse trepidus el eximie metuens 
mihi ' — aufugi; 2, 5 ut anxie tibi metuo; 3, 5 simul et 
eximie metuens et hospitibus meis et mihi; 3, 6 et verentes 
scilicet cibariis suis ; 5, 4 tunc virginitati suae pro tanta soli- 
tudine metuens; 5, 21 sibi etiam eximie metuentes; 5, 25 
metuens sibi; 6, 23 nec prosapiae tantae tuae statuque de 
matrimonio mortali metuas ; 7, 7 sibi quisque metuentes delitc- 
scebant; 7, 16 de me metuentes sibi; 9, 27 nihil triste de 
me tibi, fili, metuas. quod cum I. I. ita non sit, dativus ille 
teneri vix potest. aut genetivus reponendus est cum vulgata 
'captivitati<;s!> metuens*, ut est 4, 32 'irae superum me- 
tuens', aut accusativus 'captivitate<m> metuens'; cf. 8, 15 
tunc illi mutati dominii novitatem metuentes; 9, 13 talis fa- 
miliae funestum mihi etiam metuens exemplum. 

ibid. 1, 9: cauponem quoque vicinum atque ob id ae- 
mulum deformavit in ranam. 

Ob id (= propterea) nisi in metamorphosibus Apuleius 
non adhibet, iunctum quidem cum atque^ ut hoc loco, vel cum 
et: 1, 10 civitatem summo vertice monfis exasperati sitam 
et ob id ad aquas sterilem; 2, 30 inminentes atque ob id 
reformatae frustra saepius; 4, 6 saxis asperrimis et ob id 
inaccessis; 7, 23 nimio libidinis laborantes atque ob id truces 
vesanosque ; 8, 1 exercitatus atque ob id factionibus latronum 
male sociatus; 9, 33 madefactus atque ob id itinere directo 
cohibitus; 10, 2 litteratum atque ob id consequenter — prae- 
cipuum. nusquam pro hoc atque (et) ob id dicit Apuleius ih 
hoc opere atque {ef) ideo {idcirco) vel ideoque {idcircoque). at 
tamen Vliet ausus est 9, 12 e sua opinione scribere: *tum 
lurore deformes et fumosis tenebris vaporosae caliginis pal- 
pebras adesi atque ideo (adeo F) male luminati.' nihil 
vero impedit, quominus codicis fide praestantis memoriam 
retineamus. nam illo atque adeo res maior adiungitur; ho- 
mines enim, de quibus hic agitur, dicuntur non solum 'pal- 
pebras adesi', sed, quod peius est, etiam 'male luminati' 
esse. cf. met. 8, 23 atque adeo {idw 9 male) vel donemus 
eum cuipiam; apol. 30 atque adeo summe miror; 91 con- 
cupisse atque adeo primo dotem — rapuisse ; Socr. 1 1 Latine 
enuntiabo atque adeo hic sit inpraesentiarum. 

Aliter res se habet in apologia. ibi cum desit atq^ue {et) 
ob id, aliquotiens positum et ideOj et idcirco: 2 animadver- 
tisses et idcirco eum denuo iussisses — accusationem susti- 
nere; 3 et ideo necessarium arbitror; 13 et ideo hoc etiam 

peto ; 20 et idcirco divitiae non melius — aestimantur ; 25 
me magum esse et ideo mihi libet quaerere; 26 et ideo id 
genus crimen non est. praeterea eoqtie ibidem sic adhi- 
bitum : 27 inreligiosos putent eoque aiant deos abnuere ; 
48 eoque etiam patronos — nominari; 51 eoque minus 
spei — relinquunt; 58 eoque diurno fumo dififert; 64 nec 
uUa vice comprehensus eoque paucis cogitabilis; 68 conci- 
liare studebat — Claro eoque ceteros procos absterrebat; 
77 devorarat eoque me amoliendum ratus; 80 nesciit — 
quld scripserit, eoque ei fiides non habenda est. itaque 
ne hic quidem uUum est atque ideo exemplum. in floridis 
demum et libris philos. hoc deprehenditur, cf. flor. 18, p. 182, 
19 VI. atque ideo merces Protagorae tam aspera — avaris relin- 
quenda est; Socr. 10 atque ideo humectiores humilius meant 
aquilo agmine; Plat. 1, 5 atque ideo — infinibilis recte vi- 
deri potest; ib. atque ideo nec tactu solo neque tamen sola 
opinione cogitationis intellegi; 1, 9 atque ideo et imperitare 
et regere ea; 2, 16 congruere atque ideo non — discrepare; 
2, 16 modum non habet atque ideo semper — deest. prae- 
terea, quantum mea fert opinio, atque ideo restituendum est 
flor. 6, p. 151, 12, ubi Vliet scripsit e sua coniectura: ''est 
apud illos genus, qui nihil amplius quam bubulcitare novere 
idque adgnomen (idq ; adcognomen F) illis 'bubulcis' 
inditum". haec scriptura primum eo displicet, quod post 
idque supervacuum est, quod sequitur, hubulcis. deinde pro 
adgnomen desideratur adgnomentum apud Apuleium, qui etiam 
cognomentum usurpat constanter pro cognomen, fortasse Sal- 
lustii in historiis usum secutus.*) cf. ap. 56 igitur adgno- 
menta ei duo indita; flor. 7, p. 152, 14 cui — cogno- 
mentum magno inditum est ; Plat. 1 , 1 Platoni habitudo cor- 
poris cognomentum dedit; mund. 13 et is septemtrio habet 
cognomentum. ea re etiam idque adeo cognomen, quod Lipsius 
invenit, spernendum videtur nec magis idque adcognomen^ 
quod Rohde proposuit, recipiendum. omnia plana evadunt, 
si legeris : 'est apud illos genus, qui nihii amplius quam bubui- 
citare novere, atque ideo nomen illis 'bubulcis' inditum. 
cf. mund. 1 hunc sequitur Stilbon, cui quidam Apollinis — 
nomen dederunt; Sall. lug. 78, 1 inter duas Syrtis, quibus 
nonvm ex re inditum; or. Lep. 24 specie concordiae et pacis, 
quae sceleri et parricidio suo nomina indidit. errorem traditae 

id 

memoriae repetendum arbitror ex atque adeo nomeit^ unde 
prava vocabulorum divisione primum idque adeonomen, luni 
idque adcognomen extitit. 

*) Cf. II 45 Maur. cui Gretico cognomentum fuit; IV 1 cui cogno- 
rnentum Clodiano fuit ; I 95 Calpurnius cognomento Lanarius. 



Praeter atqtie ideo in operibus philos. reperitur et id- 
eirco^ idcircoque, et ideo, ideoque^ eoque: Socr. 12 et idcirco 
nec indignatione — contingi; 23 et ideo cetera habere con- 
tempsit; Plat. 1, 8 idclrcoque in igne atque terra — esse 
situs; ibid. eoque nihil praeterea extrinsecus est relictum; 

1, 14 ideoque humidioribus et aquosis potius commodatos; 

2, 16 et idcirco hunc talem — amicura esse; 2, 17 idcirco- 
que peius est quam noceri; 2, 21 et ideo existimandam philo- 
5ophiara. ilem et (ac) propterea nobis hic occurrit, quater 
-quidera: Socr. 17 ac propterea eius custos; Plat. 1, 12 quae 
naturaliter et propterea recte feruntur; 2, 18 tanto egentior 
sibimet et propterea aliis videri potest; 2, 24 ac propterea 
pessimos cives refrenet. 

Nusquam et (ac) propterea invenitur in metamorphosibus, 
<Iuod non mirum est, quoniam ibi Apuleius propterea oranino 
defugit. legitur tamen haec particnla in apol. 60 ego ista prop- 
terea commemoravi, non quod; item Socr. 13 quae prop- 
terea passiva non absurde, ut arbitror, nominavi. 

Praeter propterea usus est Apuleius etiam quapropter^ 
sed non in metamorphosibus. cf. ap. 12 quapropter — Afra- 
nius hoc scriptum reliquit; 56 quapropter facile intellego; 
flor. 26, p. 194, 9 quapropter, si ita videtur, satis oratio 
nostra atticissaverit ; Socr. 12 quapropter debet deus nuUani 
perpeti vel odii — perfunctionem ; Plat. 1, 7 quapropter mo- 
bilem pyramidis foimam igni dedit; 2, 1 divina quapropter 
€sse atque simplicia virtutes animi; 2, 4 tres quapropter 
animae partes tribus dicit vitiis urgeri; 2, 15 evenit qua- 
propter primum illud mentibus vitium; 2, 16 pessimo qua- 
propter deterrimoque non ea tantum vitia; mund. 5 superna 
quapropter di superi sedes habent. vides huius particulae usus 
initium in apologia et floridis ortum esse, incrementum eius 
extitisse in libris philosophis, praesertim inde a secundo de 
dogmate Platonis libro. ibi etiam illud novatum videtur, ut 
quapropter secundo sententiae loco poneretur. nam quod 
Goldbacher Plat. 1, 3 e coniectura sua edidit *nisi tunc eum 
bella vetuissent. <di>alectica quapropter inventa 
Parmenidae ac Zenonis studiosius execulus ita — explevit', 
minime cerla est ea scriptura. quippe caletica codicibus servatum 
est, sub quo attributum illius bella latere potest. et legebatur 
olim *nisi tunc eum bella vetuissent asiatica. quapropter 
inventa.' 

ibid. 1, 10; at vero coetus illius auctorem — ad cente- 
simum lapidem in aliam civitatem <^n> summo verticc 
montis exasperati sitam et oh id ad aquas sterilem transttilit. 

In ante snmmo Vliet inseruit, Bursianum ducem seeutus. 
sed tradila leclio recte se habet. scriptor omisisse praepo- 
silionem consulto videtur, ne parvo spatio in repeteretur. ab- 
lativus ad locum, quo quid fit, indicandum etiam alibi a 
scripiore sine praepositione ponilur: met. 1, 21 et quibus 
deversetur aedibus (at contra 8, 9 in meis deversatur oculis) ; 
2, 6 et blande lectulo collocavit; 2, 20 in unum quempiam 
angulo secubantem (cf. met. 1, 25 in angulo sedebat); 3, 
2 iamque sublimo suggestu magistratibus residentibus; 3, 9' 
corpora quae lectulo fuerant posita; 7, 8 asello spicas hor- 
deacias gerenti residens; 8, 18 prostrati solo; 9, 36 calathum 
— angulo solito destinato; 11, 11 simulacrum — residens 
umeris; 11, 25 ferae monlibus errantes, serpentes solo la- 
tentes, beluae ponto natantes; flor. 2, p. 147, 6 simul campis 
pecua simul monlibns feras simul homines urbibus uno ob- 
tutu — cernens; 15, p. 168, 21 remedia — terra caeloque 
et mari conquisita; 20, p. 187, 20 uti praeoptent pendere 
equo quam carpento sedere. 

ibid. 1, 13: hixec ego ut accepi, sudore frigido miser per- 
fiuus tremore viscera quatior^ ut grdbattulus etiam succussus 
susum et inquietus super dorsum meum palpitando saltaret 

Susum pro sj/m F ei sii tf scribendum L. Traube propo- 
suit, Vliet scripsit. cui lectioni id primum obiciendum est, 
quod sursum alibi constanter posuit Apuleius, non susum. 
deinde superflua est haec vox, cum idem signiflcetur sub- 
sequenti ^super dorsum meum palpitando saltaret'. illud 
sum F dittographiae debetur et delendum est, ut iam in F 
virgula est perfossum. accedit quod alibi quoque sine sursum 
positum est apud Apuleium verbum succutiendi: met. 1, 24 
succussisque in aspectum planiorem piscibus ; 2, 7 et in orbis 
flexibus crebra succutiens; apol. 44 caput succussisset. 

ibid. 1, 15: illud 1m'ae memini me tetra dehiscente ima 
Tartara inque his canem Cerberum prorsus esurientem mei 
prospexisse. 

Apuleius subinde que, ut h. 1., praepositioni adneciit. 
quoniam non inutile est scitu, quibuscum praepositionibus 
particulam eam iungat, quibuscum non iungat, nunc de ea 
re exponam. ac primum quidem ex praepositionibus mono- 
syllabis cum que iugatur apud eum 

cum: met. 1, 16 cumque eo in terram devolvor; Socr. 8 
cum eo exoriri cumque eo extingui ; 

de: met. 1, 23 de — habitudine deque hac virginali — 
vereeundia; 2, 18 deque nutu eius consilium — petendum ; 
5, 4 deque tanlis divitiis exigua — proiecerit; 5, 24 deque 
eius alto cacumine — adfatur; 5, 25 deque nimio pallore 
<Coris deque macie> corporis; 7, 9 de virginis fuga deque 
mea vectura; 7, 19 deque proxima viilula ~ furatus; 9, 41 
de impotentia deque inertia sua; apol. 17 de Sabinis deque 
Samnitibus deque Pyrrho triumphator — habuit; 28 ibi etiam^ 
de falso invidia deque epistulis mulieris perperam lectis — 
deque matrimonio meo — disputabo; 36 qui plurimos libros 
de genitu animalium deque victu deque particulis deque omni 
dififerentia reliquerunt; 40 de situ earum deque numero deque 
causa conscribere; Socr. 14 de praesagio Socrati deque eius 
amico numine; 

ex: flor. 16, p. 171, 14 exque eo luxu adhuc fluxus est;: 

in: met. 1, 15 inque his canem — prospexisse; 1, 24 
inque eo piscatum — video ; 4, 24 inque isto saxeo car- 
cere — clausa; 5, 27 inque simile mortis exitium cecidit; 

per: met. 3, 21 perque rimam ostiorum — iubet arbi- 
trari; 4, 6 perque prona delapsus evomebat; 6, 14 perque 
proclive delapsi; 7, 24 perque prona — propere devolutus; 
10, 10 perque universa membra frigidus sudor emanabat; 

pro: met. 5, 11 pro genuina simplicitate proque animi 
tui teneritudine ; apol. 1 proque vero obtinebam; 18 proque 
eo in hodiernum — sacrificat; 58 pro amicitia — proque 
eius egregia eruditione. 

E praepositionibus disyllabis que adsciscit 

contra: met. 6, 22 contraque leges ~ existimationem — 
meam laeseris; 

inter: met. 7, 5 interque ipsos manipulos factioni^ 
educatus. 

Vides non late patere hanc scribendi rationem apud 
Apuleium nec aeque per omnia eius scripta. nam in mela- 
morphosibus et apologia frequentior multo est quam in ce- 
teris opusculis. 

Ut plerique alii scriptores, ita ne hic quidem que cum 
a, ad, (?&, siib coniungere ausus est. ut adque evitaret, que 
addere nomini maluit, quod illo ad regitur, met. 6, 19 a d 
ipsamque protinus Proserpinam introibis ; 9,7 ad mari- 
tumque eius — conversus. valde autem fallitur Goldbacher, 
quod Plat. 2, 20 obque legendum esse exislimat. fugit virum 
doctum raro Apuleium iam in opusculo de deo Socratis que^ 
cum praepositionibus iunxisse, nusquam vero, quod rem di- 

rimit, ita fecisse in libris de Platone et eius dogmate ac de 
mundo. cum V absque babeat, praestabit hoc loco lacunoso 
legere: ** * * * absque doctrinis (sic et codices) ex 
rerum scientia eloquentiaque venientibus/ id eo magis facere 
licebit, quod praepositionem absque Apuleius usurpat etiam 
met. 9, 25 brevi absque noxa nostri suapte <sponte> pe- 
riturum; apol. 55 et absque omnibus profanis tacite vene- 
remini; Plat. 2, 23 cum absque hac ex aliis prosperis non 
possit felicitas inveniri. 

Ceterum raro Apuleius adicit que nomini e praeposi- 
tione suspenso. hoc fecit met. 3, 26 in meamque (sic F 
quidem, at cp, quod mirum sit, inque meam) perniciem — 
consentiunt; Plat. 1, 8 hinc unum esse mundum in eoque 
omnia. 

ibid. 1, 18: verum tamen et ipse per somnium iugulari 
visus sum. non nihil etiam iugulum istum dolui et cor 
ipsum mihi avelli putavi. et nunc etiam spiritu deficior et 
^enua quatior. 

Nonnihil etiam Vliet novavit ; in F scriptum extat nihil nam 
et. inde nihil sane teneri non potest, quia multum vel simile 
sententia desideratur, sed cur damnetur nam et^ non intellego, 
etenim verbis, quae mox sequuntur, explicantur illa per som^ 
nium iugulari visus sum. sententiae sufficit haec facilior 
scriptura: 'iugulari visus sum. nam et <non> nihil 
iugulum istum dolui.' hoc nam et saepissime in hoc opere 
recurrit eoque magis 1. I. retinendum est; cf. 1, 19 nam et 
crebritas ipsa eommeantium metum mihi cumulabat ; ib. nam 
et optimi casei bonam partem avide devoraverat; 1, 20 nam 
et mihi — multa usu venire mira; 1, 23 nam et maiorem 
domum dignatione tua feceris ; 2, 3 nam et familia Plutarchi 
ambae prognatae sumus; 2, 5 nam et illa urit perpetuum; 
2, 6 nam et forma scitula et — prorsus argutula est; 2, 12 
nam et Gorinthi nunc — turbulentat; 2, 13 nam et hic — 
multa multis eflfatus. 

ibid. 1, 19: quo facto et ipse aliquid indidem sumo eumque 
avide esitantem aspicio alijuanto intentiore acie atquepaU 
lore huxeo deficientem video, 

Hoc loco non erat cur Viiet ab Eyssenhardtio disce- 
deret, qui servata tradita memoria aspiciens cum Oudendorpio 
scripsit intentior macie pro intentiore acie F. nam participium 
aspiciens ut teneatur, suadent loci met, 1, 7 et circumspiciens 
tutamenta sermonis — inquit; 2, 1 quod aspiciens id esse 

crederem; 2, 6 retrorsa respiciens subslitit; 2, 11 sed ad- 
sidue respiciens praeministrantem Fotidem inibi recreabar 
animi; 2, 11 iam vespera lucernam intuens Pamphile — in- 
quit; 2, 16 meque respiciens sorbillat dulciter; 2, 23 meque^ 
respiciens, vide oro, inquit; 3, 4 nibil — flere poteram, non 
tam — accusationem intuens; 3, 10 delibuti meque respec- 
tantes cuncli theatro facessunt;" 3, 25 oblicum respiciens ad 
illam tacitus expostulabam ; 3, 27 quod me — conantem 
servulus — repente conspiciens indignatus exurgit; 7, 4 ven- 
tremque crebro suspiciens meum iam misellam puellam par- 
turibam ; 7, 25 quidam viator solitarium --- me respiciens invadit : 

8, 8 et iam scaenam — perspiciens — desiderium — distulit ; 

9, 33 eam suus dominus intuens — inquit; 10, 9 at ego 
perspiciens -~ dedi; 10, 16 per idem prospiciens foramen. 
delectatur eximie. quod si aspiciens integrum putamus, ^w- 
tentiore acie verum non est, siquidem hoc cum deficientern 
coniungi non potest. desideratur substantivum, quod perinde 
atque iliud pallore tristem deformemque hominis aspectum 
significet. id quin wacie^ quod iam Oudendorp invenit, fuerit 
dubitari vix potest. cf. met. 1, 6 lurore ad miseram maciem 
deformatus; 9, 13 vetemo atque scabiosa macie exasperati ; 
9, 30 lurore buxeo macieque foedata; cf. et Liv. ^r 
23, 3 foedior corporis habitus pallore ac macie per- 
empti. ad illa 'aspiciens aliquanto intentior (= intentius)' 
cf, 2, 6 et probi Milonis genialem torum religiosus su- 
spice; 1, 19 adpronat se avidus adfectans poculum; 9, 9 
Philebum ceterosque comites eius involant avidi; 9, 38 
iuvenem manu perempturus invadit avidus. 

ibid. 1, 20: Hu autem' inquit ^vir, ut Jiabitus et hahitudo- 
demonstrat, ornatus, accredis huic fahulae?' 

Accredis Vliet ex Petschenigii coniectura edidit. ego non 
existimo hac scriptura opus fuisse; nam codicum memoria 
sana videtur. accedis enim huic fahulae dicitur sensu adsentiris 
huic fabulae^ probas hanc fahulam^ quod est pro vera habes 
hanc fabulam vel credis huic fabulae. cui sententiae salis con- 
veniunt, quae mox respondet Lucius 'sed ego huic et credo 
hercules*. cf. met. 7, 10 accedunt sententiae; paneg. lat. 12, 12* 
(p. 282, 10 B.) sed qui vitae tuae sectam rationesque cogno- 
verit, fidei incunctanter accedet; Quint. inst. 1, 5, 37 huic 
opinioni neque omnino accedo neque plane dissentio; 8, 3, 
15 iudex nisi ipsi rei accesserit, tacitus dissentiet; Tac. Germ. 
4 ipse eorum opinionibus accedo; hist. 2,33 accedebat sen- 
tentiae Paulini Marius Celsus; Lact. inst, 2, 3, 3 erroribus 
accedere. accredis eo magis scribere dubitaverim, quod nus- 

K|uam utitur hoc verbo Apuleius. itaque conditores Thesauri 
1. lat. nuper non recte fecerunt, quod eliam hunc locum s. v. 
a^credere tamquam certum adtulerunt. salis erat eum s. v. 
accedere commemorasse. 

ibid. 1, 21: neque praeter unicam pascit ancillam et ha- 
bitu mendicantis semper incedit, 

MendicantiSy quod Vliet scripsit pro mendico . . . his F, 
satis dubium videtur. nam mendicos appellat alibi Apuleius 
non mendicantes^ sed mendicahula'^ cf. met. 9,4 cum crotalis 
et cyrabalis circumforaneum mendicabulum producor 
ad viam ; apol. 22 ipse denique Hercules invictus — , quoniam 
haec tibi ut quaedam mendicabula nimis sordent; flor. 
9, p. 155, 15 palliata mendicabula obambulant. quoniam 
F primitus mendica, non mendico habuit^ et hic fuisse illud 
substantivum crediderim scripserimque 'et habitu mendi- 
cabuli[s] semper incedit*. littera s ex ^semper* adhaesit. 

ibid. 1, 22: ^dum annuntio inquit, ^hic ibidem me oppe- 
nmino' et cum dicto rursum foribus oppessulatis intro ca- 
pessit, 

Capessit^ quod Vliet pro capessum F rp, Urbinatem co- 
dicem secutus, scripsit, non potest esse vera lectio. nam 
Apuleius verbum capessendi sic absolute nusquam adhibet: 
cf. met. 1, 14 et viam licet trepido vesligio capessere; 1, 17 
et pretio — persoluto capessimus viam; 2, 31 titubante ve- 
stigio domuitionem capesso; 3, 5 neque fugam capessunt; 
4,25 aut certe praecipitium — capessendum est; 5, 31 con- 
cito gradu pelago viam capessit; 6, 26 sed quo gentium ca- 
pessetur via; 8, 18 reliquam viam capessiraus; 8, 21 dum — 
viam capessunt; 9, 8 proelium capessiturus — sciscitaretur ; 
9, 39 quam veneramus viam capessit; 11, 16 alacres ad 
fanum reditum capessunt; 11, 29 laetum capesse gaudium ; 
apol. 86 ac tam bonum tuum factum oblivio capesseret ; 
Piat. 2, 28 liceat omnibus honores capessere; mund. 30 et 
protinus unusquisque conpetens capessit offtcium. qua re 
melius fuit, quod Petschenig proposuit: *intro capessit 
viam'. sed ne hoc quidem ferendum est, siquidem Apuleium 
non est verisimile spatium paucorum passuum viam appel- 
lasse. mihi locus dittographia videtur labem traxisse. libra- 
rium enim in illo capessum ad praecedens ^oppessulaiiis rever- 
tisse genuinasque litteras omisisse pulo ; fortasse scribendum : 
'foribus oppessulatis introc<;essit>'. cf. met 5, 3 post 
opimas dapes quidiam introcessit. 

Neque magis vere Vliet 6, 7 scripsit: *quo facto pro- 
linus domum se capessit' pro secessit F. nam capessere 
<:um obiecto hominem indicante nusquam posuit Apuleius. 
si secessit non est tolerabile, satis erit recessit reponere; cf. 
11, 7 numen invictum in se recessit; 8, 19 et cum dicto con- 
ductis oviculis conversus longe recessit. in eundem modum 
ipse Hildebrand erravit, qui met. 1, 22 *se intro capessi vit' 
scribendum iudicavit. 

ibid. 1, 24: ^mi Luci' ait 'sat pol diu est^ quod interm^ 
simus te: at hercules exinde cum a Dositheo magistro 
digressi sumus, 

Diu est cum {quod) dixit Apuleius apol. 23 neque enim 
diu est, eum te crebrae mortes propinquorum — fulserunt; 
met. 1, 24 sat pol diu est, quod intervisiraus te; cf. et ap. 
55 triennium est, cum — prae me tuli; 1 dies — quintus 

— est, cum me — insimulare — coepere. at contra nusquam 
dixit, quod 1. 1. legilur, exinde cum, nam pro eo compluribus 
locis exinde ut habet: met. 2, 13 quem ad modum exinde ut 
de Euboea — enavigasti — , confeceris iter; 10, 9 pecuniam 
quam exinde ut iste repraesentalus est iudicio, iussi — ad- 
ferre; apol. 3 quamquam, exinde ut male facere coeperunt, 
consueverint male audire; 24 exinde ut participare curiam 
coepi, — tueor; 98 exinde ut frater eius animam edidit, — 
ad patruum commigravit. illi exinde cum eo minus est cur 
fidem habeamus, quod a Dositheo incertissima est Vlietii con- 
iectura pro adsiio F 9. fortasse sub cumadstio latet nomen 
proprium, quod h. 1. certe fuit, et scribendum: 'at hercules 
exinde <Cuta'!r»' f Gumadstio magistro digressi sumus. 

ibid. 2, 4: credesillos marmore pendentes racemos inter 
cetera veritatis nec agitationis officio carere. inier medias frondes 
lapidis Actaton curioso optutu in deam deorsum proiectus, 

— loturam Dianam opperiens visitur. 

Marmore pro ut rure F (p parum probabiliter scripsit 
Vliet. verba tradita inmutata teneri possunt, si post illos sup- 
pleto de ramis legerimus: 'credes illos <deramis> ut 
rure pendentes racemos . . . .' de loculione pendere de cf. 
6, 30 et ecce de quodam ramo procerae cupressus induta 
laqueum anus illa pendebat; 8, 30 me renudatum ac de 
quodam quercu destinatum — verberantes; 7, 10 de asini 
pendebant iudicio ; 7, 24 me de .cuiusdam validissimaa ilicis 
ramo pendulo destinato. fa. 

Deorsum, quod Vliet auctore 0. Rossbachio pro tu F scrip- 
sit, veram lectionem esse non arbitror. nam iilud ru e repeti- 

lione ultimae syllabae praeeuniis verbi 'opiutu ortum videtur 
et delendum. falso ex ea dittographia elicuit quidam librarius 
siim, quod superscripsit. de eodem loco nuper Alfr. Kirchhoff 
(De Apulei clausularum compositione et arte p. 56) egit pro- 

posuitque 'Actaeon — curiosum obtutum in deam 

sum tum 
proiectus/ traditam scripturam ex 'curioso optutu in deam 
proiectus' provenisse ratus. offenderat enim in hiatu curioso 
obtutu', qui in hac domus descriptione 'ad lineam composita' 
minime probabilis esset. sed sunt quae obici possint. iilud 
*curioso obtutu — proiectus* per se nihil offendit nec, utpote 
integrum, sollicitandum est, in hiatu 'curioso obtutu' non hae- 
rendum, quia Apuleius in aliis metamorphoseon deseriptionibus 
hiatus satis multos nec minus graves admisit; cf. S, 19 ^ut- 
pote apud primatem* ; *mensae opipares citro ei ebore nitentes', 
^lecti auveis vestibus intecti*, 'splendide amicti', 'pulchre mdu- 
siati*. deinde cf. 1, 4 isto gemino obtutu circulatorem aspexi; 

1, 20 statira initio obstinata incredulitate ; 2, 1 consono ore; 
% 7 isto aspectu defixus; 4, 16 vespera abusi; 6, 9 in ipso 
aetatis meae flore; 6, 18 in ipso ore; 9, 15 solacio aerumna- 
bilis; 10, 22 tam amplo ore; 11, 13 avido ore; 11, 24 in ipso 
aedis sacrae meditullio. quod 1. I. in descriptione hiatus pau- 
ciores et leviores sunt, mero casui attribuamus oportet. 

ibid. 2, 5: nam simul quemque conspexit speciosae for- 
mae iuvenem^ venustate eius sumitur. 

Iniuria Vliet traditam memoriam damnavit, conspeodt pro 
conspexerit F posito. nam iterativus coniunctivus est, qui apud 
posterioris aetatis scriptores non raro nobis occurrit. cf. H. 
Blase, Zur Geschichte der Futura und Conjunctive des Perfects 
im Lateinischen (Arch. f. 1. Lexic. und Gramm. X 313 sqq.)- 
apud Apuleium extat hic coniunctivus met. 7, 21 *ut quemque 
enim viatorum prospexerit ~, ilico -- furens incurrit\ 
ubi Vliet item prospexit dedit. cf. et apol. 50 sed cui hoc usu 
venerit, numquam postea morbo comitiali adtemptatur; flor. 
23, p. 189, 15 sed et medici cum intraverint ad aegrum — , 
nemo eorum — aegrum iubet, uti sit animo bono; Plat. 2, 
15 evenit quapropter primum illud mentibus vitium, cum vigor 
rationis elanguerit superiorque etrobustior fuerltanimaeportio ; 

2, 1 6 quod inmoderatum ingenium, in quaecumque proruerit, 
modum non habet; 2, 28 paucorum vero status obtinetur, 
cum inopes — dederint se atque permiserint ; ibid. popularis 
factio roboratur, cura inops multitudd virlbus obtinuerit — 
facultates lexque eius — fuerit promulgata; mund. 15 quando 
illa perfracta nubecula patefecerit caelum, ignescunt penetra- 

biles spiritus ; 16 et iteni ut se ostenderint, aliquantisper manent. 
item Petschenig 1. 1. conspexerit tenendum existimavil. 

ibid. 2, 7: suis parabat isicium — et quod naribus iam 
<ilongius> inde ariolabar^ tuccetum perquam sapidissimum. 



Longius Vliet inseruit. miror quod non iam inde ^Cjon- 
gius> scribere maluit. nam iam ab inde alia voce interiecta 
discludi non debere documento sunt sat multi loci Apuleiani ; 
cf. nriet. 1, 26 at ego iam inde Milonis abstinentiae cognitor 
excusavi comiter; 5, 29 iam inde a foribus quara rhaxime 
boans; 6, 29 et ad lunae splendorem iani inde longius 
eognitos risu maligno salutant; apol. 26 iam inde a Zoroastro 
et Oromazo auctoribus suis nobilem; 47 iam inde antiquitus 
— interdicta; 56 iam inde <;ab!>*) Orphei et Pythagorae 
scitis profanus; 74 iam inde ab ineunte aevo cunctis probris 
palam notus. item alii scriptores hunc verborum ordinem 
conservant. sed 1. J. tradita scriptura mihi sincera videtur 
neque ullo verbo explenda. nam inde locum significat, ex quo 
primum Fotidem Lucius, cum domum intrasset, animadvertit. 

ibid. 2, 9: nunc corvina nigredine ceruleus columbarum 
coUis flosculos aemulatur. 

Admodum dure columbarum collis cum flosculos est con- 
iunctum. lectio non videtur integra et omissum esse aliquid 
putaverim. fortasse legendum : 'nunc — ceruleus columbarum 
collis <Cdispersos!> flosculos aemulatur.' 

ibid. 2, 12: ad haec ego subiciens 'sunt' aio '<iparva> 
jjrima huiusce divinationis experimenta^ nec mirum licet mo- 
dicum istum igniculum et manibus humanis laboratum, memorem 
illius maioris et caelestis ignis sicut sui parentis. 

Parva Vliet addidit, sed non videtur eo adiectivo addito 
opus fuisse, quia tradita lectio sententiae sufficit. ait enim 
Lucius fidem haberi posse Pamphilae adfirmanti imbrem lu- 
cerna praedici, quod iam maxima vel praedpua huius divi- 
nacionis sint experimenta. itaque sensu maxima vel praecipua 
illud prima h. I. positum dicemus, qaem ad modum sic ad- 
hibitum est primus 4, 7 etiamne tu, busti cadaver extremum et 
vitae dedecus primum et Orci fastidium solum; flor. 12, p. 
161, 15 rostri prima duritia; cf. et met. % 5 maga primi 
nominis — creditur; 2, 28 Zatchlas adest Aegyptius, pro- 
pheta primarius; 4, 9 quod est huic disciplinae primarium 

*) Hoc ego suppleo. 

studium; hist. Aug. v. Alex. Sev. 13, 5 stella primae magni- 
tudinis; Clod. Alb. 11, 7 raulierarius inter primos amatores. 

ibid. 2, 14: nam et navis ipsa, <iin qua> vehebamur, 
variis turbinihtts procellarum quassata^ — praeceps demcrsa est. 

In qua Vliet inseruit, 8 V*'* secutus. sed praestat solum 
qu^ addere, ut habet 9^. cf. met. 1, 2 me equo indigena 
peralbo vehens ; 1, 20 me — non dorso illius sed meis auribus 
provecto; 11, 9 vidi et ursam mansuem cultu matronali, 
<quae> sella vehebatur; 6, 18 sutili cumba deducit com- 
meantes; 11, 10 sed manibus ambabus gerebat altaria ; 11, 11 
gerebat alius felici suo gremio — venerandam effigiem; mund. 
38 eurru volucri superfertur. 

2, 18: forte quadam die de me magno opere Byrrhaena 
contendity apiid eam cenulae ut interessem^ et cum impendio 
excusarem^ negavit veniam. 

Cenulae ut Rohde scripsit pro cenulgve F. quam scrip- 
turam ulpote falsam non debuit probare Vliet in sua editione. 
nam Apuleius in enunliatis quae dicuntur imperativis semper 
in metamorphosibus primo sententiae loco ut ponit, cum 
verbum imperandi vel rogandi praecedit. itaque h. 1. 'con- 
tendit u t apud eam cenulae interessem' desideratur. in apo- 
logia semel e primo loco summovit scriptor in tali enuntiato 
ut^ 15: *suasisse fertur discipulis suis, crebro ut semet in 
speculo conlemplarentur.' sed particula ut nihil 1. L opus est, 
quoniam ea omissa Apuleius tales sententias frequenter ad- 
iungit: met. 2, 26 ei praecipit, bono custodi redderet — 
praemium; 3, 2 flagitant — iudicium tantum theatro red- 
deretur; 3, 15 patere, inquit, oro, prius fores — obcludam; 
4, 9 placuit ad hunc primum ferremus aditum; 4, 24 prae- 
cipiunt adsidens — solaretur adloquio ; 5, 6 extorquet a ma- 
rito cupitis adnuat; 5, 6 Zephyro praecipe simili vectura 
sorores hic mihi sistat; 5, 13 Zephyro nostro rursum prae- 
cipe fungatur obsequio; 6, 2 patere vel paucos dies delite- 
scam; 6, 16 petit de te Venus — modicum de tua mittas ei 
formositate; 6, 19 orabunt anus — , manus paulisper accom- 
modes ; 7, 4 suadet — inquisitioni insisteretur ; 8, 7 extor- 
quet tandem, iam — confoveret; 9, 25 denique persuasi 
secederet paululum; 11, 23 praecipit decem — diebus — 
voluptatem cohercerem. aliam Eyssenhardt emendandi in- 
gressus erat viam cenulae suae scribendo. sed ea quoque 
lectio spernenda videtur, quoniam suae redundat post apud 
eam. ego nihil aliud sub cenul§ue latere existimo nisi cenulae, 



19 



qaae lectio iam in margine 9 adnotata est. cenul§ue eo modo 
ortum est, quod centdae a librario in cenu et lae divisum 
orat et lae in lae<Me> deinde auctum. simili prorsus raodo 
librarius apud Livium 2t5, 8, 11 sibilo in sibi lo<Cco> ex- 
tcndit.*) cf. Apul. met. 2, 7 russea fasceola (rursus se a 
fasceola F 9); 4, 32 animi saucia (animis audacia F cp); cf. 
et 2, 6 me vel (volens F) ampla cum mercede tradere; 2, 
7 felix et ter (certius F) beatus; 10, 3 paene (penitus F) 
non fit; 10,7 vel[le] confertae. fortasse id mendum apol. 92 
aj^noscendum erit et scribendum^ 'cape[ns] ipse tu ma- 
nibus tuis tabulas istas'; cf. ap. 80 accipe tu et lege, usque 
(lam ego interloquar; 89 porrige tu Aemiliano tabulas 
i.-tas; 100 cape istud matris tuae testamentum. nam editorcs 
1. 1. cum lahnio scribunt 'cape sis ipse tu.* 

ibid. 2, 18: tihi vero fortunae splendor insidias, con- 
ttmptus eiiam peregrinationis <^pcriculum> poterit 
adferre. 

• 

Neque hac Vlietii coniectura verba tradita sunt persa- 
nata neque Pricaei invento contemptum etiam peregrinatio, 
iila contemptus peregrinationis sana esse et integra ex oppo- 
sitis illis fortunae splendor satis cuivis apparet. deest ulique in 
^ecundo membro obiectum, quod illi insidias respondeat. ei 
obiecto particula etiam addatur necesse est, quoniam maius 
aliquid quam quae sunt insidiae expectatur. itaque etiam trans- 
ponendum erit. legendum videtur: 'contemptus peregrinationis 
ctiam <;vitae periculum> poterit adferre*. cf. mel. 
4, 3 obtundit adusque vitae ipsius periculum ; 8, 20 in ex- 
iremo iam vitae consistit periculo; 3, 2 pericula salutis ne- 
glegebant. de etiam in F traiecto cf. 7, 21 me praeter cetera 
flagitia nunc novis etiam periculis (periculis etiam F cp) 
angit; 2, 3 cuius forte nomen saepicule (saepicule nomen 
F cp) inter tuos frequentatum educatores retines. et complu- 
ries alibi genuinus verborum ordo in F turbatus est. 

ibid. 2, 21: ^quid hoc% inguam^ ^comperior'^ liicinc 
mortui solent aufugere*'^ 

Quem ad modum Sallustius, ita Apuleius, qui hunc su- 
binde imitatur, verbum comperiendi in praesenti temporo tam- 
quam deponens adhibet, in perfecto vero tamquam activum. 
cf. praeter locum, quem adtuli, met. 11, 27novum mirumque 
plane comperior; apol. 8 ea quoque, ut comperior, purgandos 

*) Cf. quae dixi ephem. i^yma. Austr. 1892 p. 195; Observ. 
Vellei. p. 50; Cur. Amm. p. 3 et "^b. 

sibi dentis — praebet; 37 ibi ego comperior oiiinis iudices 
tanto poetae adsurrexisse ; flor. 0, p. 1 57, 5 id quoque pallium 
comperior ipsius (sic Goldbacher, prorsus recte pro 
'coptoris ipsius' F ; nam cojptor in coptoris propter ipfiius transiit 
ncc quidquam in syllaba ris, quod Vliet putat inest) laborem 
fuisse; 16, p. 173, 23 nam, ut comperior, nudius tertius libello 
misso. — met. 2, 1 1 qui comperisset istud ; 4, 6 ut postea 
comperi; 5, 17 pro vero namque comperimus; 5, 27 quasi — 
aliquid comperisset; 6, 15 formidabiles aquas istas — num- 
quam vel fando comperisti ? apol. 57 tamen taedae fumo — 
comperisse ; 58 baec se ad hunc modom comperisse ; 66 etsi 
vere magum me comperisset; 81 non pauca experiendo com- 
peristi; 94 quippe compererat. quae cum ita sint, quaeritur, 
utrum codices flor. 15, p. 166, 4, ut Viiet fecit, sequendi sinl, 
qui habent *qnem comperio — laudem magis quam openi 
quaesisse' an cum vulgata comperior reponi oporteat. mihi hoi: 
poslerius praeferendum videtur, cum non causa appareat, cur 
ibi scriptor a sua desciverit consuetudine. magis equidem 
credam r in comperio librarii incuria aliquando inlercidisse. 
etiam in Sallustii codicibus ea ratione video erratum. nullani 
vero probabilitatem habet, quod Vliet flor. 16, p, 174, 24 
novare ausus est, Uam libenter decreverunt locum statuae, 
ut illos scires idcirco alteram statuam, quantum comperio 
(spero F), in sequentem curiam protulisse, ut salva vene- 
ratione — viderentur factum eius — secuti*. nam neque spero 
in comperio facile transire potuit neque re ipsa quantum com- 
perio loco aplius est quam quantum spero, si additamentum 
alicuius esse haec verba censeas, non repugnem. 

ibid. 2, 25: sic desolatus ad cadaveris solacium perfrictis 
orulis ct obarmatis ad vigiUas animum meum pennulcebam 
('(intationibus. iam evcc crepusculum et nox provecta et nox altior 
uc dein concubia altiora et [iam] nox intempesta, mihique 
^iam^ oppido formidanti formido cumulatior quidem. 
cum rvpente introrepens mustela contra me consticit obtutumquc 
averrimum in me dvstituit^ ut tantiUa animalis prae nimia sui 
fiducia mihi turharit animum, 

Multa h. I. Vliet mutavit nec tamen probabilem verborum 
formani assecutus est. primum enim iam ante ecce pro cum 
scribi nihil necesse fuit; cf. cum ecce 2, 11 sed adsidue re- 
spiciens praemiaistrantem Fotideni inibi recreabar animi. 
cum eccc iam vespera lucernam intuens Pamphile — in- 
quit; 3« 18 et pro illu iuvene Boeotio aditum gestientes 
fores insitiunU cum ecce tu crapula madens — tres inflatos 
caprinos utres exanimasti. nec in iam ante nox quidquam est 

offensionis. item parum probabilia sunt illa formidanti formido^ 
quae Vliet pro formido F dedit. alia ralione locum ego tractan- 
(lum arbilror. primum aUiora removendum puto tamquam ( x 
altior repelitum, nam non cst verisimile Apuleium vocem 
eam tantulo intervallo iterasse. deinde neutrum plur. concuhia 
altiora displicet, cum in ceteris membris nox adiectivis ad- 
datur. tum in formido haereo. elenim non puto virum illum, qui 
c. 23 *ferreum et insomnem' se esse gloriabatur, provecta 
nocte, priusqiiam monstri quidquam appareret, metu perculsum 
esse. credibilius est eum tum pro sua fortitudine prorsus quie- 
lum vigilasse et cadaver nullo metu custodisse. Apuleius in hunc 
modum videtur mihi locum scripsisse: *animum meum per- 
mulcebam cantationibus, cum ecce crepusculum et nox pro- 
vecta et nox altior et dein concubia [altiora] et iam nox 
intempesta, mihique oppido forti cumulatior quidem <;con- 
stantia!>, cum repenle introrepens mustela contra me 
conslitit*. formido, quod F servavit, ex fortido, quod scripsit 
librarius do ex oppido adiecto, extilisse videlur. ceterum cf. 
met. 6, 13 an oppido forti animo singularique prudentia 
sis praedita; 4, 18 quis enim quamvis fortis et intrepidus, 
immani forma tantae bestiae noctu praesertim visitata, non 
se ad fugam statim concitaret; 8, 21 sed unus prae ceteris 
et animo fortior et aetate iuvenior et corpore validior. 

ibid. 2, 27 : sic ille senior lamentabiles questus singulis 
<,cunct%s> instrepebat. 

Cunctis haud male Vliet inseruit. sed tamen praestabit, 
opinor, 'singulis <Cuniversis!>' in eandem scribere sententiam. 
suffragantur enim tali sciipturae loci met. 3, 3 quare magis 
congruit sedulo singulos atque universos vos — providere; 
Plat. 1, 17 singulis universisque vitialis. saepius sic scripsit 
Livius; cf. 4, 2, 3 singulis universisque semper honori fuisse; 

6, 24, 8 sed ab imperio totus ad preces veisus orare sin- 
gulos universosque; 7, 36 singulos universosque servatores 
^uos vocant; 23, 18, 7 singulos admonens universosque. sin- 
guli cuncti hoc modo iuncta apud Apuleium non inveni. 

ibid. 2, 29: suscipit illedelectulo et imocum ge<^mi^tu 
populum sic adorat, 

Imo . cum gemitu Vliet scripsit praeeunte Wowero pro 
imo cgestu F cp. magis, puto, ad traditam lectionem adpro- 
pinquemus, si dederimus imo cum questu, cf. met. 2, 27 sic 
ille senior lamentabiles questus singulis cunctis instrepebat ; 

7, 21 quod nisi ploratu questuque femineo conclamatum 

vialoium praesidium accurrlsset. — paulo infra satis insolite 
scribitur 'populus aestuat diversa tendentes'. nam pluralis 
tendentes non convenit singulari aestuat. haud dubie legendum 
tcndens. pluralls tendentes ex sequenti hi videtur ortus. 

ibid. 2, 30: et quod prorsus alius nemo cognoverit 
indicabo, 

Cognoverit ex 8 g auctoritate scribitur, in F cp legitur 
rognominarit, demptis lilteris quibus librarius vocem olim ex- 
tcndit accipies lectionem veram cognorit; cf. 5, 4 cognorant; 
5, 10 norimus; 7, 1 noritis; 9, 19 noratj 9, 31 cognorat; 
apol. 38 discrerit. de vitio librarii cf. 1, 11 coniveo (coni- 
liibeo F) ; 2, 6 miris (miseris F); 4, 15 obeundum (obedien- 
dum F); 4, 35 veh[em]ens; 8, 7 ob[ed]iens ; 8, 9 impro- 
vidae (impcror vide F) ; apol. 66 in[un]icum. 

ibid. 3, 5: fateor^ Quirites, ext<Zirpare ext>remob' 
latrones boni civis officium arhitratus, simul et eximie metuens 
ct hospitibus meis et mihi, gladiolo^ quime propter huius modi 
pericula comitabatur^ armatus fugare atque proterrere eos ad- 
gressus sum. 

Recte Vliet fecit ilie quidem, quod extremos F revocavit, 
cum id Eyssenhardt hinc removisset scribendo exterminare 
latrones. nam extremos manifesto praefert manum scriptoris, qui 
extremus et ultimus (postremus) adhibet non raro notionc pessi^ 
mus, deterrimus: met. 1,17 apage te, — fetorem extremae la- 
trinae; 2, 27 et extremum facinus — vindicate; 3, 16 tune, 
u Itima, non cessas — surripere ; 4, 2 quosdam extremi liquoris 
aspergine — abegi?set; 4, 7 busti cadaver extremum; 4, 20 
o grande — et extremum flagitium, magnam — perdimus 
besliam; 4, 31 amore — teneatur hominis extremi; 7, 
2 quodque cunctis est extremius; 9, 17 ad haec ultima 
pistoris illa uxor subiciens — inquit; 9,23 nefarium er. 
extremum facinus perditae feminae tolerare nequiens ; 9, 35 
inagnas et postremas — clades adnuntians; 10, 4 auctores 
irisimulabant extremi facinoris; 10, 24 fraudis extremae lapsa 
dccipulo. accedit, quod idem Lucius eosdem latrones appellat 
deterrimos c. 6 *iustae ultionis, qua contra latrones de- 
terrimos commotus sum'. falso tamen addidit Vliet extir- 
pare. nam hoc verbum parum per se couvenit illis quae sub- 
sequuntur *armatus fugare atque proterrere eos 
adgressus sum*. Lucius enim si prorsus extirpare latrones pro 
officio boni civis habuisset, non ille, credo, tum eos tantum 
fugare atque proterrere animum induxisset, sed statim occi- 

dere conatus esset. quare praestat utique, quod Luetjohannus 
proposuit 'exterminare extremos latrones*. sed eoctirpare eo 
quoque parum videtur probabiie, quod eo verbo Apuleius 
nunquam de homine nec saepius quam semel de re usus est, 
apol. 93 ego vero — non modo nova odia non serui, sed 
velera quoque funditus extirpavi. denique huic extirpare 
extremos aut illi exterminare extremos quominus suffragemur, 
impedimur allitteratione cx- ex-. namque Apuleius, quamquam 
allitterationis est adfectator, defugit tamen illam eius formam. 
quam e coniectura ei obtrudendam esse vix quisquam id mo- 
nitus censebit. itaque aliud atque exterminare verbum hic ex- 
cidisse putaverim, velut arcere^ depellere^ scripserimque 'fateor, 
Quirites, extremos latrones <Carcere> boni civis officium 
arbitratus*. 

ibid. 3, 7: patdo altius aspectu relato conspicio prorsus 
totum populum. 

Elato pro relato F scribendum Vliet et Rohde propo- 
suerunt. sed refelluntur loco metamorphoseon 5, 9 iam iani 
sursum respicit et deam spirat mulier'. 

ibid. 3, 10: et iniecta manu me renitentem — domum 
suam perduxit maestumque me atque etiam tunc trepidum variis 
solatur affatibus. 

Me post maestumque plane redundat, quoniam idem 
obiectum praecedit, et fere molestum est. mihi non est dubium, 
quin hoc me ex maestumque repetitum sit alque ideo delendum. 

ibid. 3, 11 : nam et patronum scripsit et ut in aere staret 
imago tua, decrevit (civitasj, 

Stet, non staret^ indicatur F scriptura. cum retinuissent 
adhuc iliud stet editores, Vliet in editione sua staret novavit. 
nihil hac lectione opus fuisse satis apparet ex aliis locis Apu- 
leianis; cf. met. 1, 7 efifeci sequatur; 1, 11 mihi — incussisti 
sollicitudinem — , ne — cognoscat; 2, 13 iuxtim se ut ad- 
sidat eflfecit; apol. 44 sed misimus qui eum curriculo ad- 
vehat ; ib. bellum vero puerum elegistis, quem quis sacrificio 
adhibeat, cuius caput contingat, quem puro pallio amiciat, 
a quo responsum speret. quid quod iam Gaesar b. c. 3, 20, 
5 scribere in animum induxit *Iegem p r o m u I g a v i t, ut 
sexenni die sine usuris creditae pecuniae solvantur'? cf. 
et Liv. 43, 2, 2 petierunt, ne se socios foedius spoliari — 
patiantur; 6, 10, 5; 38, 20, 10. 

ibid. 3, 14: sed mihi cnm fide memora, oro^ guod tuum 
facium <fortunne^^ scaevitas conseeuta in meum convertit 
rxitium. 

Memora oro Vliet scripsit, Colvium ducem secutus, pro 
mea ora F cp. mihi praestare videtur memora solum, quod 
Eyssenhardl recepit. nam meaora F 9 ea ratione ex memora 
oxistere facile potuit, quod altera pars M lilterae truncata 
orat. ceterum cf. similem locum 2, 13 sed vicissim tu quoque, 
frater, mihi memora, quem ad modum — viae confeceris itcr. 

ibid. 3, 16: ac me capillos eius^ quiiam caede cultrorum 
desecti humi di<Cspersi^ iacebant^ clanculo iussit auferre. 

iJispersi Vliet invenit. melius, puto, illud di F deletur, 
ut factum est iam in f . nam repetitum videtur initium vocis 
*desecli'. id eo magis facere licet, quod sententia mox c. 17 
fere iteratur 'capillos eorum humi iacentes aufero\ minime 
vcro cum Eyssenhardtio humi diiacehant legerim, quoniani 
neque Apuleius neque alii verbum diiacendi adhibent; cf. met. 
2, 18 passim trucidatos per medias plateas videbis iacere; 
4, 14 passim iacentes epulas accurrunt; ibid. passim — cer- 
ncres iacere — naufragia; 6, 1 sed cuncta passim iacentia 
et incuria confusa; apol. 35 in litoribus omnibus congestini 
ut acervatim iacenl. 

ibid. 3, 19: fatj sic lepido sermone Fotis, cU invicem ca- 
villatus ego 'igitur iam et ipse possum* inquam 'mihi primam 
istam virtutis adoream ad exemplum duodeni laboris Hercuhi 
numerare\ 

Ego pro ergo Vliet scripsit; quae lectio mihi non pro- 
batur. primum onim ego, si verum esset, ponendum erat post 
at\ cf. met. 8, 18 sic ille, sed nos — vulnerati — viam 
capessimus; 8, 25 sic praeco lurchonem tractabat dicacule, 
sed i 1 1 e cognilo cavillatu — inquit ; 9, 1 sic ille nequissimus 
oarnifex — manus — obarmabat, at ego praecipitante con- 
silium periculi tanti praesentia -— lanienam — fuga vitare 
statui; 1, 10; 2, 20; 6, 13. deinde ergo igitur^ quod codi- 
cibus traditur, cum desit in aliis Apulei libris, in metamor- 
phosibus satis est frequens ideoque tenendum: 1, 5 ergo 
igitur — fatigatus — ad balneas processeram; 2, 18 ergo 
igitur Fotis erat adeunda; 4, 2 ergo igitur cum in isto — 
salo fluctuarem ; 5, 11 ergo igitur si posthac — venerint; 
7, 9 ergo igitur si perdiderilis — virginem; 7, 15 ei^o igitur 
evocato — armentario; 7. 19 ergo igitur ancipili malo labo- 

rabam ; 9, 17 ergo igitur — dirigit profectionem; 9, 22 ergo 
igitur meridie propinquante — absolutus; 9, 39 ergo igitur 
Graeee subiciens; 10, 3 ergo igitur — rupit silentium; 10, 35 
ergo igitur — sollicitus; 11, 5 ergo igitur — intende; 11, 25 
ergo igitur me quoque oportere caeleste suslinere praeceptum ; 
ll,28ergo igitur cunctis adfatim praeparatis. denique primo 
«nuntiati loco igitur positum est recepta Vlietii illa coniectura, 
cum Apuleius in metamorphosibus hanc particulam altero 
sententiae loco ponat praeter unum locum undecimi demum 
iibri; qui est c. 23 'igitur audi, sed crede quae vera sunt'. 
haec res eo magis digna est quae notetur, quoniam in apo- 
logia undeviginti, in floridis octo, de deo Socratis decem 
loci igiiur primo loco positi colligi possunt. ergo post meta- 
morphoses demum Apuleius adsuevit huic scribendi ralioni. 
itaque ergo igitur 1. 1. integrum relinquendum erit, sed cum 
post at desideretur egOy quod opponatur illi Fotis^ cumque at F 
ante sic tolerari non possit et postea Fotis et slF exhibeatur, for- 
tasse illud at transponendum erit et et in eg<Zo> mutandum, 
ut scribatur: 'sic lepido sermone Fotis, at eg<Co!> invicem 
caviliatus »ergo igitur iam et ipse possum* inquam „mihi 
primam — adoream — numerare".' 

ibid. 3, 20 : sic nobis garrientibus libido mutua et animo.^i 
simul et membra suscitat, omnibus abiectis amiculis ac taeniis 
denique intecti atque nudati bacchamur in venerem. 

Ac taeniis pro actenus F Vliet scripsit ex Petschenigii 
coniectura. in tenus substantivum inesse ego quoque exialimo, 
sed non taeniis, quoniam praeter amicula etiam interiora cor- 
poris velamenta h. 1. commemorari oportet. itaque legendum 
erit: 'abiectis amiculis ac <la>ciniis (vel: <e t l>a- 
ciniis)'. cf. met. 2, 8 gratiamque suam probaturae laci- 
nias omnes exuunt, amicula dimovent; 2, 16 
paulisper inguinum line lacinia remota inpatientiam veneris 
Fotidi meae monstrans; 2, 17 laciniis cunctis suis renudata, 
crinibus quam dissolutis; 3, 21 omnibus laciniis se devestit; 
3, 24 abiectis propere laciniis totis; Gurt. 5, 1, 38 (fominae) 
dein summa quaeque amicula exuunt — , ad ultimum — ima 
corporum velamenta proiciunt. praeterea singularis taenia, si 
hoc verbum h. 1. positum fuisset, sufficeret; cf. 2, 7 et russea 
fasceola praenitente altiuscule sub ipsas papillas succinc- 
tula ; JO, 21 tunc ipsa cuncto prorsus spoliata tegmine, t a e n i a 
quoque, qua decoras devinxerat papillas. 

ibid. 3, 2i : at arcuJa quadam reclusa pyxides plusculas 
inde depromit^ de quis unius operculo remoto — se totam — 
perlitnt. 

Brevior forma quis pro quibus^ quae h. 1. adhibita est, 
hand ita frequenter legitur apud Apuleium, nec nisi in 
metamorphosibus. qui loci praeter eum, quem supra 
attulimus, sunt: 3, 21 quis leniter flucluantibus; 4, 18 ca- 
pulos — , quis inhabitabant pulverei — mortui; 4, 24 et 
omnibus deliciis, quis innata — sum; 7, 1 et ipsa membra, 
in quis omne patrimonium condi solebat, — perspexerat; 
7, 10 comites, quis contentus — castellum petam ; 10, 20 
pulvillis, quis maxillas — sufifulcire consuerunt ; 10, 20 ce- 
tera, quis mulieres — inducunt; 11, 27 paucis interiectis 
diebus, quis feralia — litantur obsequia; 11, 21 constitutos, 
quis tamen tuto possint magna religionis committi silentia; 
11, 22 quis et ceteris benivolis praeceptis — recreatus; 11, 
23 quis venerabili continentia — servatis. in ceteris opus- 
culis prorsus hac forma abstinet Apuleius. nam quis flor. 15, 
p. 165, 16 non certum est et ni fallor, cum Salmasio Krue- 
geroque legcndum : 'verum haec quidem statua esto cuius- 
piam puberum, quos Polycrati tyranno dilectus Anacreon 
Teius amicitiae gratia canlilat (i. e. celebrat carminibus)'. cf. 
met. 8, 26 deam cornu canens adambulabat; 10, 30 instar — 
montis illius, quem vates Homerus Idaeum cecinit. 

ibid. 3, 29: hortulum quendam prospexi satis amoenum, 
in quo praeter ceteras gratas herbulas rosae virgines ma- 
tutino ore florebant. 

Virgines suspectavit Gornelissen collatoque loco Lucretii 
2, 361 vigentes proposuit, quod eius inventum Vliet in adpa- 
ratu crit. commemorat. sed integram esse codicis memoriaiu 
testimonio est perv. Ven. 22 ut virgines nubant rosae. cf. et 
TertuII. ieiun. 6 in virgine adhuc saliva (= in saliva ieiuni 
hominis); Adi. Monog. 11 in ecclesia virgine; lud. 13 illa 
terra virgo (est); Marc. 1, 29 non tinguitur -— caro, nisi 
virgo ; cf. et H. Hoppe, Syntax und Stil des Tertullian p. 95. 
etiam Aeschyli icapO-svo^; tctiyt^ (== purus fons) comparare licet 
(Pers. 613 Xtpdatv 68p7]Xat<; icapO-svoo tcyjy*^; (JLsta). rosae igitur 
virgines sunt rosae recens natae. magis dubitari potest de 
vocis herbulas sinceritate. nam cum herbasas F^ habere di- 
catur, facilius inde deleta syllaba dittographa herbas efficies 
quam herbulas, quod in cp coniectura videtur ortum. mox 
'dumque <Ceas> iani labiis undantibus adfecto' scripserim, 
quoniam accusativus ille durius abest. 

ibid. 4, 1 : nec me cum asino oel equo meo compascuus 
coetus adducere potuit adhuc insolitum^ <^abundans> alio^ 
quin prandere facniim. 

Adducere pro attinere F cp non necessario scripsit Vliet. 
nam traditum verbum explicari potest ac sincerum videtur. 
iii verbo enim attinendi inest notio adstringendi i. e. cogendi 
vel permovendi^ ita ut addi possit infinitivus prandere, accedit 
huc, quod aliquotiens recurrit hoc idem verbum apud Apuleium 
quodque eo verbo saepius utuntur Plautus et Salluslius, quos 
haud raro imitatur Apuleius: met. 3, 20 sopor etiam in altum 
diem nos attinuit; 1, 7 mense decimo ibidem attentus; 9, & 
licet forensi negotio officinator noster attentus ferias nobis 
fecerit; mund. 5 et quinque coniuges copulae iiis ordinatae 
vicibus attinentur, ut adhaereant et gravioribus leviora. cf. 
Plaut. Bacch. 2, 2, 3 ita me vadatum amore vinctumque 
attines; mil. glor. 4, 8, 17 forluna huius, mores, virtus ani- 
mum attinuere hic tuum; — Sall. lug. 108, 3 Bacchum — 
Punica fide — simul Romanum el Numidam spe pacis atli- 
nuisse; or. Phil. 16 neu prolatandis seditionibus — nos in solli- 
citudine attineas; — Front. ad M. Gaes. 1, 6 sed mo Caesaris 
oratio uncis unguibus attinet. cf. et cod. Theod. II, 20, 4, 2^ 
ad mulctam sexaginta librarum auri persoiven- 
dam — adstrin gendos esse — , ad praescriptam 
poenam — attinendos (11, 20, 5. 1 ad illa prae- 
s t a n d a a.t t i n e r e). 

ibid. 4, 3: sed dum cunctanter accedo decerpere, iuvenis 
quidam, ut <iquidem> mihi videbatur^ hortulanuSy cuius 
omnia prorsus holera vastaveram^ — furens decurrit. 

Quidem Vliet inseruit, sed non probabiliter, ut ego exi- 
stimo. nam parum grate tantulo spatio ea particula pronomen 
simile sonans quidam excipit. Vliet sane comparat locum 8^ 
1 *venit quidam iuvenis de proxima civitate, ut quidem 
mihi videbatur, unus ex famulis Gharites', sed hic quidem a 
quidam aliquanto est remotius. abe&se autem quidem ab illa sen- 
teniia posse licet cognoscere e locis met. 9, 24 alioquin servati 
pudoris, ut videbatur, femina; 9, 24 eoque iam, ut sibi vi- 
debatur, tutissime celato; 10,19 magnae civium turbae con- 
fluebant, ut mihi videbatur; apol. 33 mentiti autem sunt 
callidissime accusatores mei, ut sibi videntur, cum me — con- 
finxerunt. 

In eundem niodum peccavit editor Batavus, cum scripsit 
met. 4, 24: his et his similibus blateratis nequiquam <no- 
quaquam'^ dolor sedatur puellae. nam turpe est nequl- 
quam nequaquam sic coniunctum et evitari poterat haec insua- 
vitas scribendo *nequiquam, dolor <Cnon> sedatur puellae'. 
sed nequiquam non est necesse h. 1. dici, quoniam hoc ex iis 
quae sequuntur apparet. Apuleius haud dubie scripsit: *hi> 
et his similibus blateratis nequaquam dolor sedatur puellae'. 

ibid. 4, 3: tunc igifur procul dubio iam morti proximus, 
cum viderem canes et modo magnos et numero multos — 
exasperari, — fugam dcsino. 

In modo Rohde oflfendens proposuit mole; sed tradita 
leclio sincera est. nam illi modo recte prorsus convenit nu- 
mero, quoniam utraque vox, quod dicunt, media est. si mole 
verum esset, desideraretur mox copia pro numero, ceterum 
cf. met. 3, 28 sed gestaminum modus numerum gerulo- 
rum excedit; 3, 9 ut pro modo facinoris saeviatis; mund. 
25 et ad haec usque terrena pro intervallorum modo indul- 
gentiarum dei ad nos usque beneficia pervenire. 

ibid. 4, 5: iacensquc in mortuum, non stimulis ac ne 
cauda et auribus cruribusque undique sursum elevatus temp- 
tavit exurgere. 

Non erat cur VWei sursum pro versum scriberet. nam 
sursum in ipso elecatus inest et undique versum pro solo 
undique etiam alibi dixit Apuleius; cf. apol. 75 nam cum 
undique versum tabuh*s flagitaretur ; cf. et met. 8, 17 et 
undique laterum circumfusi passim insiliunt; 4, 6 et 
quaqua yersus obsitae ; 11, 30 non obumbrato vel ob- 
tecto calvitio sed quoquo versus obvio gaudens obibam ; 
Socr. 8 quae porro aetheris sursum versus exordium est; 
9 ne sursum versus calore rapiantur. itaque recte lectione 
Iradita stabimu?. 

ibid. 4, 7 : vinum calicibus probe ecfricatis affltienter 
immissum. 

Traditum ordinem probe calicibus invertit Vliet Luet- 
johannum secutus. sane haec verborum consecutio simplex 
est nec inadfectata, at tolerabilis tamen illa, quae in F legitur. 

ibid. 4, 8: claniore ludunt, strepitu cantilant, conviciis 
iocantur ac iam cetera semiferis Lapithis f tebanibus Cen- 
taurisque similia. 

Tebanibus^ quod F cp habent, corrupta cuiusdam adno- 
tatio Thebanis videtur esse. mox enim de Thebarura direptione 
narratur. cf. lul. Val. 1, 13 (p. 24, 18 K.) prorsus ut riihil 
de Centaurorum Lapitharumque convivio demutaret. quod si 
vere statuimus, vox ea excludenda erit. 

ibid. 4, 12: et ille quidem dignum virtutibus suis vitae 
ierminum posuit. enim vero Alcimus sollertibus coeptis laetiim 
secum Fortunae nutum non potuit adducere. 

Haec lectio, cuius Vliet est inventor, parum fide digna 
videtur. nam laetum haud ita facile in eum, quod F servavit, 
transiit. deinde 's^uu' in F scriptum, sane litteris uu rescriptis^ 
tradita scriptura emendari potest lacuna duorum verborum 
expleta; ego nimirum iegerim: ^enimvero Alcimus sollerlibus 
coeptis eum <secutus minus> saeuum Fortunae 
nutum non potuit adducere/ nam sententia est: ut in La- 
machum ita etiam in Alcimum latronem fortuna summopere 
saeviit. lacunae causa in propatulo est; de illis sollertibus^ 
coeptis eum secutus conferre licet met. 1, 26 et dictum iure 
iurando secutus ; 2, 1 1 quod dictum ipsius Milo risu secutus — 
inquit; 3, 16 et verbum facto secutus — abripuit; 6, 30 et 
unus verbum manu iniecta secutus — me circumtorquet f 
10, 16 quod dictum dominus secutus — respondit. 

ibid. 4, 21: quidam — incunctanter lanceam mediis in- 
iecit ursae praecordiis nec secus alius^ et ecce plurimi iam ti- 
more discusso certatim gladios etiam de proximo ingerunt, 

Congerunt F 9 male Vliet in ingerunt rautavit ; nam hiatu& 
'proximo ingerunt' sic existit, quem, ut nunc Kirchhoffii opera 
oxploratum habemus, defugiebat Apuleius in fine periodorum, 
praeserlim in metamorphosibus. cf. etiam met. 1, 22 pul- 
sare vocaliler incipio (non dicitur 'vocaliter pulsare tncipio) ; 
2, 11 de specula candelabri contuetur (non *de specula can- 
delabri ^ntuetur'); 3, 15 quod quidem ei solet crebriter 
evenire (non *crebro evenire'); 4, 7 soles aviditer ingurgitare 
(non 'SLWide /ngurgitare'); 9, 7 scabiem — occipit exsculpero 
(non 'exsculpere occipit*); 11, 8 studiis exornata pulcherrumo 
(non 'pulcherrume exornata'); 1, 14 iugulatus mane paruerit 
(non *mane apparuerit') ; 6, 18 nec tu — inlicita adflectaro 
pietate (non *pietate adflectare'). ceterum quidni 1. 1. scriptor 
dicere potuerit congerunt^ cum contorquere (= intorquere) 
iaculum dicat met. 8, 5 *sed prior Tlepolemus iaculum, 
quod gerebat, insuper dorsum bestiae contorsit'? 

ibid. 4, 22 : enim<Z^)ero> nohis anus illa recens hordeum 
(idfatim et sine ulla mensura largita est, ut equus quidem meus 
tanta copia et quidem solus potitus saliares se cenasse 
<Zcenas> crederet 

Locum Viiet recte non edidit, cum scripsit se cenasse 
<^c€nas>\ nam cenasse falsum esse apparet. equus enim 
magnam frumenti copiam nanctus tum demum inde aliquid 
esurus erat, cumque copiam iilam videret, magnificam cenam 
sibi propositam existimabat. itaque inf. pra^s. cenare deside- 
ratur. accedit, quod in F extare dicitur saltes se cenasse 

sincera scriptura eruitur: *ut equus saliares cenas se ha- 
bere crederet'. cf. et met. 7, 10 inde vobis epulas saliares 
comparaturus ; 9, 22 at pudica uxor statim cenas saliares 
comparat; 9, 32 nam et miiii et ipsi domino cena par ac 
similis. 

Neque magis recte Vliet ea quae sequuntur scripsit. 
edidit enim : 'ego vero nunquam alias hordeum <;nisi>» 
tunsum minutatim coquitatione iurulentum semper esse <so- 
litus>, rimatus angulum — fauces fame saucias — valenter 
exerceo.' nam longe nimis ita discessit ab iis, quae in F tra- 
dita sunt. extat enim ibi hoc scriptum: "ego vero nuq|ani 



^lias hordeo cibatus sum minutatim et diutina cogitatione 
iurulentum semper esserim rimatus'. quae tradita lectio ma- 
xima ex parte servari poterit, si lacunas, quibus manifesto 
laborat, expleveris in huncmodum: 'ego vero, <lqui> num- 
quam alias hordeo cibatus sum <cintegro, sed 
tunsum!> minutatim et diutina coquitatione iurulentum 

s^emper esse ^CconsuOram, rimatus ' lacunae 

illius maioris satis cernitur causa; oculi enim librarii a cefta- 
tus sum aberraverunt ad tmsum et interiecta omiserunt. 
de verbo quod est cibare cf. met. 9, 1 1 me — otiosum certe 
cibatuiri; apol. 26 qui venenarium accusat, scrupulosius 
cibatur. et quem ad modum Apuleius alibi dixit saginare^ ce- 
nare aliquem aliqua re, sic h. 1. scripsit cibare aliquem aliquu 
re; cf. met. 4, 17 mellitis dulciolis ventrem saginare; 7, 14 
hordeo lecto fabaque et vicia saginari; 10, 13 dapibus ad- 
fatim saginabar; 10, 15 humanis — cibis saginatus; 1, 16 
cenatus solis fabulis. item subst. cibatus ahquotiens apud 
Apuleium nobis occurrit, velut met. 1, 18; 1, 24; 9, 5;Plat. 
1, 16. de illis esse <jconsue>ram cf. met. 9, 36 adsuetos 
abiecta per agros essitare cadavera; 11, 23 neque ullum 
animal essem. 

ibid. 4, 24: nec tamen puella quivit — ab inceptis fteti- 
bus avocari^ sed auctius heiulans — mihi etiam lacrimas 
excussit, 

Auctius^ quod Vliet scripsit codicem cp secutus, nequa- 
quam firmatur usu loquendi Apuleiano. magis ei convenit, 
quod h. 1. ante legebatur quodque nititur etiam F auctori- 
tate, altius ; cf. met. 2, 30 altius ingemescens ; 4, 25 sic ad- 
suspirans altius infit ; 4, 29 fremens altius sic secum disserit ; 
6, 28 tunc illa suspirans altius; 8, 15 infortunium domus 
erilis altius miserantes; 8, 18 cruorem — abstergens altius 
quiritabat; 8, 31 utcumque metuens altius; 9, 29 tamen 

altius commota alque exasperata; 10, 3 inpatientia furoris 
altius agitata; — 1, 11 stertebat altius. neque aucte neque 
auctius usquam legitur apud Apuleium. quod cp primitus babet 
autius pro altius F, aberrando ad ^auocsiVi factum putaverim. 

ibid. 4, 24 sq. : lassitudine iam fatigata marcentes oculos 
demisit ad soporem. [an] commodum coniverat nec diu^ cum — 
adflictare sese — incipit, 

Prorsus recte Vliet an F ante commodum sustulit spreta 
Eyssenhardtii coniectura iam commodum scribentis. nam non 
iam commodum quid factum erat {fiebat) cum {et) dicit alibi 
Apuleius, sed omisso iam; cf. met. 1, 11 commodum quie- 
veram; 1, 14 commodum limen evaserant; 2, 11 commodum 
meridies accesserat; 2, 16 commodum cubueram ; 2, 26 com- 
modum — cantus perstrepebat ; 4, 28 commodum cubuerant ; 
9, 20 commodum novis ainplexibus Amori rudi litabant; 
commodum — militabant; flor. 16, p. 170, 16 commodum 
ille anima edita obriguerat. sub illo an nihil aliud delitescero 
videtur nisi od male ex proximis iteratum. 

Ceterum data occasione commemoro Apuleium ut his 
locis ita alibi adverbii instar forma commodum uti, non forma 
commodo; cf. met. 1, 5; 1, 22; 1, 24; 2, 13; 3, 1; 4, 20; 
5, 8; 5, 28; 6, 11; 7, 4; 7, 5; 9, 38; 10, 12; 10, 29; 10, 
32; 11, 1; 11, 22; flor. 3, p. 147, 16; 15, p. 166, 2. solo 
loco Socr. 20 'quod commodo dixi' legitur commodo pro 
commodum. estne hoc quoque loco commodum restituendum? 
moneo met. 1, 11 in F 'c5modo du' scriptum essepro*cora- 
modum'. cf. et met. 8, 24 ad istum modum (modo F) praeco -- 
comniovebat. 

ibid. 5, 1 : iam scires ah introitu primo dei cuiuspiam 
luculentum et amoenum videre te diversoria, 

Miror Vlietium tam duram et inconditam toleravisse 
scripturam. nam qui potest pluralis diversoria cum singulari 
numero luculentum et awoenwm coniungi? Apuleius certe dedit 
diversorium et pluralis fortasse seqtienti summa laquearia 
natus est. 

ibid. 5, 4: haec diutino tempore sic agebantur. atque^ ut 
est ncUura redditum, navitas per assiduam cor^suetudinem <Cin> 
dehctationem se converterat et sonus vocis incerta^ solitu- 
dinis erat solacium. 

Sic Vliet locum scripsit nec tamen emendavit. primum 
enim longe discessit a tradita scriptura, quae est delectationem 

ei commendarat; tum ea quam effecit sententia minime apta 
videtur. nam novitas illa non adsidua demum consuetudlne 
in delectationem Psychae convertebatur, sed res novae sta- 
tim per se ipsae huic niirum quantum oblectationi erant. nam 
P^yche ut in Cupidinis venit domicilium, caelestium particeps 
erat gaudiorum et voluptatum. quare ego interpolatione vocis 
consueiudineni locum depravatum reor et expulso hoc substan- 
tivo h'gendum iudico: *atque, ut est natura redditum, novilas 
per adsiduam delectationem ei ^se^ commen- 
darat*. cf. et 10, 19 per admirationem adsiduam paulatim 
in admirabilem mei cupidinem incidit. illud consuetudinem 
interpolatum videtur, cum post ei intermissum esset obiectum 
se, addito enim consuetudinem munus obiecti, quod deerat, 
suscepit delectationem. apud Livium 10, a9, 6 propter pravam 
sententiarum distinctionem post in additum erat ab aliquo 
dies^ id quod nostra demum memoria H. J. Muller perspexit, 
qui sic veram restituit loci formam: *quodcum<;que> in- 
ciperetur remittereturque, omnium rerum, etiam parvarum, 
evenlus perferebatur in [dies] altera Romana castra, 
quae viginti milium spatio aberanl*. hanc interpolationem re- 
vocavit mihi nunc in mentem additamentum illud Apuleianum. 

ibid. 5, 5 : diem totum lacrimis — consumit^ se nunc ma- 
xime prorsus perisse iterans, quae — nec sororibus suis de se 
maertntibus opem salutarem ferre a c ne videre eas quidem 
omnino posset, 

Mihi quidem suo loco motum videtur. nam in videre 
solo sententiae pondus inest; quare desideratur lectio *ac nc 
videre quidem eas omnino posset.' ita eo magis scri- 
bendum erit, quod Apuleius non binas, sed singulas voces 
ilii ne — quidem inserere consuevit. cf. 4, 28 tam praeclara 
pulchritudo nec exprimi ac ne sufficienterquidem 
laudari sermonis humani penuria poterat; 9, 41 ac diebus 
plusculis necvidisse quidem illumhortulanum contendit; 
11, 11 effigiem non pecoris non avis non ferae ac iie ho- 
minis quidem ipsiuc consimilem; 11, 25 nec dies nee 
quies ulla ac ne momentum quidem tenue tuis transcurrit 
beneficiis otiosum ; 2, 32 ac ne praesentia quidem nostra tan- 
tillum conterriti; 3, 14 nulli me prorsus ac ne tibi quidem 
adseveranti posse credere; 4, 2 non ullas rosas teneras — 
ac ne convallem quidem usquam — video; 4, 10 foribus 
eius — , quas neque sublevare neque dimovere ac ne per- 
fringere quidem nobis videbatur; 4, 21 neque clamore ac ne 
ululatu quidem fidem sacramenti prodidit; 4, 26 nec uUo de 
familiaribus nostris repugnante ac ne tantillum quidem re- 

sistente ; 4, 29 Paphon nemo ac ne ipsa quidem Gythera — 
navigabant; 6, 26 nulla salutis nostrae cura, sed ne meae 
quidem necis habita; 6, 31 nec sectae collegii nec mansue- 
tudini singulorum ac ne meae quidem modesliae congruit; — 
nec cruces nec ignes nec tormenta ac ne mortis quidem ma- 
turatae festinas tenebras accersere ; 7, 9 nihil anteferre lucro 
suo debere ac ne ipsam quidem saepe et aliis damnosam 
ullionem ; 7, 10 nullum uspiam pecus sacrificatui ac ne vinum 
quidem potatui adfatim — habemus; 7, 15 nullae deliciae 
ac ne ulla quidem libertas excipit; 9, 27 nec — te letali 
fumo necabo ac ne iuris quideni severitate — ad discrimen 
vocabo ; 9, 38 nec uUum verbum ac ne tacilum quidem fletum 
— senex quivit emittere; 9, 41 nec quisquam mortalium ac 
ne ipse quidem asinus intra limen comparere nuntiatur; 10, 
10 nullis verberibus ac ne ipso quidem succumbit igni; 10, 
12 de optimatibus nemo ac ne de ipso quidem populo quis- 
quam qui non illuc — confluxerit; 11, 15 nec tibi natales 
ac ne dignitas quidem vel ipsa qua flores usquam doctrina 
profuit. 

ibid. 5, 9: en orha ev saeva et iniqua Fortuna! hocine 
tibi complacuitj ut utroque ^Cpari'^ parente prognatae <Ctantr> 
diversam sortem sustineremus? 

Pari, si sensum enuntiati spectas, recte sane suppletur ; 
sed locus displicet, quo id inseritur. nam parum sonat gratum 
illud pari parente, praesertim cum ut utroque praecedat. certe 
non video alterum scriptoris locura, qui cum hoc contendi 
possit. adcedit quod nulla hic adfectatur flgura tali verborum 
compositione. quapropter ego magis crediderim Apuleium 
scripsisse *ut <;pari*!> utroque parente prognatae — 
sustineremus*. 

ibid. 5, 10: et nunc quidem concedamus ad maritos et 
lares pauperes nostros sed plane sobrios revisamus domique 
cogitationibus pressioribus instructae ad superbiam puniendam 
firmiores redeamus. 

Domique Vliet pro diuque F, quod sane ferendum non 
est, scripsit, sed ea lectio vera non videtur. nam adverbium 
pronom., velut ibi^ pro domi^ quoniam domus iam illis ad 
lares pauperes nostros satis indicata est, magis desideratur. 
itaque 'ibique — instructae' reponendum erit. cf. 7, 9 censeo 
deducendam eam ad quampiam civitatem ibique venundan- 
dam; 8, 22 pagum quendam accedimus ibique totam per- 
quieseimus noctem; 9, 33 pervenimus ad praedictos agros 

ibique statim meum dominum comis hospes opiparl prandio 
participat. 

ibid. 5, 25 : db isto titubante et saepius vaccillante vestigio 
deque nimio pallore <Coris deque fnacie> corporis et 
assiduo spiritu^ immo et ipsis marcentibus oculis tuis^ amore 
nimio laboras. 

Oris deque wacie Viiet supplevit. melius ille oris et demacie 
scripsisset, quoniam nullo metamorphoseon loco deque—dequej 
ut ne ah'arum quidem praepositionura cum que coniunctarum 
repetitiones, confirmare potes. in apoiogia demum Apuleius 
talia, ut supra p. 14 exposui, eaque saepius admisit. sed 
supplemento tradita verlia mihi ne egere quidem videntur. 
nam deque nimio pallore corporis recte dicitur et plene sufficit 
sententiae. 

ibid. 5, 26 : Hu quidem\ inquit, ^ob istud tam dirum fa- 
cinus confestim toro meo divorte tibique res tuas habeto, ego 
vero sororenn tuam — iam mihi confestim confarreatis nuptiis 
coniugabo'. 

*■ 
Quod Vliet confestim confarreatis scripsit pro cfesti ar- 

reathis F, certe veram non est assecutus lectionem. primum 

enim confestim tantulo spatio iteratum parum placet, praesfertim 

cum posito statim vel protinm molesta ea repetitio vitari po- 

tuerit. deinde post iam tale adverbium mihi superfluum videtur. 

latere existimo sub illa scriptura nihii amplius quam confar- 

reatis. scriba enim, cum hanc vocem scribere coepisset, sive 

mente sive oculis aberravit ad vocem similis initii, quam paulo 

ante exaraverat, scripsitque ^confesiim* ; inde ad loci sui apices 

reversus adiunxit alteram vocis partem arreatis. hoc men- 

dorum genus late patet in codicibus, velut in Vindobonensi 

Livianae quintae decadis et in Puteaneo decadis tertiae; cf. 

quae dixi ephem. gymn. Austr. 1892 p. 195; Observ. Vellei. 

p. 50. non raro in errorem inducuntur critici hoc genere vi- 

tiorum, ut Vliet hoc loco inductus est. Eyssenhardt iam ante 

invenerat veram scripturam legendo 4am mihi confarreatis 

nuptiis', quam spernere non debuit editor Batavus. 

ibid. 5, 28: tunc vel maxime indignata Venus ex- 
-cJamavit. 

Vel maxime cur huc cum Luetjohanno Vlietioque trans- 
ponamus •— nam in codieibus ea verba post exclamavit sunt 
•coliocata — , nihil video necessitatis. nam indignata maiorem 

iirae gradum significat quam ircUa^ quod supra de eadem dea 
dicitur 'at Venus irata solidum exclamat', ila ut verbum illud 
adverbio eo nihil indigeat. verborum consecutio, quae codicibus 
exhibetur, etiam loco metamorphoseon 11, 20 'quare soller- 
tiam somni tum mirabar vel maxime', ubi vel fnaxime posi 
verbum finitum loco ultimo cum pondere collocatum est, ad- 
seritur pro genuina. ceterum cf. et met. 5, 28 Venus irata 
solidum exclamat; 5, 29 quam maxime boans; 6, 2 
deprehendit et longum exclamat protinus; 6,8statimque 
quantum maxime potuit exclamavit; flor. 14, p. 
163, 7 dein coetu facto maximum exclamat. etiam ex his 
locis illud discimus, non nude positum fuisse 1. 1. exclamavit, 
sed iunctum cum adverbio vel maxime, 

Mox haec Vliet edidit: 'Psychen illam meae formae 
succubam, mei nominis aemulani si vere diligit, nimirum 
illud incrementum lenam me putavit, cuius monstratu puellam 
illam cognosceret'. at vero talls oratio est animi sobrie res repu- 
tantis, non irati vehementerque perdolescentis. sic indignatam 
et dolore incensam Venerem loqui poluisse nego. interrogatio 
prorsus in priore sententia desideratur, exclaraatio in poste- 
riore. quomodo vere — nam si in F erasum est — hic exti- 
terit, dicere non possum, alienum a loci indole esse sentio. 
denique ille^ quod pro illam in codicibus extat, non mutatur 
necessario tenendumque est. itaque sic locum scribenduni 
•censeo: *Psychen ille meae formae succubam, mei nominis 
xiemulam [uere] diligit? nimirum illud incrementum lenam 
«le putavit, cuius monstratu puellam illam cognosceret !' 

ibid. 5, 30: sed male prima <;a> pueritia inductus es. 

A hoc loco posuit Vliet spreta Michaelis coniectura 
«cribentis <a> prima pueritia. sed ut facile a post prima 
inseritur, ita falso ibi inseritur. nam sicut alii multi prosae 
•orationis scriptores, ita Apuleius quoque abstinebat praeposi- 
tionis a (ab) interpositione. Vliet sane scripturae suae tuendae 
gratia nos ad met. 4, 26 'mecum primis ab annis nu- 
tritus* relegat, sed unum hoc exemplum nihil valet, siquidem 
causa apparet, cur scriptor praeter usum suum scripserit 
jprimis ab annis. quippe si pro sua consuetudine dixisset 
'mecum a primis annis', duae praepositiones {cum a) sese ex- 
ciperent. quam concursionem vitavit praepositione adiectivo 
postposita. simiiiter res se habet 7, 12 dum ista — ego 
mecum maxima cum indignatione disputo. itaque dubium 
•esse vix potest, quin ordo verborum *<a> prima pueritia' 
tenendus sit. cf. et 2, 31 sollemnis dies a primis cunabulis — 
•conditus; apol. 5 qui ab ineunte aevo unis studiis littera- 

rum — deditus; 14 ab ineunte pueritia ad obeuntem se- 
nectam; flor. 17, p. 176, 11 ad hoc ita semper ab ineunte 
aevo bonas artes sedulo colui. sed non solum 1. 1. a inter- 
positum est a doctis adiectivo et substantivo apud Apuleium^ 
sed alibi quoque. velut Haeberlin met. 3, 13 scriptum voluit 
*cape — , oro te, et perdita <a> muliere vindictam, 
immo vero licet maius quodvis supplicium sume', quam recte 
contempsit Vliet lectionem praeferendo *et -^de^ perfida 
muliere vindictam — sume*. cf. met. 10, 11 non patiar — 
de innocente isto iuvene supplicium vos sumere; 9, 37 vin- 
dicarent de pollutissimo divite mortem fratris iunioris ; 9, 36 
pauperes — de insolentia locupletium consueverint vindi- 
cari; apol. 99 tamen vindicari de tam inofficioso privigno 
non recusasset. cf. et Sall. Cat. 50, 4 de L. Cassio — sup- 
plicium sumundum; 51, 39 de condemnatis summum sup- 
plicium sumebant; 52, 36; 55, 6; 57, 1; lug. 33, 3 more 
maiorum de hoste supplicium sumi; 35, 9 si de iilo sup- 
plicium sumptum foret; Caes. bell. civ. 3, 14, 3 de servis 
liberisque omnibus — supplicium sumit; Liv. 3, 13, 5; 3, 
18, 10; 4, 15, 4; 23, 3, 6. haec Vlietii lectio etiam con- 
iecturae Petschenigii erit anteferenda proponentis 'cape, — 
oro te, ex perfida muliere vindictam — sume*, quoniam 
Apuleius illis in locutionibus ex praepositione non utitur 
et rara omnino est structura supplicium sumere ex aliquo. 
praeterea in apologia 72 Krueger cum Hiidebrandio edidit: 
^multis etiam precibus meis<;ab>Appiis aufert, ut ad 
sese in domum matris suae transferar . quae eo magis re- 
spuenda est scriptura, quod hac interpositione ab ante ajo- 
collocatum est, quem earundem syllabarum concursum in 
praepositionibus vitabat Apuleius, ut complures alii scriptores 
elegantes. mihi h. 1. tradita lectio integra videtur; nam 'pre- 
cibus aufert meis Appiis, ut* idem est ac 'precibus extorquet 
meis Appiis, ut*; cf. met. 1, 24 vix — piscatori extorsimus 
accipere viginti denarium; 5, 6 extorquet a marito cupitis 
adnuat; ap. 67 me grandem dotem — mulieri amanti — 
extorsisse; 93 haec — ingentibus precibus invitae et iratae 
extorsi. 

Apuleius sane subinde praepositiones adiectivo interserit 
et substantivo, sed non omnes, et ad crisin eius orationis 
recte factitandam interest seire, quae praepositiones sic col- 
locentur et quotiens. qua de re cum nemodum, quantum 
scio, plene exposuerit, nunc disseram. 

Ac de monosyllabis praepositionibus interponuntur 

ad: met. 7, 21 et ferinas aversa Venere invitat ad 
nuptias ; 8, 23 quem ad finem cantherium subiciemus P 

cum: met. 2, 6 me vel ampla cum mercede tradere; 
2, 29 et imo cum gemitu populum — adorat; 3, 24 summa 
cum trepidatione inrepit cubiculum; 4, 3 heiulabili cum plan- 
gore — prosilit; 4, 16 iubet summa cum diligentia depor- 
tari; 5, 2 haec ei summa cum voluptate visenti; 5, 14 petunt 
illum praecipiti cum velocitate; 5, 14 licentiosa cum temeri- 
tate prosiliunt; 7, 15 magna cum praefatione deducendus; 
7, 12 ego mecum maxima cum indignatione disputo; 8, 15 
qui me curandum magna ille quidem <;cum>*) commenda- 
tione susceperat; 10, 12 et itur confestim magna cum festi- 
natione; 10,24 plenaque cum sanctimonia disposita; 10, 34 
toto cum choro professa est ; 1 1 , 26 summa cum veneratione 
propitiatur; apol. 61 summa cum fide et veritate percensuit; 
101 omni cum honore mihi nominandus; Socr. 19 uno cum 
Phaedro — sensit. 

de: met. 1, 7 ille imo de pectore — suspiritum ducens; 
Plat. 2, 7 duabus autem aequalibus de causis — regit. 

ex (e) : mediis e faucibus**) lapidis fontes horridos evo- 
mebat. displicuisse Apuleio huius praepositionis interposi- 
tionem documento sunt loci met. 8, 21 et iam ex maxima 
parte consumpto ; 9, 37 atque ex maxima parte — elapsum ; 
10, 16 ex aiiqua parte moUius mihi renidentis fortunae; 
Socr. 8 ex omni parte compositus ; Plat. 2, 5 ex parte omni 
congruit; mund. 14 spirantes ex omni parte. 

in: met. 4, 1 sicubi forte conterminis in hortulis can- 
dens reperirem rosarium; apol. 41 petitam eo in tempore; 
flor. 9, p. 157, 12 qui magno in coetu praedicavit; 15, p. 
164, 6 Icario in mari modica insula est; 20, p. 187, 7 omnibus 
bonis in rebus; mund. 4 nunc profundo in mari confundit; 

per: met. 6, 2 totum per orbem Venus — requirit; 

sub: mund. 17 nam quibusdam sub ter<;ris>***) oc- 
culti sunt spiritus. 

Ex praepositionibus autem syllabarum binarum inter- 
ponitur solum circa: met. 4, 1 diem ferme circa medium; 



*) Hoc necessario suppleri non existimo. 

**) Hoc tamen exemplum valde est incertum ; nam F medis e rau- 
dtus habet. fortasse medis eraucibus = MEDllS FRAUGIBUS == mediis 
faucibus, quod exhibet F^. cf. 7, 7 mediis Orci faucibus ad hunc evasi 
modum ; 7, 24 mediis Orci manibus extractus ; 8, 5 praedam mediis ma- 
nibus amittimus; 9, 1 mediis lanii manibus ereptus. cf. et met. 7, 28 
egesta (egresta F cp). 

***) Haec vero lectio admodum est incerta ; nam fuisse etiam potest 
*quibusdam <locis> subter\ 

8, 30 noctem ferme circa mediam ; 9, 30 diem ferme circa 
mediam. uno loco circum postpositum extat: met. 8, 19 quem 
circum capellae pascentes opilionem esse — clamabant. 

ibid. 6, 1 : interea Psyche variis iactabatur discursibus, — 
ihquieta animo^ tanto cupidior iratum licet si non uxoris 
blanditiis lenire^ certe servilibus precibus propitiare. 

Si, quod Koziol exclusit, tutatus est Weyman (Sitzungsb. 
der bayer. Akad. 1893, p. 332) aliquot ex posterioris aetatis 
latinitate exemplis adlatis. inde sane dubium esse non potest, 
quin licet si pro Ucet illa aetate in usu fuerit, sed omnis dubi- 
tatio de illius loci scriptura tamen non removetur, quoniam aliis 
locis similibus Apuleius licet constanter utitur, non licet si; 
cf. met. 1, 14 et viam licettrepido vestigio capessere; 2, 12 nec 
mirum licet modicum istum igniculum — memorem tamen — 
ignis; 3, 9 et ingratis licet adrepto pallio retexi corpora; 4, 
15 et iuncturae rimam licet gracilem saetae — densitate se- 
pinms; 4, 23 nullam — sarcinam vel omnino licet vilem 
laciniam ferentes; 5, l*ut diem suum sibi domus faciat licet 
sole nolenle; 6, 36 quam licet claudi pedis tui calce unica 
finire poteris; 7, 26 tacitus licet serae vindictae gratulabar; 

9, 1 licet homini nato dexterum provenire ; 33 et licet non 
delicato, necessario tamenquietissubsidio <re- 
creatus>; 9, 36 licet non rapinis, saltem verbis 
temperare volens; 10, 2 quam facilis licet non arti- 
fici modico, cuivis tamen docto veneriae cupi- 
dinis comprehensio; 11, 1 et spem salutis licet tardam 
subministrante ; 11, 24 licet non plene tamen pro 
meo modulo supplicue gratiis persolutis. tot locos solum 
licet exhibentes dum considero, non possum qain adsentiar 
Koziolio si 1. 1. delenti. nam quae causa erat scriptori cur 
hic a sua descisceret consuetudine? nisi ibi licet si e ditto- 
graphia licet II provenit, librarium ex usu latinitatis temporis 
sui Ucet in Ucet si auxisse statuere debebimus. simile vitium 
deprehenditur apud Val. Maximum 4, 3, 14, ubi scribendum 
esse *unus quisque se ab his perinde ac [si a] sacris aedibus 
abstinuit' Stud. Vind. XVUI (1896) p. 273 demonstravi ad- 
sentientemque W. Heraeum habui. 

ibid, 6, 1 : haec singula Psyche curiose dividit et discretim 
semota rite componit^ rata sdUcet nulUus dei fana ^ac> 
caerimonias neglegere se debere, 

Ac inserunt editores, Hildebrandium sequentes ducem. 
sane facile hoc inter fana et caerimonias excidere potuit; at 

tamen quaeritur, utrum id scriptor dederit an et praetu- 
lerit. ante gutturalem enim ac h. 1. positum, atque ante has 
consonas multi sunt scriptores qui hanc particulam vereantur 
collocare. itaque oboritur quaestio, sitne Apuleius quoque in iis 
numerandus. is in metamorphosibus paucissimis locis ac ante 
gutturalem posuit: 1, 24 amplexusque ac comiter deosculatus; 
9, 10 redditis ac consecratis; 11, 16 notus ac conspicuus; 1 1, 
21 clementer ac comiter. vides constanter ante co- his locis 
ac positum. accedit unus locus ab iis alienus, met. 2, 17 re- 
sidens ac crebra subsiliens. qua locorum paucitate parum, 
opinor, 1. 1. commendatur illius ac insertio. multo ego malim 
ibi scribere fana <e^> caerimoniaSj praesertim cum Socr. 15 
extet fanis et caerimoniis. ceterum ut appareat, quantopere 
fugiat scriptor ac ^nte gutturales in hoc opere, hos locos 
iuvat inde proferre: 1, 6 defletus et conclamatus; 1, 7 gratae 
atque gratuitae; 1, 18 cibo et crapula; — saeva et gravia; 
2, 9 remissos et cervice dependulos; 2, 12 maioris et cae- 
lestis; 2, 24 cum oenophoris et calice; 2, 27 defletus atque 
conclamatus; 2, 31 hilaro atque gaudiali ritu; 2, 32 vastis 
et crebris ; 3, 29 villulas et casas ; 4, 2 Veneris et Gratiarum ; 
4, 19 sebaciis et ceteris — instrumentis ; 4, 23 maerentem 
et crines -— lacerantem; 5, 5 dulcissiraa et cara; 5, 9 seris 
et catenis ; 5, 1 2 dies ultiraa et casus extremus ; 5, 20 cer- 
vicis et capitis; 5, 29 nugo et corruptor; 6, 4 germana et 
coniuga; 6, 6 passeres et ceterae — aves; 6, 16 consurapsit 
atque contrivit; 6, 22 in aves et gregalia pecua; 6, 24 cum 
rosis et ceteris floribus; 7, 3 conservum atque coniugem; 
7, 6 clarus atque conspicuus; ib. spretis atque contemptis; 
ib. manus et gladios; 7, 7 confecta atque concisa; 7, 11 
lanceas et gladios; 7, 13 laeti et gaudentes; 7, 15 sarcinis 
et ceteris oneribus; 7, 23 crassior atque corpulentior; 8, 2 
sermonibus — et conversatione ; 8, 3 novaeque atque glis- 
centis; 8, 22 numerosis et continuis; 8, 24 cymbalis et cro- 
talis; 8, 28 incessere atque criminari; 9, 4 casulis atque 
castellis; 9, 14 spretis atque calcatis; 9, 14 matulino mero 
et continuo stupro; 9, 17 adfixus atque conglutinatus ; 9, 22 
suasum et confirmatum; 9, 31 maesla atque crines — qua- 
tiens; 9, 37 multis et crebris; 9, 42 contentione et clamoso 
strepitu; 10, 20 maxillas et cervices; 10, 21 pulcherrimo atque 
copioso; 10, 24 mentitam atque cuncta fingentem; 11,9 ce- 
teris unguentis et geniali balsamo; 11, 9 veste nivea et cata- 
clista; 11, 13 osetcaput; ib. claraque et consona voce. 

Sed Vliet non satis habuit 1. 1. ac scribere ante guttu- 
ralem e coniectura, verum 8, 25 cum Petschenigio edidit 
'omnipotens et omniparens Dea Syria et sanctus Sabadius et 
Bellona et Mater Idaea <ls.c> cum suo Adone Venus do- 

mina caecum reddant', ubi vel propter cetera membra per 
et adiuncta scribendum fuerat ^et Mater Idaea -^et^ cum 
suo Adone Venus/ accedit quod sescentis locis Apnleius 
ante cwm posuit et^ numquam oc aut aique-, cf. met. 1, 6 et 
cum dicto — obtexit; 1, 16 et cum dicto restim — adgredior 
expedire; 1, 17 et cum dicto Socraten deosculabar; 1, 18 
et cum dicto manticam — exuo ; 1 , S3 et cum dicto modico 
secus progressus; ibid. et cum dicto rursus foribus oppessu- 
latis; 2, 18 et cum irapendio excusarem; 3, 5 et cum me 
viderent in ferro; 5, 24 et cum termino sermonis — se pro- 
ripuit; 6, 12 et cum primum — laxaverint oves animum ; 
8, 21 et cum pastoris sermone conlata; 9, 7 et cum dicto 
nudatus ipse; 9, 15 et cum tempestivo prandio laxarentur 
iumenta; 10, 22 et cum dicto vacuas fuisse. 

Sic in metamorphosibus res se habet; iam ad apo- 
logiam transgrediamur. ibi nullus extat locus, quo ac ante 
gutturalem sit collocatus ; cf. ex. gr. 8 maledictis et calumniis ; 

16 in tumidis vero et globosis; ib. campo et glebis; 18 sira- 
pulo et catino; 24 olitori et cauponi; 40 conexa et catenata. 
quod scitu opus est, ut intellegas, quid tribuendum sit Vlietii 
invento 28 'primum igitur argumenta eorum refutabo ac 
convincam (convincam ac refutabo F cp) nihil ea ad magiara 
pertinere'. scilicet incolumis est tradita scriptura; nam refu- 
tabo breviter dictum est sensu refutando efficiam. cf. 45 ego 
non factum revinco; Min. Fel. Octav. 16, 4 quod ne fiat 
ulterius, convincam et redarguam, quamvis diversa, 
quae dicta sunt, una veritate confirmata probataque; cf. et 
paneg. 11, 3, p. 246, 24 quominus redarguerem atque con- 
vincerem. 

lam vero in Fioridis unum locum repperi ante guttu- 
ralem ac exhibentem, qui est 9, p. 158, 7 *item satiras ac 
griphos', sed is ipse nititur coniectura, non integer servatus 
est; nam *satyra sacreppus' habet F, unde litteris rite divisis 
fit ^satyras a creppus'. quis praestat sub illo a delitescere ac, 
non er? cf. 2, p. 147, 4 circumtuetur et quaerit; 9, p. 155, 
11 cum torno et cothurno ; 12, p. 161, 15 cingitur et coronatur. 

Item in libris philos. Apuleium ac ante gutturalem con- 
stanter fugitare licet observare. cf. Socr. 7 munus atque 
opera atque cura est; 14 cruores et colores; 15 placato et 
quieto ; ib. communio et copulatio ; ib. fanis et caerimoniis ; 

17 cognovit et coluit; 18 animus et gladius; 20 similius et 
gratius; 21 exemplo et commemoratione; 22 numerosissimas 
et calamistratas ; 23 capiti et collo; Plat. 1, 3 continentiam 
et castitatem; 1, 6 mutari et converti; 1,8 apta et conexa; 
ib. adversantia et contraria; 1, 9 perenni et constanti; 1, 9 
percipitur atque concipitur; 1, 14 terrenum atque corporeum; 

1, 16 iuncturis et copulis; ib. frigoris et caloris; 1, 18 ira- 
scentiam et consilium; ibd. anima et corpus; 2, 7 societatis 
et concordiae ; ib. custos et communicatio ; 2, 8 apta et con- 
veniens; 2, 9 fortitudinem et continentiam ; 2, 14 mediocris 
ingenii et cupidinis modicae ; ib. nexuque et consortio ; 2, 20 
securum et confidentem; 2, 22 laudis et gloriae; 2, 23 uni- 
versitate et constantia; 2, 26 rerum et convenarum; 2, 28 
desideriis eius et cupiditatibus; mund. 3 nivibus etiam et 
glacie; 6 Hyrcanium et Caspium; ib. Gallicum <sinum> 
atque Gaditanum; 8 nix atque grando; 16 humidam et cavam; 
ib. in acutis et gravioribus; 21 humidis arida et glacialibus 
flammida ; ib. orientium et conditorum ; 29 amoenus Lucifer 
et communis Cylienius; 32 tutela — et cura; 34 mutationes 
et conversiones ; 35 iussis legum et communis imperii; 36 
agrestium et cicurum; 38 futuri et consequentis. 

Sane et hic ab edltoribus peccatum. velut Goldbacher 
mund. p. 105, 9 scribi posse putavit *sed conducere ac 
<;con>cinere (accidere codd.) tam bonas artes et eius- 
modi operam cum ingenuitate professionis suae credidit et 
congruere istiusmodi curam talibus studiis et morlbus'. tra- 

ah cidere 
dita memoria sic intellegenda videtur: conducere i. e. ^condu- 
eere^ alibi concidere et alterutra lectio recipienda. cf. de hoc 
vitio met. 7, 18 totum me compilabat [cidit] fusti. idem 
Goldbacher mund. 38 sic edidit: *non frustra arbitrabitur, 
qui audiet Platonis haec verba: «deusnamque, sicut vetus — 
continet ratio, principia et fines et media rerum omnium pe- 
netrat atque inlustrat ac curru (illuxtrata curru L, illustrata 
curri P, illustrat et curru F) volucri superfertur*.' hic ipsa 
sententiarum natura ac ratio ostendit ac prave se habere et 
alio modo locum emendandum esse. nam illa *curru volucri 
superfertur* non ex aequo ponenda sunt sententiae *deus — 
penetrat atque inlustrat*, sed ei subicienda. nam deus cuncta 
rerum penetrat atque inlustrat, cum superfertur curru. hoc 
etiam ex Platonis verbis ipsius (legg. IV p. 715 E) apparet: 
6 [JLSV 8yj de6(;, woTrsp xal 6 7:aXai6«; Xdyo^;, ipx^jv ts xal tsXsottjv 
xal (isoa zm ovtodv aTcavrwv s/odv SDd-stqt Tcspaivsi /.ata cpootv 
irspt^opso 6(xsvo^. dubium esse non potest, quin Apuleius 
scripserit: 'et media rerum omnium penetrat atque inlustrat, 
<;dum> curru volucri superfertur.' cf. 36 mundi univer- 
sitas regitur, dum speculatur ad omnia rector eius atque 
inmutabiliter incumbit; 15 auditus, dum ad aures venit, seriore 
sensu concipitur; Plat. 2, 25 ut, dum suos iiberos nesciunt, 
omnes — suos credant. particulam dum a librario omissam 
«sse putandum est, ut omissa est met. 6, 24 tunc <Cdum> 
poculum — ministrabat; 4, 25 sed <;dum> astans ego non 

procul dolebam. quod inlustrata traditum est pro inlustrat^ 
non mullum valet; nam hoc scriptum erat propter pene- 
trata — sic enim habent PL —, quod extitit assumpta a 
littera ex sequenti atque. 

Ut quae hic fusius exposuimus breviter comprehenda- 
mus, Apuleius ac ante gutturalem in metamorphosibus pau- 
cissimis locis admisit, evitasse videtur constanter in ceteris 
libris suis. 

ibid. 6, 2 : pauculos dies delitescam, quoad — meae vires 
diutino lahore fessae quietis intervallo leniantur. 

In leniantur non est cum Rohdio oflfendendum neque 
leventur scribendum ; nam integra est tradita scriptura. etenini 
quem ad modum met. 1, 7 homo fatigatus poculo dicitur 
mitigari, sic h. 1. vires, quae animanti adsimulantur, la- 
bore fessae dicuntur leniri. 



ibid. 6, 4: *'quam vellem* inquit ^^Csi^ per fidem <Ji' 
ceret^, nutum meum precibus tuis accommodare !' 

Nulla necessitate coactus Vliet duobus locis tradita verba 
explevit addito si atque liceret. nam per fidem solum suf- 
ficit; interiectio enim est adiurantis vel adseverantis nec multum 
a mehercules distat. cf. Pelron. sat. 100, 5 per fidem, inquam, 
pater, cuius haec navis est; Dial. de or. 35 quales, per fidem,. 
et quam incredibiliter compositae! saepius idem in maioribus 
declamationibus qui feruntur Quintiiiani legitur. 

ibid. 6, 10: tunc formicula illa parvula atque ruricola f 
certata difficuUatis tantae lahorisque miserta contuhernalis 
magni dei socrusque saevitiam execrata discurrens naviter con- 
vocat corrogatque cunctam formicarum accolarum classem, 

Certata corruptum est. cuius vitii tollendi gratia legunt 
certa vel certa tum sensu certior facta, sed certa ea vi positum 
parum est probabile. verum iam Hildebrand invenisse mihi 
videtur, cum proposuit cordata i. e. prudens. recurrit haee 
vox 5, 31 mater autem tu et praeterea cordata mulier filii 
tui lusus semper explorabis curiose et in eo luxuriam cul- 
pabis. mirum est, quod spernunt editores egregium hoc Hil- 
debrandii inventum quodqueVliet ne mentione quidem dignum 
in adnotatione illud existimavit. cf. et met. 11, 5. 

ibid. 6, 1 1 : sed Aurora commodum ^Ccaelum'^ inequi^ 
tante vocatae Fsychac Venus infit talia ^videsne illud nemus^ 

quod fluvio praeierluenti ripisque longis attenditur, cuius imi 
frutices vicinum fontem despiciunt? oves ibi nitmtis <^solis> 
aurive colore florentes incustodito pastu vagantur. 

Scriptura 'nitentis <;solis>*aurive colore', quam Vliet 
exhibuit, incertissima est. ad nitentes — sic enim F habet — 
requiritur ablativus, qui opponat.ur i'lis auri colore, fortasse- 
scriptum fuit: *oves ibi <;adipe> nitentes aurique 
colore florentes/ 

ibid. 6, 11: interim Gupido solus interioris domus aurei 
cubiculi custodia clausus cohercebatur acriter. 

Aurei Vliet scripsit pro unici F nulla probabilitate. ne- 
que Rohdio adsentiendum intimi proponenti auc Traubio- 
gynaecei legenti excluso cubiculi. nam in tradita scriptura nihil 
est ofifensionis eaque ideo retinenda erit. Gupido enim dicitur 
u n cubiculo domus interioris, non pluribus, clausus custo- 
diri. sensu unus frequentatur ab Apuleio illud unicus, cf. met. 
6, 26 quam (anum) licet claudi pedis hic calce unica finire 
poteris ; 7, 3 nec mihi tam licebat causam meam defendere vel 
unico verbo saltem denegare; 8, 20; 9, 3; 9, 15; 10, 13; 11, 5. 

ibid. 6, 12: necvero istud horae contra formidabilcs oves 
feras aditum, quoad de solis flagrantia mutuatae calorein 
trmi rabie solent efferri, 

Primum de lectione quoad de est cur dubites. nam quo 
ad* F habet, ortum ex quo ade — nam sic in cp scriptum — ,. 
et quoad parum aptum videtur, cum illud istud horae magis 
explicandum sit. desideratur cum vel quando, puto ex quoa 
efficiendum esse quom^ ita ut sub A prior pars M lateat, ct 
scribendum: *nec vcro istud horae — feras aditum, quom 
de solis flagrantia . . . ' cf. flor. 15, p. 165, 21 musicaeque 
omnis multo doctissimus ac ferme id aevi, quo<;m!>^ 
Polycrates Samum potiebatur. cf. et supra p. 24. 

Deinde efferri in efferari videtur mutandum, id quod 
iam Colvius cumque eo nuper Kronenberg factum volebat. 
Apuleius quidem eos, qui ira vel furore concitantur, non dicit 
alibi efferri, sed efferari, velut met. 9, 2 nonnuUa iu- 
menta efferari iam simili rabie; 9, 40 magisque (mi- 
litem) in suam perniciem advertit efferari; 10, 24 tunc illa 
uxor — libidinosae furiae stimulis efferata — nudatam — 
ultime verberat; apol. 28 atque ita in me ac matrem suam 
nefarie efferatum; cf. et met. 8, 29 infandis uriginibus 
efiferantur; ap. 18 pauperlas — neminem tyrannide efiferavit; 

Socr. 3 et (se) prope exesa mansuetudine generis sui immane 
«flferavit. cf. et Liv. 2, 29, 9 efferatus hinc piebis odio, illine 
patrum laudibus; 5, 27, 10 efferali odio iraque. 

ibid. 6, 12: sed dum meridies solis sedaverit vaporem — , 
poteris sub illa procerissima platano — latenter abscondere, 

Verbum abscondendi absolute hic positum sensu te abs- 
condere putant. sed admodum dubium est, adhibueritne revera 
Apuleius verbum illud ea ratione. nam ah'bi non est vestigium 
apud eum talis usus, siquidem omnibus locis verba, quae sunt 
recondere^ abscondere^ abdere^ occuUare, pro transitivis usur- 
pantur. cf. met. 2, 25 teque ad tui similes masculos recondis ; 
4, 15 iamque habili corio — sese recondit; 7, 2 procul ac 
procul abderet sese; 8, 5 et nos quidem cuncti — arboribus 
latenter abscondimus; 9, 40 seque cum suo sibi asino tantis- 
per occultaret; 9, 41 placuit, ut ipse quidem contubernio 
se tanlisper absconderet ; ap. 16 quando se imago eodem 
^peculo — - recondat penitus. itaque accusativus te 1. 1. inter- 
cidisse videtur et scribendum: ^poteris <te> sub illa — 
platano — abscondere*. cf. Socr. 24 quin igitur et tu ad 
^tudium sapientiae <te> ingeris. 



ibid. 6, 16: sed haud immaturius redito, quia me necesse 
fest] indidem delitam theatrum deorum frequentare. 

Quia est in F a manu secunda additum est, Vliet illud 
inclusit, quamquam in cp extat a prima manu exaratum. sed 
est supplendum esset eo loco, si vei prorsus in codicibus de- 
esset. nam Apuleius necesse sine verbo esse non ponit: met. 
8, 10 illud concedas necesse est; 11, 23 ignores tamen ne- 
cesse est; apol. 13 non tamen ex eo accipi me necesse est 
exornari quoque ad speculum solere ; ibid. illud etiam doceas 
necesse est; 20 prius avarum doceas necesse est; 30 con- 
filearis necesse est; 47 alterum horum fatearis necesse est; 
54 quod ideo te necesse est interrogare ; 55 etiam quod non 
necesse est confitebor ; 102 necesse est quaepiam causa prae- 
cedat; flor. 6 p. 151, 7 et illis — necesse sit ultionem petere; 
17 p. 176, 20 quoniam necesse est <;gratam praesentiam> 
eiusdem esse; 24 p. 191, 14 lapides temerario iniectu poni 
necesse est; Plat. 1, 12 quas colidie fieri necesse est; 1, 15 
et ad hoc unum occupari nobis dies noctesque esset ne- 
cesse; 2, 22 osor quoque nec amicus virtutum sit necesse 
est; 2, 24 ac si necesse sit; mund. 31 et tamen fateantur 
omnes necesse est huius opera omnia — provenire. 

Apol. 89 scribunt editores *nam necesse non est*. sed 
cum alibi Apuleius necesse ab est non dividat voce aliqua 
interposita cumque idem ap. 55 *etiam quod non necesse 
est confitebor et 13 'non tamen — necesse est* dicat, nescio 
an I. 1. rectius scribatur *nam non necesse est*. etenim F 

[n5] 

habet: 'necesse e\ cf. et apol. 80 eoque ei fides non ha- 
benda est. 

ibid. 6, 20: nec offprentis hospitis sedile delicatum vel 
cibum beatum amplexa, sed ante pedes eius residens humilis, 
cibario pane contenta^ Veneriam pertulit legatiunem, 

Humilis de mendo mihi est suspectum. nam res indi- 
canda in sententia est, in qua Psyche consedit, qnae oppo^ 
natur illi sedile, legendum videtur residens humi. ita etiam 
propter c. 19 scribendum erit, ubi turris Psyehae hoc prae- 
cipit utfaciat: 'sed tu ethumi reside et pariem sordidum 
petitum esto*. cf. et met. 1, 11 humi recidens inversum co- 
perit ac tegit; 5, 25; 6, 37; 7, 21. librarius vocem extendit, 
ut saepius alibi. videndum, ne et met. 3, 11 tale vitium agno- 
scendum sit. ibi enim *verum statuas et imagines dignioribus 
me[is]que maioribus reservare suadeo* sententiae sufficit. 
Vliet meisque F in me<Crit>isque auxit. 

ibid. 6, 26: dum sic immitissimi homines altercant 
de mea nece, iam et domum perveneramus, 

Vliet Cornelisseni recepit coniecturam sic immitissimi pro 
F cp lectione secum mitissimi, illud sic, quo is scrmo, qui prae- 
cedit, comprehenditur, recte hic scribi adsentior; sed vocula 
ea addenda est, non e secum elicienda, quoniam non est cur 
hoc mutemus. patrocinantur quidem ei complures ioci Apu- 
leiani, velut met. 4, 29 sic secum disserit; 5, 16 sic 
secum altercantes; 6, 30 dum sic mecum fustem 
quatiens benignus iocatur comes. sed etiam mitissimi ferri 
potest, si modo ironice hoc adiectivum, ut multa adiectiva 
sic apud Apuleium ponuntur, dici concedimus. ef. supra 6, 
30, ubi benignus sic adhibitum; 9, 7 nec quicquam moratus^ 
ac suspicatus acer et egregius ille maritus — inquit; 9, 
8 purissimi illi sacerdotes novum quaestus genus sibi 
comminiscuntur ; 10, 24 tunc illa uxor egregia sororem — 
verberat; 7, 18 insiliens, exiguum scilicet et illud tantae 
molis superpondium ; 8, 12 en — fidus coniugis mei eomes, 
en venator egregius, en carus maritus; 1, 14 et illae 
probaeetfideles ianuae — vix tandem — patefiunt. itaque 

hanc pro vera habeo leclionera : *dum <;sic> secum mi- 
tissimi homines altercant de mea nece\ 

ibid. 6, 32 : mortuae bestiae ipsa vivens ventrem habitabit^ 
4um faetore nimio nares aestuet^ inediae diutinae letalifame 
tabescet nec suis saltem liberis manihus mortem sibi fabricare 
poterit, 

Coniunctivo aestuet turbatur harum sententiarum aequa- 
4itas. quam cum alibi scriptor adfectet, verisimile est culpa 
librarii coniunctivum illum extitisse et olim aestu<Cab^it hic 
scriptum fuisse. in eadem opinione eliam Alf. Kirchhoffium 
esse nunc video. cf. et met, 6, 24 cant<Zab^at, 

ibid. 7, 3: sed quid ego pluribus de Fortunae saevitate 
-conqueror? 

In voce saevitate est cur haereamus. nam cum omnino 
rara ea est — lexica quidem tanlum e Prudentio et Firmico 
•exempla commemorant — , tum, quod gravius est, Apuleius 
semper pro ea dicit saevitia: met. 1, 15 sed saevitia cruci 
me reservasse; 3, 3 saevitia eius interemptos; 5, 22 fati 
tamen saevitia subministrante ; 6, 10 socrusque saevitiam 
execrata; 6, 19 canis saevitiam — redime; 8, 5 vel suae 
saevitiae litatum; 9, 2 incurrisse pari saevitia; 9, 3 incre- 
scente saevitia; 9, 15 quae saevitia — - ampliaverat; 11, 2 
inexorabili me saevitia premit. ego ne loco quidem, de quo 
agimus, vocem saevitatis fuisse existimo et scaevitate, ut habet 
iam F^, legendum esse mihi persuadeo. et quidni ita scri- 
bamus, cum in iis, quae antecedunt, tam de fortunae scae- 
vitate quam de eius saevitia agatur? cf. c. 2 imprimis verba 
^subiitque me non de nihilo veteris priscaeque doctrinae viros 
finxisse ac pronuntiasse caecam et prorsus exocu- 
latam esse Fortunam\ cf. et 3, 14 tuum factum ««Cfortunae^ 
scaevitas consecuta; 4, 2 fortunae meae scaevitatem anteire 
non potuit; 2, 13 fortunam scaevam an saevam — miser 
incidit. cf. et 9, 10 indignae rei scaevitatem. 

Item 5, 9 hanc vocum confusionem subesse existimo. 
nam legi oportere iudico: *en orba et scaeva (saeva codd.) 
et iniqua Fortuna'. primum enim iniqua languet post saeva; 
tum in re, quae deinceps narratur, Fortunae magis scaevitas 
inest quam saevitia. recepta quam propono lectione existit 
lepida gradatio : fortuna 1. orba (= caeca) 2. scaeva 3. iniqua. 
•de adiectivo scaevus cf. 2, 13; 4, 19 his omnibus — occurrit 
scaevus eventus; 7, 20 in rebus scaevis adfulsit fortunae 
nutus hilarior; 9, 14 saeva scaeva, virosa ebriosa. 

ibid. 7, 7: quo tunc Macedonia delapsi grassabamus, 

Vliet retinuit codicum scripturam grassabamus, qua in 
re assentiri ei non possum. nam Apuleius aliis locis verbo 
grassandi, ut par est, pro deponenti utitur, velut met. 2, 17 
derige et grassare naviter; 8, 17 diuque grassati — pro- 
sternunt; Socr. 10 deorsus grassantur; Plat. 2, 17 non sponte 
grassari malitiam. deinde non pauci sunt loci, id quod in 
adnotatione ad met. 9, 40 ostendam, in F, quibus s et r con- 
fundantur. his ex causis non dubito, quin 1. 1. grassabamur 
Apuleius scripserit. 

Simile mendum met. 4, 11 residet, ubi Vliet cum F 
edidit 'remediom e re nata validum eo volente commini- 
scimus*. nam et hic ex usu scriptoris comminiscimur procul 
dubio dandum. cf. met. 2, 22 latebras — comminiscuntur; 
2, 27 sero remlniscor; 2, 31 aliquid — comminiscaris ; 4, 14 
tunc e re nata subtile consilium — comminisci- 
mur; 6, 15 commentus ob iussum Veneris petere; 6, 30 
reminiscor doloris ungulae; 7, 19 denique tale facinus in me 
comminiscitur ; 9, 8 novum quaestus genus sibi commini- 
scuntur; 9, 16 quod — commentus est; 10, 24 tale denique 
comminiscitur facinus; apol. 54 eminiscere, excogita; 78 an 
sola Phaedra — - commenta est; 102 eminiscimini, quod re- 
spondeatis; fior. 18, p. 183, 9 de sole commentus est. 

At contra flor. 7» p. 153, 19 imitarent pro imitarentur 
F scribere non dubitem concinnitatis gratia, praesertim cum 
eandem ob causam ibi contemplarent positum extet : 'ne qui — 
temere adsimularet, ut pauci — studium contempla- 
rent, nerudes — philosophos imitarent et disciplinam — 
contaminarent'. 

ibid. 7, 12: cognosco non <^esse> Haemum illum prae- 
donem famosum^ sed Tlepolemum sponsum puellae ipsius. 

Esse^ quod addidit Vliet, nihil opus est; facile subau- 
ditur, ut multis locis Apuleianis in acc. c. inf. ; cf. met. 6, 15 
diis etiam ipsique lovi formidabiles aquas istas <:;numquam> 
vel fando comperisti; 7, 20 iam se nequitiae meae procla- 
mans imparem; 8, 17 coloni multitudinem nostram latrones 
rati; 8, 24 at ille Gappadocum me et satis forticulum de- 
nuutiat; 10, 9 quod aegroto cuidam dicebat necessarium; 
10, 10 ut eum nemo prorsus a culpa vacuum merito cre- 
deret; 11, 1 quod eum numerum — religionibus aptissimum 
divinus ille Pythagoras prodidit; 11, 29 teque — praesume 
semper beatum; apol. 31 Pythagoram plerique Zoroastri 

sectatorem similiterque magiae peritum arbitrati; — si quid 
in his utile ad magiam comperisset; 67 quae omnia tam 
falsa, tam nibili, tam inania ostendam; 78 amatricom eam, 
me magum et veneficum clamitaret; 79 vos tot argumentis — 
magum me non probatis; 82 me talem virum — nunc — 
magum dictitaret. 

ibid. 7, 13: et illas quidem divitias <iin> publicam 
custodelam commisere, Tlepolemo puellam repeiitam lege tra- 
didere. 

Sic Vliet locum scripsit probata Bur^ani coniectura, qui 
in puhlicam custodelam pro publica cmtodela F cp proposuit. 
sed ex Apulei usu loquendi apparet publicae custodelae sin- 
ceram esse scripturam; cf. met. 2, 18 sic paratus cenae me 
committo; 3, 15 quaecumque — commisero — pectoris tui 
penetralibus ; 4, 7 cui soli salus — tot — iuvenum commissa 
videbatur; 4, 11 corpus mari — celandum commisimus; 4, 
17 fatigatam (bestiam) coetui multarum — committere fera- 
rum; 7, 24 meque protinus pernici fugae committo; 8, 25 
iumento fero posse deam committere; 11, 21 quis tamen 
tuto possint magna religionis committi silentia; 11, 28 im- 
paenitendae te pauperiei cunctaris committere; 10, 23 et 
arcanis domus venerabilis silentii custodiae traditis ; apol. 53 
alienae custodiae commendabam; 10, 25 defletam puellara 
tradunt sepulturae; — Macr. Somn. Scip. 1, 3, 9 et fidae cu- 
stodiae celanda committens. atque illa scriptura 'divitias p u b- 
licae custoelelae commisere' eo magis tenenda est, 
quod cum ea congruit subsequens sententia *Tlepolemo 
puellam — tradidere'. 

ibid. 7, 12 : cuncti denique^ sed prorsus omnes vino sepulti 
iacebant, omni parati morti, 

Verba ultima Vliet ex '6s partim mortni* F elicuit. sed 
verisimilius est adnotationem marginalem omnes partim mortui 
pertinentem ad ilia omnes vino sepulti in verba scriploris de- 
latam esse atque ideo inde plane removendam. frustra de- 
sudant critici in his verbis corrigendis. 

ibid. 7. 16: sic apud historiam de rege Thracio legeram, 
qui miseros hospites ferinis equis suis lacerandos devorandosque 
proiciebat. 

Etiam sana interdum Viiet attrectavit, in quibus locis etiam 
hic est habendus. nam porrigebat, quod codices exhibent, inte- 

grum est nec ia proiciebat mutandum. nam feris equis hospites 
porrigi poterant sine alentis periculo, si illi ^ut alligati erant ad 
praesaepe, ne pprrigenti victum nocerent, aut in tuto loco prae- 
clusi. eo autem minus verbum porrigendi hinc exterminem, quo 
saepius illud usurpatum reperio apud Apuleium; cf. met. 1, 
18 caseum cum pane propere ei porrigo; 2, 16 porrigit bibam; 
2, 21 porrigit dexteram; 2, 21 ceteros eminus porrigens; 3, 
6 quem dum sibi porrigi flagitat; 3, 7 porrectis in preces 
manibus ; 3, 9 manum denique ipsam — super ipsa cadavera 
porrigunt; 3, 16 mihique (lorum) porrigens; 4, 2 in modum 
floris odori porrectos caliculos; 6, 7 libellum ei porrigit; 6, 
18 fusticulos aliquos porrigas ei; 7,4 nec manum validam — 
porrigeret; 7, 18 cum deberet — manum porrigere; 9, 18 
porrecta enim manu sua; 10, 7 poculum — sua postremura 
manu porrexisse puero; 10, 25 aegroto medicus poculum — 
manu sua porrigebat; 10, 27 longe lateque cruentas suas 
manus porrigit; 10, 30 ei qui Paris videbatur porrigit; 11, 
10 lucernam claro praemicantem porrigebat lumine; 11, 13 
et ultro porrecta dextera; 11, 25 salutarem porrigas dexte- 
ram; apol. 89 porrige tu Aemiliano tabulas istas. 

ibid. 7, 23: ^nefas' ait ^tam hellum asinum sic enecare 
et propter luxuriem lasciviamque^ amatoria crimina, tam 
<^utili^ opera servitioque tam necessario carere, 

Sic Vliet locum scripsit, in F habetur amatoriam crimi^ 
natum opera. sed ordo verborum *tam utili opera servitio- 
que tam necessario' non est Apuleianus; eius propria 
est haec coUocatio *tam utili opera tamque neces- 
sario servitio'; cf. met. 4, 21 tanto tamen terrore tantaque 
formidine coetura illum turbaverat; 4,24 tam caris vernulis, 
tam sanctis parentibus desolata ; 9, 25 qui tanto calore tanta- 
que rabie perculsus; 10, 6 tanta denique miseratione tanta- 
que indignatione ; apoi. 9 quis umquara fando audivit tara 
<;veri>similem suspicionera, tara aptara coniecturara, tara 
proxuraura argumentum; 19 virum tam austerae sectae tam- 
que diutinae militiae; 78 tanta moliitia anirai, tanta forraido 
ferri est; flor. 16, p. 170, 20 tara inopinatae rei, tara for- 
mosae mortis miraculo. cf. etiara raet. 1, 2 in verba ista haec 
tara absurda taraque iraraania; 1, 18 cicatrix tara alta tara 
recens ; 3, 1 tara raitis taraque benevolus iudex ; 4, 7 nostris 
tara magnis tamque periculosis laboribus; 4, 28 tara prae- 
cipua tara praeclara pulchritudo ; 9, 27 tara venustura taraque 
pulchellum puellum; 10, 13 tam stultus — taraque vere asinus ; 
10, 15 tantus — ac tara liberalis cachinnus; 10, 22 tantis 
tamque magnis cruribus ; 10, 22 tam lucida taraque tenera ; 

apol. 33 tam necessaria — taroque rara; 63 tam puris et 
tam piis manibus ; 87 tam absurdis tamque tabernariis blan- 
ditiis; 103 a tam bono tamque emendato viro. quare 1. 1. 
Vlietii emendationem totam probare vix licet. amatoria crimina 
recte inventum est; nam apte hoc accedit ad illa ItMcuriem 
lasciviamque explicanda. at vero tam utili reiciendum videtur. 
nam utili necessarium non est, quoniam hoc inest in neces- 
sario^ quod sequitur. sub tum latere potest tam a librario 
ex sequentibus errore praeceptum. itaque reponendum exi- 
stimo : 'et propter luxuriem lasciviamque, amatoria crimina, 
[tum] opera servitioque tam necessario carere*. de illo tam 
necessario ad opera servitioque perlinenti cf. met. 7, 11 inter 
lanceas et gladios istos scortari tibi libet. 

ibid. 8, 1: erat in proxima dvitate iuvenis natalibus prae- 
nohilis^ qui eo clarus et pecuniae fuerat satis locuples, sed Zt«- 
xurie popinali scortisque et diumis potationibus ^Cjmere alieno> 
exercitatus atque oh id factionihus latronum clam sociatuSy nec 
non etiam manus infectus humano cruore^ Thrasyllus nomine. 

Multa hoc loco Vliet novavit, in iis clam ille pro male F 
po?nit. ego non existimo virum doctum clam scripturum 
fiiisse, si quomodo Apuleius hac voce uteretur coraperisset. 
nam numquam eam adverbii instar adhibet, sed semper eo 
sensu clanculo usurpat: met. 3, 8 puer clanculo profugit; 3, 
16 clanculo praecepit auferre; 7, 11 partisque subreptas clan- 
culo — oflferebat ; 9, 9 ab ipsis pulvinaribus — clanculo fu- 
rati ; 10, 14 cotidie furatis clanculo partibus; apol 40 prae- 
sertim quod nihil ego cianculo, sed omnia in propatulo ago; 
86 quam — miseras clanculo ad Pontianum; flor. 15, p. 163, 
3 profugit ex insula clanculo Pythagoras. semel leg'tur certo 
clam apud Apuleium, apol. 77 *non clam se esse*, sed hic 
praepositio est, non adverbium. itaque 1. 1. clam exturbandum 
erit. id eo facilius fieri poterit, quod nihil impedit, quominus 
male F servemus. nam *factionibus latronum m a 1 e sociatus* 
sensu dictum est 'male erat, quod factionibus latronum so- 
ciatus erat*. similiter positum legitur male met. 8, 12 oculi 
isti, quibus male placui (= male erat, quod iis placui). 

Sed non solum met. 8, 1 Vliet clam adverbii vi e con- 
iectura scripsit, verum etiam met. 9, 40, ubi Rohdii recepit 
opinionem: 'nec oblitus ille veteris amicitiae prompte suscipit 
meque per scalas complicitis pedibus in superius cenaculum 
adtracto hortulanus deorsus in ipsa taberna clam de- 
repit in quandam cistulani et supergesto <^cooperculo clauso> 
deiitescit orificio*. nam in ipsa tabernacula in F cp 8 extat scrip- 
tuni. in illa Rohdii leclione non solum clam falsum est, sed 

eiisLin in ipsa tabema displiceat necesse est. Dam in taberna 
vel domicilio amici sui hortulanum in cistulam derepsisse 
consentaneum est nec erat cur hoc diserte commemoraretur. 
itaque in ipsa tabernacula non corruptum existimero, sed ad- 
notationem esse e margine huc delatam, pertinentem fortasse 
ad deorsus. cum illis deorsus derepit cf. met. 1, 19 neque de- 
orsum demeare; 8, S firmiter deorsus delapsum nutriens 
amorem; Socr. 10 deorsus degrassantur ; cf. etiam met. 3, 6 
retro reflexum. 

ibid. 8, 3: diu diuque deliberaverat secum Thrasyllm^ 
quo <,modo> vel clandestinis colloquiis opportunum repe- 
riret locum. 

Pro diuque co dexF denique habet, quam non video cur re- 
linquamus scripturam. in posterioris aetatis latinitate non pro- 
pria vi denique frequenter usurpatur, sed notione particulae ora- 
tionem continuantis i. e. sensu fere deinde^ porro^ autem. sic est 
saepe denique positum apud scriptores hist. Aug., sic etiam 
jsubinde apud Apuleium. etiam allitteratione ^denique delibe- 
raverat* tradita memoria defenditur. ceterum cf. 3, 26 d i u 
denique ac multum mecum ipse deliberavi, an — fe- 
minam — necare deberem; 11, 26 diu denique gratiarum 
gerendarum sermone prolixo commoratus. mox satis audacter 
Vliel vel pro nec F scripsit. reclius hoc nec ex sec ortum putes 
idque ex secum iteralum iudices. modOj quod desideratur, illo 
sec sane expelli potuit, sed tamen dubito an scripserit Apu- 
leius 'diu denique deliberaverat — , quo <modo> clan- 
destinis colloquiis -- reperiret locum'. nam observavi quo 
modo^ sive illud relativa vi ponatur sive interrogativa, defu- 
^ere. hunc scriptorem et qucm ad modum praeoptare. cf. met. 
1, 25; 2, 13; 9, 13; 9, 30; 9, 31; 10, 7; 10, 22; Plat. 2, 
23; 2, 26; 2, 27; mund. 1. quo modo legitur tantum Plat. 1, 
17 quomodo congruit et generi singulorum. item ad hunc 
(istum^ eundem) modum dicit Apuleius conslanter pro hoc [isto, 
eodem) modo: met. 3, 21; 4, 15; 6, 4; 6, 8; 7, 7; 7, 17; 
8, G; 8, 13; 8, 18; 8, 24; 8, 29; 9, 4; 9, 8 (bis); 9, 39; 
10, 7; 10, 12; 10, 26; 11, 3; 11, 11; 11, 16; 11, 25; 11, 
28; ap. 16; 30; 58; 82; 88; flor. 11, p. 161, 8; Socr. 18; 
Plat. 2, 24 (bis); mund. 20; 36. eodem modo occurrit tantum 
Plat. 1, 6 semper et eodeni modo et sui par — invenitur. 
at contra frequentatur quo pacto, hoc {eo) pacto; cf. met. 7, 
14 consilium datur, quo potissimum pacto digne remunerarer; 
10, 22 reputans quem ad modum — possem matronam 
inscendere — , novissime quo pacto — mulier susciperet; 
ap. 5; 29; 32; 54; Piat. 2, 10. quoniam l. 1. 'quem <:ad 

moduin!> clandestinis colloquiis — reperiret locum' multum 
distat a tradita scriptura, nescio an probandura sit 'qua 
pac^to^ clandestinis . . . ' sed et de lecfione ^qui cian* 
destinis . . ' cogitari possit ; cf. met. 2,11 percontanti ma- 
rito, qui comperisset istud; 3, 12 nec qui laverim, qui ter* 
serim, qui domum rursum reverterim prae rubore memini ; 
6, 5 qui scias an etiam — reperies; 6, 7 et indicia qui possit 
agnosci manifeste designes; ap. 16 qui fiat ut — visantur; 
17 velim mihi respondeas, qui potuerira — mittere; 35; 61; 
84; Socr. 12. 

ibid. 8, 7: sed officiis inferialibus staiim exactis piielln 
protinus festinat ad maritum suum demeare. 

Exactis sCripsit Vliet ex Elmenhorstii opinione; in F 
*factis inest, in cp vero eractis, iilud exactis vix pro certa 
haberi potest lectione; nam non adseritur usu loquendi Apu- 
leiano. cf. met. 1, 5 uxor persolutis feralibus officiis; 4, 34 
perfectis igitur feralis thalami — sollemnibus; 9, 31 completis 
apud tumulum sollemnibus; 9, 30peractisque feralibus 
officiis; 11, 22 ac matutino peracto sacrificio; 11, 24 et per- 
fectis soUemnibus processi; 11, 27 matutinis perfectis salu- 
tationibus. inde 1. 1. aut *officiis inferialibus statim <;per>- 
fectis' aut, id quod imprlmis © memoria commendatur, 
'officiis inferialibus statim "<.p>eractis* scriptum fuisse 
verisimile est. 

ibid. 8, 14: tunc propere familiares miserae Charites ac- 
curatissime corpus ablutum inunita sepultura ibidem marito 
perpetuam coniugem reddidere. 

Inunita Vliet cum Rohdio scripsit, in F munita legitur 
scriplum. sed lectio inunita non est certa. nam m littera in 
mumta F existere potuit geminata m antecedentis vocis a6- 
lutnm, ita ut iure scribas 'oblutum [m] unita' ; cf. 11, 6 nec 
quicquam rerum [mjearum reformides; apol. 38 cum [me] co- 
gnitu. voce unitus Apuleius certe usus est apol. 15 *proli- 
quati et lumini extrario mixti atque ita uniti, ut Plato ar- 
bitratur'. editores etiam met. 11, 27 participium inunitus scri- 
bunt 'immo vero inunita ratio numinis — esset*, sed hic 
quoque illud coniectura nititur; nam in F munita legitur^ 
quis praestat inunita hic fuisse? fieri potest, ut librarius voci 
unita, quae rarior erat, notiorem munita substituerit. ceternm 
cf. met. 2, 6 verum enim vero (puero F). 

ibid. 8, 16: tunc ego metu praedicti pericuU quantum 
pote turbae medius et inter confcrta iumenta latenter abscon- 
ditus clunibus meis <,ab> adgressionibus ferinis consulebam. 

Pote scribuDt editores ex Oudendorpii coniectura pro 
jpoiui F, ubi tamen ui recenti nianu est exaratum, et pro 
poteram tf, ubi ram manu recenti additum dicitur, sed scribunt 
falso. ndm Apuleius dixit ilie quidem bis quam pote (met. 1, 
11 aufugiarous istinc quam pote [puta F (slIso] longissime; 
2, 11 accubueram quam pote tutus), sed numquam qmn' 
ium pote usurpavit; cf. met. 3, IS quantumque poteram, 
laeliorem me refingens — appello; 3, 28 productos e stabulo 
quanlum potest (poterant §) gravioribus sarcinis onerant; 
4, 24 praecipiunt adsidens eam blando quantum posset so- 
laretur adloquio ; 5, 25 humi prostrata et quantum visu po- 
terat, volatus marili prosequens; 6, 8 statimque, quantum 
maxime potiiit, exclamat; apoi. 51 agnoscis — rationem Pla- 
toiiis quantum potui pro tempore perspicue explicatam; 65 
audi igitur — , sed animo quanlum potes erecto et attento; 
flor. 25, p. 194, 1 fabulam in pauca cogamus, quantum fieri 
potest cohibiliter. itaque 1. 1. aut potui aut poteram deside- 
ralur. quoniam in F ante rasuram pote fuisse videtur — nam 
hoc servatum est in ff et manu demum recentiore in poteram 
^uctum — , Apuleium hoc ipsum poteram dedisse existima- 
verim. et erat ei usitatius hoc imperfectum quam illud per- 
fectum in talibus sententiis. cf. praeter locos, quos supra 
adtulimus, etiam hos: met. 2, 27 quamque sanctissime po- 
terat adiurans — abnuebat; 3, 25 quod soium poteram, — 
tacitus expostulabam ; 3, 27 quantum — pedibus adniti po- 
teram, insurgo valide et cervice prolixa — , quanto maxime 
«isu poteram, corollas adpetebam; 4, 18 iubeo singulos — 
asportare, quantum quisque poterat auri; 4, 20 et in quo 
solo poteram celatum auxilium bono ferre commilitoni, sic — 
deliortabar. 

Deinde pote cum ut reperitur apud Apuleium iunctum. 
^ed hoc utpote participio additur vel nomini alicui, nusquam 
•cum qui aut cum conectitur, ut verbo fin. adiciatur; cf. met. 
], 7 et ulpote ultime adfectus, ad quandam cauponam Me- 
roen — devorto ; 2, 5 et utpote pignori meo longe provisum 
cupio; 2, 19 et utpote apud primatem feminam flos ipse 
civitatis; 2, 27 rituque patrio utpote unus de optimatibus 
pompa funeris publici ductabatur per forum ; 2, 30 hic utpote 
vivus quidem sed tamen sopore mortuus — exurgit; 2, 32 
•meque statim utpote pugna trium latronum — fatigatum lecto 
tradidi; 5, 18 Psyche misella, utpote simplex et animi tenella, 
rapitur; 5, 25 et utpote adulescentem deiicatum — blandis 
obsequiis promererc; 6, 31 et utpote in coetu turbulento 
variae fuere sententiae; 8, 23 ab emptione mea utpote fero- 
<sissimi deterruit animos; 10, 28 concitato tumultu, utpote 
tain immania detectura flagitia efficit; apol. 53 ipse aperiret 

utpote promus librorum; 73 sed utpote peregrinationis cu* 
piens impedimentum — recusaveram; flor. 18, p. 182, 9* 
Euathlus, utpote tanti veteratoris perfectissimus discipulus, 
biceps illud argumentum retorsit; Socr. 19 enim Socrates, 
utpote vir adprime perfectus, ex sese ad omnia — promptus* 
quem Apulei usum si Vliet cognitum habuisset, dubito an 
editurus fuerit cum Luetjohanno met. 9, 26 ^at ille u t p o t e 
<qui!> intercepta cena profugerat prorsus ieiunus, men- 
sam comiter postulabat'. aliter locus est conformandus ; illa 
enim utpote intercepta — profugerat prorsus ieiunus pro pa- 
renthesi sunt habenda et verba sic distinguenda 'at ille (ut- 
pote intercepta cena profugerat prorsus ieiunus) mensam 
comiter postulabat'. quod si feceris, ut compluries alibi, ita 
hic quoque utpote cum participio hal)ebis coniunctum. in sen- 
tentia 'profugerat prorsus ieiunus' facile nam vel etitm sub- 
auditur. postremo illud dignum est quod attendatur, saepe 
in metamorphosibus reperiri utpote apud Apuleium, bis modo 
in apologia, semel in floridis, semel in libris philosophis. 

Pro utpote qui et utpote cum, quod abest ab usu Apu- 
leiano, legitur apud hunc scriptorem ut qui, quippe qui, 
quippe cum^ quippe quod. sed non est par et idem usus 
harum particularum in libris eius. naraque in metamorpho- 
sibus occurrunt tantummodo quippe qui, quippe cum, quippe 
quod^ deest ut qui: 1, 24 quippe qui iam — prospexeramus; 
— 2, 22 quippe cum — latenter adrepant; 5, 7 quippe cum iani 
possitis — amplecti; 6, 27 quippe cum nullusadforet; 7, 2 quippe 
cum — idem profugisset; 7, 8 quippe cum — genae splen- 
dicarent; 7, 14 quippe cum viderem; 8, 20 quippe cum — 
sentiam; 9, 18 quippe cum rrmeare posset; 9, 32 quippe 
cum meus dominus degeret; 9, 37 quippe cum — interisset; 
10, 21 quippe cum — viderer; 11, 18 quippe cum — cu- 
rassent; 11, 21 quippe cum — festinare deberem; ib. quippe 
cum — numen deae soleat elicere; — 4, 9 quippe quod — 
tamen quisque magis suae saluti quam domini consulat opibus. 
in apologia usus scriptoris ita invertitur, ut adhibeatur ut qui, 
quippe qui, vitetur prorsus quippe cum, quippe quod: 41 ut qui 
hoc negotium ex lectione — Aristoteli nactus sum ; 48 ut qui 
scires; 70 ut quae te lenem sciret; — 3 quippe qui sciens 
innocentem criminatur; 5 quippe qui nihil umquam cogitavi; 
ib. quippe qui nihil umquam captavi; 17 quippe qui — una 
porta egerit; ib. quippe qui scirem; 20 quippe qui {quippe 
quia falso Casaubonus, Krueger) inopia desiderio, opulentia 
fastidio cernuntur; 26 quippe qui inter prima regalia docetur; 
29 quippe qui nulli fuerunt; 53 quippe qui {qui omiserunt 
Jahn et Krueger falso) sollertissiroi et acerrimi philosophoruro 

ne iis quidem confidendum esse aiunt, quae videmus; 97 
quippe qui ei — adseribi iusserit 

Eadem in floridis scribendi deprehenditur ratio; cf. 5, p, 
150, 9 ut qui sciatis non locum auctoritatem orationi dero- 
gare; 19, p. 185, 6 ut qui diligentissime animadverteret ve- 
narum pulsus inconditos; — 18, p. 182, 6 quippe qui hanc 
causam primam — viceris; 24, p. 191, 16 quippe qui structor 
orationis egomet non e meo monte lapidem directim caesum 
adferam; 24, p. 193, 6 quippe cui iam pridem corpus tam 
concinnum est. 

Venimus ad opuscula philosopha. ibi usurpatur ut qui, 
deest tamen quippe qui^ in cuius locum succedit quippe cum^ 
quod iam in metamorphosibus scriptori erat in usu: Plat. 2, 21 
ut qui vigore mentis ad omnia perpetienda sit paratus ; 2, 22 
ut qui in se reponit omnia; mund. 33 ut qui sit altitudinis 
finis; — 2, 21 quippe cum thesauris omnibus pretiosiores solus 
videatur possidere virtutum opes; 2, 23 quippe cum summus 
deorum cuncta haec — consideret; mund. 3 quippe cum 
finitimis aetheris adtingatur ardoribus. 

Ex hac locorum collectione animadvertere licet quippe 
quia prorsus abesse ab usu scriptoris. quod parum curavit 
Casaubonus, cum apol. 20 scripsit ^quippe qui<ta> in- 
opia desiderio, opulentia fastidio cernuntur, aut ille qui Socr. 
8 scribi posse putavit 'quippe qui<a> [aves] nuUa earum — 
sublimatur'. hoc posteriore loco qui aves prorsus delendum, 
utpote repetitum ex eo quod praecedit qui avis. vidit hoc 
iam Mercerus, quem recte secutus est Goidbacher. 

ibid. 8, 19: quid miseros homines et lahoriosos viatores 
tam crudelibus animis invaditis atque obteritis? quas praeda>s 
inhiatis? quae damna vindicatis? 

Inhiatis pro munitis F scripsit Eyssenhardt, quem non 
debebat sequi Viiet. nam etsi aptum est hoc verbum senten- 
tiae, tamen respuendum h. 1. videtur, quod Apuleius alibi 
inhiare non cum accusativo construit, sed cum dativo. cf. met. 
3, 9 his inhians; 7, 21 et humi prostratis illis inhians illi- 
citas voluptates — temptat; 10, 28 inhiansque toto filiae 
patrimonio imminebat et capiti; apol. 73 matrem suam, cui 
plurimi inhient. deinde haud ita facile inhiatis in munitis^ 
quod traditum est, transiturum fuit. magis aliquanto de cu- 
pitis cogilare possis, praesertim si id spectes, quod villae 
incolae viatoribus respondent paulo infra; ^non vestrorum' 
aiunt 'spoliorum cupidine iatrocinamur. cf. etiam met. 3, 
6 uUa praeda monstretur, cuius cupidine tantum flagitium 
credalur admissum. sed nescio an Rohdio assentiendum sit 

F memoriain retlnenti. nam verba qtias praedas munitis pos- 
sumus explicare sensu ^quas praedas, nobis infestandis, vobis 
adseritis' = ^quibus praedis, nobis oppressis, vos poHturos 
esse creditis*. etiam illud respiciendum videtur delectari Apu- 
leium illo verbo muniendi; cf. met. 1, 12 grabattuli sollertia 
munitus ; 2, 4 canes — deae latera muniunt ; 4, 9 parva sed 
satis munita domuncula contentus; 4, 8 bomines fortunam 
parvam — protegunt acrius et sanguinis sui periculo mu- 
niunt; 4, 19 destrictis — gladiis armati muniunt aditus; 5, 
2 nullo vinculo — nullo custode — thesaurus ille muniebatur ; 
6, 14 iamque et ipsae semet muniebant vocales aquae; 9,40 
nec ille — vel repugnare vel omnino munire se potuit; 10, 
31 at illam — duo pueri muniebant; 11, 14 velamento me 
naturali probe muniveram; 11, 19 cautoque circumspectu 
vitam — esse muniendam. 

ibid. 8, 22: inibi compertum facinus oppido memora' 
bile narrare <ew> incipio. 

Gompertum^ quod Vliet scripsit, Beroaldo debetur; sed 
ea non vidctur sincera lectio esse. nam ceptum^ quod in co- 
diclbus inest, niagis ad <dc">ceptum spectat. id ut reponatur, 
etiam usus scriptoris monet ; nam accipere sensu audire, com- 
perire satis est apud eum frequens. cf. met. 1, 2 isto ac- 
cepto — inquam ; 1, 13 haec ego ut accepi; 1, 26 isto ac- 
cepto pergit ipse; 4, 33 rex — affatu sanctae vaticinationis 
accepto pigens ; 5, 2 nos quarum voces accipis ; 5, 5 quarum 
si quas forte lamentationes acceperis; 8, 25 accepto tali 
sermone cogitabam — exilire; 9, 25 et primum — acceperat 
sonum sternutationis. praeter acceptum illo loco etiam <per>- 
ceptum probabiliter scripseris, quoniam etiam hoc verbum Apu- 
leius sensu audire, comperire xxsmpdX: met. 7, 7 simul namque 
primum sonum ianuae matrona percepit; 8, 6 quae quidem 
simul percepit tale nuntium, quale non audiet aliud. 

lam en incipio Vliet pro cupio novavit. sed nihil est cur 
a tradita hac scriptura discedamus. aliquatenus comparare 
licet 9, 4 ^cognoscimus lepidam de adulterio <uxoris>> cuius- 
dam pauperis fabulam, quam vos etiam cognoscatis volo'; 
9, 14 fabulam denique bonam — ad aures vestras adferre 
decrevi et en occipio; 4, 27 *sed ego te narrationibus le- 
pidis — avocabo' et incipit. 

ibid. 8, 25 : sic praeco lurchonem tractabat dicacule, sed 

ille cognito cavillatu, similis indignanti *at te' inquit ' 

<ideUreque praeco>, cadaver surdum et mutum [delirumque 
praeconem] omnipotens et omniparens Dea Syria et sanctus Sa^ 
badifts — caerum reddant. 

Sic Vliet locum constituit, sed eius emendatio nequa- 
quam potest comprobari. nam praeterquam quod omnino auda- 
cior est, falsi convincitur illo ddireque. Apuleius enim tantum 
non constanter -dque, -Sve, -dne vitavit, quoniam praeter 
tnet. 11, 29 'quod felix itaque ac faustum saiutareque 
tibi sit'"') et apol. 72 'fortene an fato ego advenio pergens 
Alexandream' nullum eius est tale exemplum. tradita scrip- 
tura 'at te' inquit ^cadaver surdum et mutum delirumque 
praeconem omnipotens et omniparens Dea Syria' facile 
tolerari potest nec est quidquam cur mutetur. nam quod ibi 
non est maledictorum, quae desideretur, gradatio, in eo mi- 
nime est ofifendendum, quoniam verba simulantur horainis 
indignantis nec animo quieto ratiocinantis. 

ibid. 8, 28: quae res incutiebcU mihi non parvam soUi' 
cihidinem — , nequo casu deae peregrinae stomachus^ ut quo* 
mndam hominum lactem^ sic illa sanguinem concupisceret 
asininum. 

Quod illa ab editoribus retinetur, magnopere miror. nam 
non solum propter quorundam hominum^ sed etiam propter 
deae peregrinae sentcntia indiget genetivo. eum iam Bursianus 
restiluebat proponendo illae. sed ea minime est forma Apu- 
leiana; reddendum scriptori est procul dubio illi^us'^. 

ibid. 9, 2 : immo vero et plures alios ex familia ahigere 
temptantes variis morsibus quemque lacerasse, certe venenatis 
morsibus contacta nonnulla iumenta efferari iam simili rabie. 

Pro efftrari iam habet F effera tria. inde ego solum 
efferari efifecef im, ut iam in g scriptum est. nam efferari pri- 
mum in efferaria videtur extentum propter antecedens 'iu- 
menta', inde vero in effera tria facile* expletum. iam^ quod h. 1. 
seribitur, non est necessariura. 

ibid. 9, 7: ast illa capite in dolium demisso maritum 
suum astu meretricio tractabat ludicre. 

In forraa ast haereo ; nam innumeris locis aliis Apuleius 
at scripsit, nusquam ast. fortasse ad sequens astu aberrando 
librarius a^t pro at exaravit. ceterum iam in tf restitutum est 
at, quod ex Apulei usu desideratur. 

ibid. 9, 10: haec et alias similis afannas frustra adbla^ 
terantis eos retrorsus abducunt pagani statimque vinctos in 
TuUianum compingunt. 

*) Hic tamen locus non multnm valet, quoniam sententia formula 
Irita est; cf. hist. Aug. v. Tac. 18, 2 quod bonum, faustum, felix salu- 
t a r e q u e sit rei p. orbique Romano. 

Verbuni (idblaterandi aliunde non est notum miruiuque, 
quod h. 1. scribitur. nam primum ablaieranti^ babetur in F cp, 
deinde non desideratur bic necessario compositum verbum, 
sed simplex blaterantis aeque sentenliae satis facit. sacerdotes 
enim Malris deum dicuntur, cum illa, quae praecedunt, et similia 
loquerentur defendendi sui gratia, a paganis reducti esse» 
error in codicibus inde natus est, quod scriba finalem lille- 
ram vocis frustra bis exaravit. idem vitii genus commisit 11, 
6 rerum [m]earura; 10, 29 mortem mihimel[u] uolens consci- 
scere; apol. 22 mendicabula [a]nimis sordent. simplex ver-r 
bum hlaterandi extat apud Apuleium : met. 4, 24 h i s e t s i- 
milibusblateratis;8, 26haec et huiusmodimutuo 
blaterantes praesepio me proximum deligant; 10, 9 per- 
spiciens malum istum verberonem blaterantem ; apol. 3 ab his 
Aitiliter blaterata; 34 etiam honesta dictu sordide blaterat; 
flor. 9, p. 155, 6 quis incondita et vitiosa verba temere — 
permiserit blaterare. cf. et met. 2, 1 1 his et talibus obgannilis 
sermonibus inter nos discessum. 

Dolendum cst quod Thesauri linguae latinae conditores 
verbum adblaterandi in vocabulorum seriem receperunt. 

ibid. 9, 1 1 : perpeti etiam nocte prorsus instabili machi- 
narum vertigine lucuhrabant pervigilemfarinam, sed mihi, <we> 
erudimentum servitii perhorrescerem scilicet^ novus dominus 
loca lautia prolixe praehuit. 

Vliet Petschenigio obsecutus <Z,ne> erudimentum in 
editione sua exhibuit pro eo, quod antea scribebatur, <;»>>c 
rudimentum. mihi vulgata lectio praeferenda huic novae vi- 
detur, quia erudimentum ignorat alibi Apuleius, frequenter vera 
usurpat vocem rudimenti, quae sontentiae h. 1. non minus est 
apta et conveniens. cf. met. 5, 12 et sarcinae nesciae rudi- 
mento miratur; 6, 6 ante thalami rudimentum — obtulerat; 
7, 14 post noctem unicam et rudimenta Veneris; 8, 3 fura- 
trinae coniugalis incommodaret rudimentum; apol. 28 sce- 
lestis accusationis huius rudimentis ; 66 primum hoc rudi- 
mentum forensis operae subibant; 92 affert — floris rudi- 
mentum; flor. 3, p. 147, 18 in omnibus ferme ante est spei 
rudimentum quam rei experimentum ; 15, p. 167, 22 hoc erat 
primum sapientiae rudimentum; 24, p. 190, 2 accipite rudi- 
mentum post experiraentum. 

ibid. 9, 14: fabulam denique bonam etprae ceteris suavem^ 
compertu ad aures vestras adferre decrevi et en occipio. 

Gompertu Vliet e sua coniectura scripsit pro comptam F. 
ego scholium subesse existimo pertinens ad suavem et de- 

lendum esse. tali additamento paulo snpra verba aucta sunt 
c. 13 'follicantes nares [languidas] adsiduo pulsu tusse- 
dinis hiulci'. cf. et met. 4, 27 visa sum mihi de domo de^ 
thalamo [de cubiculo] de toro denique ipso violenter 
extracta; 6, 28 equestri celeritate [quadripedi- 
cursu] solum replaudens; 10, 20 brevibus admo- 
dum — pulvillis [nimis modicis]; 11, 10 gerebat altaria 
[id est auxilia]. sed et aliis locis F scholia in verba scrip- 
toris penetrarunt. 

ibid. 9, 15: sed anus quaedam stuprum sequestra et 
aduUerorum internuntia de die cotidie inseparabilis aderat. 

Aequabilitatis causa Apuleium non stuprum^ sed stu^ 
prorum (cf. mox adulterorum) scripsisse iudico. tale mendum 
apol. 35 iam dudum sublatum, ubi vulgo scribunt ^praeterea- 
cancrorum furcas, echin<or>um caliculos'. cf. met. 2, 14 
quodcumque vel ignotorum miseratione vel amicorum beni- 
volentia contraximus; Socr. 6 malorum improbator, bonorum 
probator; flor. 17, p. 177, 14 ut est taurorum gravis mu- 
gitus, luporum acutus ululatus, elephantoruni tristis barritus,. 
equorum hilaris hinnitus. accedit quod non longe patet for- 
raarum illarum breviorum usus apud Apuleium. saepius le- 
guntur genetivi deum (divum), nummum^ denarium^ aureum'; 
cf. met. 3, 3 providenlia deum; 3, 7 deum providentiae ;. 
5, 31 quis — deum; 6, 22 concessu deum; 7, 25 fidem ho- 
minum deumque; 7, 27 pro deumfidem; 8, 18deumfidera; 
8, 27 deum praesentia; 8, 31 deum providentia; 9, 9 Matris 
deum; 9, 10 deum Mater; 9, 20 fidem deum; 9, 42 deum 
numen; 11, 5 deum Matrem; 11, 10 potentissimorum deum;. 
11, 23 deum veniam; 11, 27 deumque summi parentis; 11» 
27 deum voluntatem; 11, 29 imperiis deum; 11, 30 deum 
providentia; 11, 30 deum magnorura; apol. 4 raunera deura;: 
41 omnium deum; 56 raysleriis deura; 70 deura voluntate;. 
flor. 10, p. 160, 17 deura potestates; Socr. 7 deura cae- 
lestiura; Plat. 1, 2 divura potestatibus ; 2, 7 deura honori 
— • mancipata est; mund. 27 exsuperantissimus divura; — 
met. 1, 13 centum denariura; 1, 24 viginti denariura; 2, 23 
mille — numraura; 6, 23 in poenara decera railium nuraraum;- 
7, 4 raille aureura; 8, 25 septeradecira denariura; apol. 42 
quingentos denarium; 59 tribus railibus nuraraura (sic rect& 
Gasaubonus, nummis F, Vliel); 75 sestertiura triginta railia;: 
88 quinquaginta milia numraura (bis); 92 trecenta milia 
nuramum; 92 quadringentis railibus nuraraura ; 101 sexaginta 
milibus numraura. — rariores sunt forraae superum, inferum, 
Uberum.pastophorum : raet. 4, 32 irae superura ; 5, 28 liberum ca— 

ritatis; 11, 5 inferuai — siientia; 11, 11 borrendiis ille su- 
perum compieator et inferum; 11, 17 coetu pastophorum.; 
11, 21 inferum claustra; 11, 30 in coilegium me pastophorum 
suorum — adlegit; apol. 64 deus istc superum et inferum 
commeator. inhis formam breviorem longiori praetulisse Apu- 
leius videtur, ut insuavem illum finem 'rarum effugeret. 

Aliorum nominum formae breviores non ita certae 
sunt. de met. 9, 15 supra diximus. met. 4, 19.'quidam ser- 
V u I u m, strepitu — inquietus, proserpit' mihi servulum de 
niendo suspectum est; nam nominativus servulus magis erat 
ex U8U scriptoris. cf. 3, 12 ecce quidam intro currens fa- 
mulus; 8, 22 servus quidam — flagrabat cupidine; 9, 35 
accurrit quidam servulus — clades adnuntians; 9, 1 me 
cuidam famulo curiose traditum; 9, 2 nam quidam subito 
puer — percilus; 9, 10 quidam pistor — praestinavit ; 

9, 16 quidam denique praesens scurrula 'date' inquit; 

8, 31 nam quidam colonus partem venationis — miserat; 

10, 1 statimque me commendato cuidam servulo. deinde si 
nominativum non posuisset scriptor, vix genetivum parti- 
tivum, sed magis de c. abl. adhibuisset, velut dicit met. 

9, 37 sed et quidam de servulis, 4, 27 quidam de latronibus 
— permotus; 5, 27 aliquem de meis adoptaturam vernulis; 

10, 9 iussi de meis aliquem — taberna promptum adferre. 
fortasse 1. 1. servulum eo modo ortum erat, ut primum ^servulus 
stropitu* haplographia s in *servulu strepitu* abiret, deinde 
in 'servulum strepitu' corrigerotur. 

Socr. 7 edunt vulgo: *postremo cuncta ariolum prae- 
sagia, Tuscorum piacula, fulguratorum bidentalia, carmina 
Sibyllarum', sed ut ap. 35 et met. 9, 15, ita h. 1. propter 
acquabilitatem longior forma restituenda erit; legendum: 
'ariol^or^um praesagia', ut iam in M scriptum invenitur. 

His perpensis iam facile intelleges, quid de lectione 
Sciopii met. 1, 18 'ne — inmerito medicum filii (medici 
fidi F) cibo et crapula distentos saeva et gravia somniare 
autumant' iudicandum videatur. desideratur enim saltem 
nfcdic<iorum> filii^ sed hoc longius distat a F memoria. 
coterum non video, cur in hoc simplici sermone non dicatur 
simpliciter mcdici, cur dicatur sollemni quoAaim modo medico^ 
t^mfiiii [== T&v latpc^v icai8;(;, ut est semel apud Lucianum de 
conscr. hist.). certe hac ambage non utitur Apuleius alibi, cum 
de medicis loquitur; cf. met. 10, 2 heu medicorum ignarae 
montes; 10, 26 non prius, inquit, medicorum optime; 
apol. 40 veteres quidem medici etiam carmina remedia vul- 
nerum norant; 44 medicis saepe numero ostensum; 51 nec 
ullum ex medicis aut poetis volui attingere; 69 medici cum 
obstetricibus consentiebant; flor. 19, p. 185, 3 inter prae* 

cipuos medicorum; 19, p. 185, 24partim medico credendum 
dicere; 23, p. 189, 15 sed et medici cum intraverint ad 
aegrum; Plat. 2, 18 ut optimi medici conclamatis — corpo- 
ribus non adhibent medentes manus. sic eliam 1. 1. scriptum 
fuisse puto et medici Jidi, quod F babet, ex dittographia me- 
dici medi extitisse dixerim. 

ibid. 9, 16: vel ob unicum istud^ quod nunc nuper in 
quendam zelotypum maritum eximia astutia commentus est, 

Eximia astutia^ quod Vliet pro eximio studio F (f scrip- 
sit, non est certa scriptura. nam cum singulae voces in F 
quoque auctae deprehendantur, cogitare possis etiam de 
scriptura *eximio astu[dio].' ablativo as^w quidem saepius 
utitur Apuleius, velut met. 1, 12 at ego scilicet Ulixi astu 
deserta; 3, 10 ille quorundam astu paulisper cohibitus 
risus; 4, 12 callido deceptus astu; 5, 17 hoc astu 
puellam appellant; 7, ti hunc insimulatum quorundam astu 
proicit extorrem; 8, 2 puella fuerat astu virtutibusque sponsi 
sui liberata; 8, 9 astuque miro personata — inquit; 
8, 14 quoque astu Thrasyllum inductum — petisset; 9, 7 
maritum suum astu meretricio tractabat ludicre; 9, 8 astu 
captioso conraserant — pecunias; flor. 25, p. 193, 5 rap- 
torem — laudare astu adorta est; ib. p. 193, 23 quod 
cursu amiserat, astu recuperavit. 

ibid. 9, 20 iam clamat^ iam sazo fores verherat et ipsa 
tarditate magis magisque suspectus dira comminatur Myr- 
meci supplicia. 

Suspectus si verum esset, vi activa sensu suspicax vel 
suspectans esset intellegendum. sed alibi Apuleius notione 
passiva participium illud, ut alii, adhibet. itaque fortasse 
suspecto scribendum erit et cum Myrmeci coniungendum. 

ibid. 9, 30: atque ut illis saepicule et intervocaliter 
clamantibus nullus respondit dominus, iam forem pulsare vdlidius, 

Intervocaliter certe corruptum est nec debuit a Vlielio 
retineri. desideratur vocaliter, ut est met. 1, 22 et ianuam 
flrmiter oppessulatam pulsare v o c a 1 i t e r incipio. parum pro- 
babiiis W^olfflini est coniectura scribentis vocaliter intercla- 
mantibus. nam ut nihil dicam de illo -iter inter' concursu 
nequaquam grato, nusquam extat interclamare apud Apu- 
leium, et simplex verbum clamandi tuentur loci met. 9, 20 
suae domus ianuam iam pulsat, iam elamat, iam saxo fores 
verberat; 1, 17 ianitor introrumpit exerte clamitans; 4, 9 
atque inde conteniissima voce clamitans — diflfamat; 6, 14 
'peribis' subinde clamant; 7, 3 verbum — semel ac saepius- 

inmodice clamitari; flor. 9, p. 155, 18 aut plerumque con- 
tentissime clamitaL mihi sub illo intervocaliter solum vocaliter 
delitescere videtur. puto enim illud ex Hter vocali^^r* ortum 
«sse et dittographum iter delendum. 

ibid. 9, 33: una de cristata cohorte gallina per mediam 
■cursitans aream clangore genuino — personahat, 

Gristata Vliet scripsit pro cetera F, Cornelissenum ducem 
«ecutus. ego vero, quamquam 2, 26 *cantus perstrepebat 
cristatae cohortis* ei favere videtur coniecturae, tanien 
•eam reiciendam existimo. nam neque cristata facili negotio 
in cetera transiturum fuit in codicibus et cetera tolerari posse 
puto. nam una gallina de cetera cohorte idem valet quod una 
de ceteris gallinis, quocum comparari potest 3, 10 *nihil secus 
quamuna deceteris theatri statuis vel columnis*. 
cf. et 11, 30 ac ne sacris suis grcgi cetero permixtus 
descrvirera. 

ibid. 9, 39: ^sed mihi\ inquit, ^operae eius opus est\ 

Genetivus operae mihi valde est de vitio suspeclus. nam 
alibi opus est cum ablativo iungit Apuleius, velut apol. 21 cui 
quMni minimis opus sit; 27 nihil opu3 magia fuisse; 45 quid 
opus carmine fuit; 91 nihil verbis opus est; flor. 15, p. 168, 
8 et cum dicto opus est, impigre dicere, et cum tacito opus est, 
libenter tacere; 20, p. 187, 20 quibus curriculo confecla via 
opus est; Plat. 2, 23 et eorum quae extrinsecus veniunt 
praesidiis opus est; mund. 26 quod erat scitu opus; 27 nec 
mulfis opus est nec artitis hominum conversa ratione. in ge- 
netivo 1. I. eo magis est cur haereas, quod genelivus posses- 
sivus eius sequilur. videlur scribendum 'opera [e] eius 
opus est*. vitium duplicata e littera vocis eius nasci facile 
j)oiuit. cf. quae supra diximus ad 8, 14 et 9, 10. 

ibid. 9, 40: currit ad extrcma suhsidia simulansque e re 
ad commovendam miserationem genua eius velle contingere^ sum- 
missus atque incurvatus adreptis eius utrisque pedihus suhUmem 
elatum terrae graviter adplodit. 

Simulansquc e re pro simulans qu§rere F scribunt vulgo 
<;um Stewechio editores, in iis etiam novissimus editor Ba- 
tavus Vliet. sed ea leclio non videtur mihi genuina esse. nam 
plenius traditae memoriae satisfeceris, si scripseris cum Kronen- 
i)eigio *simulansque sese — genua eius velle contingere'. atque 
ita legere eo magis licebit, quod etiam alibi in F exaratum r pro 
5, velutmet. 1, 12 impune se laturum (relaturum F); — 2, 27 
atralus (adhsatus F); 2, 27 severiter (reveriter F (p); 4, 26 in- 

festis (inferlis F); 4, 31 severiter (reverenter F); 6, 1 discretim 
semota (remota F); 6, 4 quae sola (qu^rula F); 7, 17 fascium 
<farcium F); 9, 2 vesaniae (b§rani§ F); 11, 30 <de>raso (sic 
ego lego; 'raro'F); apol. 17 servosne (seruorne F); 40 axleo 
summe (adeorum me F) ; 45 refragaretur (se fragaretur F); 54 
utrum tu (ut sumtu F). cum ea quam commendo lectione ^simu- 
lansque sese — velle coniingere* conferre potes 9, 40 simulat 
« e s e mortuum ; ibid. comminabatur — s e s e concisurum eum ; 
1,10 deierantes s e s e neque ei manus admolituros ; 6, 17 ad — 
exitium sese compelli manifeste comperit; 9, 33 promittit 
ei de praemiis suis sese datunim; 9, 36 suspendium sese 
et totis illis et ipsis legibus mandare proclamans ; 9, 41 men- 
tiuntur sese — vasculum — perdidis^ie; 10, 31 pollicetur — 
ei sese regnum — tributurum. illud sese etiam eo commen- 
datur, quod in acc. c. inf. Apuleius praeter unum locum, 
qui est met. 9, 41 'ac diebus plusculis nec vidisse quidem 
illum hortulanum contendit*, se subiecti vice fungens non 
omittit in metamorphosibus; cf. praeter locos, quos raodo ad- 
tuli, 1, 12 inpune se laturum meas contumelias putat; 5, 5 
se facturum spopondit; ibid. se nunc maxime prorsus perisse 
iterans; 5, 6 dum se morituram comminatur; ibid. cuncta 
se facturum spopondit; 5, 10 sciet senon ancillas — habere ; 
5, 13 lacrimasqne ei — detergens ^Comnia se!> (sic Vliet 
optime scripsit) facturum spopondit ; 6, l nuUius dei fana — 
ueglegere se debere; 6, 15 commenta se ob iussum Veneris 
petere eique se praeministrare ; 6, 17 rebatur — se posse 
descendere; 7, 25 deierans nullum semet vidisse ductorem; 
7, 27 et impune se laturum tantum scelus credit; 8, 21 con- 
spieatum se quippe — draconem; 9, 21 certus — posse se 
facile indipisci; 9, 36 adseverat parvi se pendere — praesen- 
tiam; 9, 39 respondit — se — scire non posse; ibid. re- 
spondit — petere se civitatem; 10, 15 deierant — nullam 
se — fraudem — factitasse; 10, 18 summe se delectari pro- 
fitebatur; 10, 27 praemium — se reddituram constituit; 10, 
32 poliiceri videbatur — daturam se nuptam Paridi forma 
praeeipuam. aliter vero in celeris Apulei opusculis res se 
habet. ibi iam plura exempla extant huius «e omissi; cf. apol. 
2 pollieitus ita facturum; 17 scriptum reliquit — tris servos 
solos ex urbe duxisse; 46 ait pueros alios producturura ; 55 
ut olim Ulixi socii thesaurum repperisse arbitrati sunt; 75 
negat posse dissolvere ; flor. 7, p. 153, 9 haud secus in eam 
— vindicaturum; 14, p. 163, 19 neque formosiorem — 
posse invenire; 16, p. 170, 4 reliquum tamen — deincipiti 
die perlecturum; Socr. 20 qui vero vocem <quampiam>- 
dicat audisse. quin etiam te et me in iisdem libris non num- 
qunra suppressum invenitur: cf. apol. 52 quae fatearis nescire; 

flor. 9, p. 158, 3 non eo infitias — nec id genus ferramenta 
uti nosse. 

Postremo pro e re, quod scripsit Stewech, potius e re 
nata ex Apulei usu fuit; cf. met. 4, 3 e re nata capto con- 
silio fugam desino; 4, 11 remedium e re nata validum eo 
volente comminiscimur; 4, 14 tunc e re nata suptile con- 
silium — comminiscimur ; 5, 8 sed e re nata confingit esse 
iuvenem quendam; 9, Sl suspectisque e re nata quae gesta 
sunt — rapidum dirigit gressum. solum e re legitur 5, 27 
invidiae noxiae stimulis agitata, e re concinnato mendacio 
fallens maritum', sed hoc loco e re scribitur e coniectura pro 
fre F. si id tamen verum est, Apuleium a consuetudine sua de- 
scivisse censere possumus ideo, quod displicuerit ei 'e re 
nata concinnato'. deinde legitur e re 9, 6 *e re nata fal- 
lacia mulier — inquit' ; nam nata cura fallacia coniungendum 
est. hic sane apertior etiam nudi re est causa. manet tamen 
scrupulus, omissumne sit participium ante fallada, ita ut le- 
gatur : 'e re nata <coramenta> fallacia . . .' quod 4, 4 Pet- 
schenig scripsit 'statim <e> re (se F) mentita lassitudine 
cum rebus totis oflfudit (offudit F)', recte eam lectionem Vliet 
sprevit. nam mutato offudiv F in offudit apta prorsus efficitur 
scriptura: *statim se mentita lassitudine — offudit*. cf. 8, 6 
totam se super corpus eflfudit ; 5, 2 haec ei — visenti oflfert 
sese vox quaedam corporis sui nuda. ur saepius formis activis 
in codicibus falso adnectitur a librariis; sescenties id factum 
est in Vindobonensi quintae decadis Livianae. dittographia 
sequentis litterae natum videtur tale vitium met. 10, 15, ubi 
forma activa ulique est restituenda: *deierant[ur] utrique*, 
nam verbo deierandi nusquam Apuleius utitur tamquam de- 
ponenli: met. 1, 5 sed tibi prius deierabo; 6, 15 quodque vos 
deieratis per numina deorum; cf. etiara 3, 14 adiuro enim 
tuum — caput; 3, 23 adiuro per dulcem — nodulura; 10, 
8 inductos servuli mendacio peierare; Socr. 5 quod adiures. 

ibid. 10, 6: plebem — inflammaverat, ut — cuncti con-- 
clamarint lapidibus obrutum publicum malum publice vindi- 
cari <Cjoporter e^, 

Vliet in tradita memoria parum acquiescens oportere 
addendum censuit. sed ea falsa est scriptura. nam obrutum 
publicum malum — vindicari sensu dictum est ut obrutum 
publicum malum — vindicaretur^ ut saepe Apuleius acc. c. 
inf. pro ut cum coniunctivo Graecorum prorsus more posuit. 
cf. met. 6, 31 variae fuere sententiae, ut primus vivani 
cremari ceoseret puellara, secundus bestiis obici 
suaderet, tertius patibulo suffigi iuberet, quartus tormentis 
excarnificari praeciperet; 7, 5 et illum — adscisci et 

alios — vestigari staluunt; 9, 15 subiungi machinae 
novicium ciamabat asinum; 10, 8 quin eum evidenter 
noxae compertum insui cuDeo pronuntiaret; ll,9et plerique 
qui facilem sacris viam dari praedicarent ; 11, 14 praeoipit 
tegendo mihi linteam dari laciniam ; 11, 19 sacris suis me 
iam dudum destinatum nunc saltem censebat initiari; 5, 26 
nuntiari praesentiam suam sorori desiderat; apol. 36 per- 
mittite quaedam legi de magicis meis ; 44 quos exhiberi de- 
nuntiastis; 47 aut cur sisti postulabas tantam familiam. deinde 
quominus *vindicari <oportere>' scribamus, etiam eo de- 
terremur, quod Apuleius, ut nuper Alf. Kirchhoflf (de Apulei 
clausularum compositione et arte quaestiones criticae p. 
16—28) demonstravit, hiatum in clausulis declinabat, prae- 
sertim in metamorphosibus. itaque tradita scriptura neces- 
sario retinenda erit. 

ibid. 10, 7 : haec — eximie enim ad veritatis imaginem 
<^simulat a> — verherone illo sine ulla tum trepidatione 
perferente finitum est iudicium. 

In his Vliet satis longe recessit a vulgata codicumque 
scriptura. simulata enim inseruit et illa *eximie — simulata' 
pro parenthesi a ceteris seclusit; deinde sine ulla tum pro 
simulatum F dedit. sed pro simulata dicendum erat in hac 
parenthesi <ierant simulata>. deinde servus ille etiam in 
rebus eximie ad veritatis imaginem fictis trepidare poterat; 
qua re non videtur sententia illa causalis particula ewim in- 
structa prorsus apta esse. postremo tum redundat. vide potius, 
ne enim dittographia ex illo ^eocimie' extiterit et simulatum 
pro sine ulla talso exaratum sit, ita ut scribi oporteat: 'haec 
eximie [enim] ad veritatis imaginem verberone illo sine 
u 1 1 a trepidatione perferente finitum est iudicium'. 

ibid. 10, 12: surgentem postliminio mortis deprehendit 
filium eumque complexus artissime verbis impar <Z.p r a e> prae- 
senti gaudio producit ad populum, 

Pra^ Vliet primus inseruit. quod certe ille non fecisset, si 
quam non collocaret Apuleius praepositiones ante voces ab 
earum syllabis incipientes perspectum habuisset. fugiebat hic 
scriptor prae prae- concursum, quem ad modum oderat ab ab-, 
ad ad', cum cum-^ de de-^ ex ex-^ ob ob-, per per", neque ullo 
loco talem verborum compositionem sibi permisit.*) tantum- 
modo in in- semel tulit, met. 3, 18 *in insani modum Aiacis 

*) Gf. etiam qaae dixi Stud. Liv. p. 5—10. 

armalus*, nisi forte ordo inversus est, ita ut legendum sit 'in 
modum insani Aiacis' ; cf. 10, 30et in modum Paridis Phrygii 
pastoris — pulchre indusiatns adulescens. nam met. 1, 11 
'atque excussum humi recidens inversum coperit ac tegit' 
Eyssenhardt in ante inversum recte sustulisse videtur. ut per 
per' effugeret, dixit Apuleius apol. 31 'per famam pervul- 
gatam' pro 'per pervulgatam famam'. apparet eundem scribere 
non potuisse, quod Goldbacher ei tribuit, Plat. S, 1 'per 
perceptionem (per praeceptionem codd.) cetera bona fieri 
existimabat', sed magis ^perceptione cetera bona fieri' 
legendum esse. eadem de causa apol. 56 scripsit Apuleius 
*de luco et delubro' non 'de delubro et luco*, Socr. 16 *in 
rebus incertis' non 'in incertis rebus', Plat. 1, 1 ingenium- 
que — d e e X teriore (non *ex exteriore') conspicatus est facie ; 
mund. 2, 6 sane 'in immensam latitudinem' legendum, non 'in 
inmensam'; cf. met. 4, 29 sic immensum procedit; 10, 14 in 
immensum damni. ad adventum Grassi apoi. 31 interpoiationi 
deberi iam alii cognoverunt ; ibidem 72 'meis <;ab> Appiis' 
iam alia ex causa vitiosum esse supra oslendi. ut ad I. I. re- 
deamus, integra ibi est memoria 'verbis impar praesenti 
gaudio' ; nam ablativus solus causam, cur pater ille verbis 
impar fuerit, indicare recte potest. cf. met. 1, 15 recor- 
dabar — Meroen non misericordia iugulo meo pepercisse, sed 
saevitia cruci me reservasse; 3, 2 miro tamen omnes studio 
visendi pericula salutis neglegebant; apol. 6 non vidit profecto 
cupiditale laedendi ; 97 quod — neque perfici passus est pu- 
dore perditae hereditatis. 

ibid. 10, 19: at ille nequaqmm <^curans, quam> 
posset de me stuive provenire^ lucro suo tantum intmtus^ 
adnuit, 

Curans iam Oudendorp supplevit, quam Vliet Mus. Rhen. 
42, 314 proposuit et in sua editione scripsit. ego praetulc- 
rim ^nequaquam <Ccurans, an> posset — provenire', duni 
comparo Luciani locum Asin. 618 xaxslvoc ot>8sv (ppovttaa^, 
sXze ivtSast tt sTtetVY] s^ l[xo5 etrs xat [xt^, Xafx^avst tov ixtad^o^v. 
cf. et mel. 1, 22 et potius responde, an intra aedes erum 
tuum offenderim; 4, 6 et faxo vos quoque an mente etiam 
sensuque fuerim asinus sedulo sentiatis ; 6, 1 unde autem — 
scio an istic meus degat dominus; 6, 13 periclitabor, an op- 
pido forti animo — sis praedita; 9, 3 an iam sim mansue- 
factus periclitabor ; apol. 48 frustra igitur, an factum sit, 
anquiritur; 59 interroga, an hic lunium Crassum Oeensem 
viderint; flor. 24, p. 190, 8 experimini, an idem sim re- 
pentinus. 

ibid. 10, 20 : ac desuper hrevihus admodum^ sed satis co- 
jpiosis pulvillis illis [nimis modicisj^ quis maxillas et cervi- 
ces delicata^ mulieres suffulcire consuerunt^ superstruunt. 

Nimis modicis recte Vliet inelusit ; nara hoc idem est alque 
iliud quod praecedit hrevibus admodum; brevis cnini in po- 
sterioris aetatis latinitate saepe notione parvus usurpatur. 
at non solum nimis modicis, sed etiam aliiSy quod F pro illis 
habet, Vliet expungere debuit. nam subesse videtur lectio 
geminata, quam aliquis in margine hoc modo adnotaverat 
^alias ,nimis modicis*'. lectiones duplices etiam alibi in Apulei 
codicibus nobis occurrunt; cf. met. 3, 20 'quam vellem' [in- 
quit] respondit illa; 4, 27 visa sum mihi — de thalamo [de 
cubiculo] de toro denique ipso violenter exlracta; 6, 28 
equestri celeritato [quadrupedi cursu] solum replaudens; 
7, 18 totum me compilabat [cidit] fusti ; apol. 72 non ita 
pridem [ante multos annos] Athenis; 78 praeter opinionem 
fcontra] suam esse [senlenliam] depravatum.*) 

Ni fallor, talis lectio gemina met. 1, 18 residet 'et ego 
curiose sedulo arbitrabar iugulum comitis'. nam curiose non 
multum ab illo sedulo differt nec asyndeton probabile est; 
alterutrum sententiae sufficit. fortasse legendum: *et ego cw- 
riose [sedulo] arbitrabar'. item met. 2, 16 legerim *et capillo 
fluente [undante]', ap. 27 'obiecta sunt vana et inepta [sim- 
plicia]'. 

ibid. 10, 21: multo sese perungit oleo bcdsamo meque in- 
didem largissime perfricat, sed niulto tanto impensiore 
cura ctiam nares perfundit meas. 

Multo tanto impensiore cura etiam Vliet scripsit ex Ou- 
dendorpii coniectura; in F inest multo tanta impensius cura 
etiam. ex his mihi im^yensius integrum videtur. Apuleius utitur 
sane voce impensus pro adiectivo, sed tantummodo in gradu 
posilivo, velut apol. 5 impenso labore ; 35 pretio impenso — 
quaesisse; 73 impenso studio persuadet; 99 impensis pre- 
€ibus oravi ; Socr. 3 studium tam impensum. at adhibet idem 
comparativum impensius tamquam adverbium, non tamquam 
adieetivum: apol. 7 impensius cetero corpore os colendum; 
27 et impensius deos celebrant; flor. 17, p. 178, 6 eos ego 
impensius admirarer. positivi vice fungitur impendio: apol. 15 
impendio procuraret; 61 tamen impendio colere. itaque im- 
pensius F servandum erit. quod si fecerimus, quid illis cura 
tiiam fiet? haec integra retinenda sunt, opinor, sed una voce 

*) Cf. met. 6, 3 contra spem suam ; 9, 38 conlra eius opinio- 
nem ; 9, 37. 

explenda. legendum enim arbitror: ^sed multo tanto im- 
pensius cura etiam <m a i o r e> nares perfundit meas*. 

ihid. 11, 13: tunc ego trepidans, adsiduo pulsii micanti 
corde^ coronam quae rosis amoenis intexta fulgurabat, avido 
ore susceptam cupidissime devoravi. nec me fefellit caeleste 
promissum. 

Cupidissime admodum incerta est lectio. nam in cp d 
extat solis, cum F cupidus promissi habeat. apparet cupidis- 
sime pro cupidus promissi scripsisse aliquem, cui haec lectio 
non probabatur. et oflfendit cum per se hoc cupidus promissi^ 
tum quod mox idem nomen repetitur. sincera, opinor, lectio 
habebitur, si deleto promissi^ quod ex subsequentibus prae- 
sumptum est, legetur : *avido ore susceptam cupidus devo- 
rayi.' cf. 1, 19 complicitus in genua adpronat se avidus ad- 
fectans poculum; 9, 9 Philebum ceterosque comites eius in- 
volant avidi. 

ibid. 11, 18: repentino laetati gaudio varie quisque mu- 
nerabundi ad meum festinant ilico <i n luce m> diurna m 
reducis ab inferis conspectum. 

Hoc loco satis temere Vliet egit. nam in lucem diurnam 
reducis scribere ausus est pro diumum reducemque, nuUa ilie 
quidem necessitate coactus. sane audacius dicitur diurnus re- 
duxque conspectus n\eus pro *conspectus mei diurni (i. e. in 
terrae luce versanlis) reducisque', sed haec audacia tribui 
potest huic scriptori, immp prodere videtur manum ipsius. 
haud secus enim ilie dicit met. 11, 20 'deae venerabileni 
conspectum adprecamur' pro *deae venerabilis conspectum 
adprecamur*. cf. et ibid. 8, 7 modo ne in Thrasylli manum 
sacrilegam convenias; 3i 18 et infestorum canum revo- 
cata conquievit procella; 8/ 19 totus in baculum pronus et 
lassum trahens vestigium; 9, 11 instabili machinarum ver- 
tigine lucubrabant pervigilem farinam; ll,22a curiosa 
profanorum lectione munita. itaque in tradita scriptura erit 
permanendum. 

Maiore etiam temeritate grassata est Vlietii licentia 
met. 7, 25, ubi verba tradita, quae me quidem nihil offen- 
dunt, sic refingere sustinuit: *atque <si!> [utinam] ipse 
asinus' inquit *quem <utinam> numquam [profecto] vidis- 
sem, vocem quiret humanam dare meaeque testiraonium in- 
nocentiae perhibere [posset], profecto vos huius iniuriae pi- 
gerct'. primum enim atque utinam ipse nihil habet offensionis, 
si quidem vir, qui haec dicit, prorsus apte illud exoptat, ut 

asinus tum temporis humana voce instructus sit atque ita 
ipsum vera loqui testari possit. si, quod Vliet tradito utinam 
substituit, peius est utpote infirmius et languidius. quetn — 
vidissem sane sensu optativi positum est, sed non indiget 
particula quam iniecit Yiiet utinam. illud numquam profecto 
fortiter dictum et recurrit apol. 2numquam profecto 
tam cunctanter hominem extraneum tot tantorumque crimi- 
num postulasset ; 40numquamprofecto omisisset scripto 
prodere. quod infra profecto sequitur, ideo non est cur id 
verbum post numqmm removeatur. talia interdum admisit 
Apuleius; cf. met. 8, S2 laqueum sibi nectit infantulum- 
que — eodem funiculo n e c t i t. denique posset teneri 
potest, quamquam post quiret redundare videtur. nam ae- 
qualitatis partium gratia addidit subinde Apuleius aliquid 
et non necessarium. ceterum cf. Plat. 3, S et quod non omnes 
id adipisci q u e u n t neque primi boni adipiscendi facultatem 
possunt habere. cf. et met. 7, 27 incursare — potuisti, 
moriturum vero defendere — nequisti. — item met. 5, 14 
tradita memoria 'Psyche non ita ut pridem parvula et 
ipsa iam mater es' ferri potest nec additamentis Vlietii in- 
diget. magis mox 'quantum putas boni nobis in ista geri 
(geris F) perula' restitui debuit. 

ibid. 11, 18: oblationes honestas aequi bonique facio, 
quippe cum mihi familiares, quod ad cultum sumptumque largiter 
suppeteret, deferre prospicue curassent, 

Cum succerderet F* (r ante d erasa), succederet F^ (p 8 g 
faabeant, suppeteret^ quod Stewechio debetur, pro certo haberi 
non potest. nam etiam de su<ffi>cerei cogitare licet, si 
quidem ex truncato illo suceret facile librarius succederet 
efficere poterat. cf. 2, 24 et oleum ad lucem luci sufficicns; 
6, 16 modicum de tua ei mittas formositate vel ad unam 
saltem dieculam sufficiens; 8, 14 certusque tanto facinori 
nec gladium sufiicere; 11, 25 nec mihi vocis ubertas ad di- 
cenda quae de tua maiestate sentio sufticit ; apol. 85 nondum 
poenae, iam iniuriae sufficit; fiior. 20, p. 187, 10 ergo sicut 
ad poenam sufficit meditari punienda. 

Illud suppeteret eo minus est quod praeferatur, quod Apu- 
leius nusquam. eo verbo usus est adiuncta re, ad quara quid 
satis est. idem in suppeditare dici potest. cf. met. 3, 25 bene, 
quod facilior reformationis huius medela suppeditat; 7, 2 
nam et praesidium fugae — eidem facile suppeditasse ; ap. 
61 proinde ut loculi suppetebant; flor. 18, p. 180, 6 utinam 
mibi pro amplitudine auditorii prolixa oratio suppeteret; 
18, p. 180, 19 an non multa mihi apud vos bortamina 

suppetunt, quod; 18, p. 181, 16 inde ei suppeditata doc- 
trina est; Socr. 3 in quo — ne Platoni quidera meo quive- 
nint ulla verba pro amplitudine rei suppetere; 14 cuius ge- 
neris mihi exempla adfatim suppetunt; Plat. 3, 23 cuius et 
bona suppetunt. saepius vero in hac re legitur apud eum» 
ut vides ex locis, quos supra collegimus, suffkere. itaque L 1. 
'quod ad cultum sumptumque largiter su<Zffi>cer€t* pro 
vera agnoscendum erit lectione. 

ibid. 11, 19: adfatis itaque ex officio singulis narratisque 
meis pro^Zperey^ et pristinis aertimnis et praesentibus gau^ 
diis me rursum ad deae gratissimum mihi refero conspectum. 

Propere, quod Kronenberg invenit, satis est dubium. 
nam necessario non ponitur, quoniam nihil impedit, quomi- 
nus lenle et fusius Lucium suas fortunas narravisse existi- 
memus. in 'pet', quod F pro illo propere et habet, pro e prae- 
sumptis primis litteris subsequentis '^^ristinis' vel 'i^raesenlibus" 
originem trahere potuit. 

ibid. 11, 30 : rursus denique qua <^qua^ raso ca- 
pillo collegii vetustissimi et sub illis SuUae temporibus conditi 
mufiia non obumbrato vel obtecto calvitio^ sed quoquoversus obvia 
gawlens obibam, 

Vliet Oudendorpii recepta coniectura quaqua raso pro 
qua raro F scripsit, cum Eyssenhardt abraso edidisset. sed 
neutra scriptura probanda est. primum enim neque rasa 
neque abraso ex usu scriptoris dicitur, sed deraso: met. 
2, 28 et adusque <cutem!> deraso capite; 5, 30 cum eiu& 
comas — .deraserit; 11, 10 hi capillum derasi funditus ver- 
tice praenitentes ; IJ, 28 insuper etiam deraso capite. deinde 
quaqua cum participio iunctum repugnat sermoni Apuleiano. 
nam Apuleius quaqua^ si quaquaversus (met. 4, 6 et quaqua- 
versus obsitae) exemeris, tantum cum verb. fin. coniungit 
seu tamquam relalivum adhibet: II, 4 quaqua tamen insignis 
illius pallae perfluebat ambitus; 11,24quaqua tamen viseres. 
idem etiam quoquo est apud eum usus: apol. 14 sed quo- 
quo velis — promptam gestare; 52 quoquo te duxerit^ 
sequeris; 63 quoquo eam, simulacrum — gestare. itaque 
quaqua raso nuUo loco apte possis defendere. postremo ab- 
raso ex qua raso vix dicas oriri potuisse errore librarii. ega 
alia ratione locum emendari debere mihi persuadeo. qua, si 
meaudis, delendum est tamquam dittographia ex ultima syl- 
laba ^denique ortum et raso^ quod inest in raro F, ir> 
<jde>raso augendum. scriptura, quam sic nanciscimur, *rur- 

sus deniquc deraso capillo' etiam allitteratione, qua delecta- 
tur Apuleius, commendatur. 



apol. 2 : igittir Pontianum fratris sui filium^ quem paulo 
prius occisum. a me clamitaret^ postquam ad subscribendum 
compellitur, ilico oblitus est. de morte cognati adulescen- 
tis subito tacere f tanti criminis descriptione^ 
f tamen <wc> omnino desistere videretur calumnia^ magiam 
— sibi delegit ad accusandum, 

Verba de morte cognati — descriptione varie mutantur, sed 
tolerabilis inde lectio non eiicitur. miiii omnino removenda 
videntur utpote e margine illata. nam illa de morte cognati — 
siibito tacere quid aliud continent atque ea quae praece- 
dunt Pontianum fratris sui filium, quem paulo prius occisum a 
me clamitaret^ ilico oblitus est ? per illa autem tanti criminis 
descriptione subsequens calumnia ab aliquo in margine expli- 
catum videtur. certe et ea verba superflua sunt et salva sen- 
tentia omittantur. cum his marginalibus adnotationibus in 
verba scriptoris delapsis cf. met. 3, 25 ac dum salutis inopia 
cuncta corporis mei considero, non avem me sed asinum 
video. [querens de facto Fotidis] sed iam humano 
gestu siraul et voce privatus — umidis tamen oculis oblicum 
respiciens ad illam tacitus expostulabam. 

ibid. 3: patrani Aemiliani multa in me proprie conficta 
et alia communiter in philosophos sueta ab imperitis mercen- 
naria loquacitate effutierunt. 

In illis in philosophos suefa ab impcvitis offendo neque 
integra ea verba esse existimo. suspicio augetur, quod in 
rasura sueta in F est scriptum. requiritur saltem 'et alia com- 
muniter in philosophos <:.dici> sueta ab imperilir;'. cf. 
apol. 28 nihil in philosophos non modo vere dici, sed 
ne falso quidem posse contingi; ibid. 4 ab ipsis tribui sueta; 
met. 7, 25 quippe consuetus ex forma concidi fustibus; 9, 23 
alveo ligneo, quo frumenta confusa purgari consuerant; 9, 36 
de insolentia- locupletium consuerint vindicari; flor. 9, p. 154, 
27 qui contemni non consuevit. 

ibid. 4: haec ego de forma respondissem^ praeterea: licere 
etiam philosophis esse voltu liberali: Pythagoram^ qui primum 
se esse philosophum nuncuparit, eum sui saeculi excellentissima 
forma fuisse, 

Mihi esse, quod est ante philosophum, non videtur ge- 
nuinum. nam mmcupare sensu appcllare vel nominare non 

iuDgit Apuleius cum inf.; cf. met. S, 13 quove nomine nun- 
cupatus hic iste Ghaldaeus est; 4, S6 etiam maritus nuncu- 
patus; 4, 30 hoc enim nomine puella nuncupabatur; 4, 34 
cum novam me Venerem ore consono nuncuparent; 7, 14 
me suum sospitatorem nuncupatum; 10, 18 hoc enim nomine 
meus nuncupabatur dominus; 11, 20 servum isto nomine nun- 
cupatum; 11, 24 hanc Olympiacam stolam sacrati nuncupant ; 
apol. 50 eum nostri — divinum morbum — nuncuparunt; 
61 et Graeco vocabulo pacjtX^a nuncupare; 64 ille — a Pla- 
tone paaiXsuc nuncupatus; Socr. 2 stellas, quae vulgo vagae 
ab imperitis nuncupantur; 6 hos Graeci nomine Satfiova^ 
nuncupant; 15 animal — daemon nuncupatur; ib. nomine 
Manem deum nuncupant; 24 quam poeUco ritu Minervam 
nuncupavit; Plat. 1, 11 sic enim tusCov et /epoatov censui nun- 
cupanda; 1, 12 quos Genios et Lares possumus nuncupare; 
1, 18 eandem cupiditatem possumus nuncupare; 2, 3 tertium 
— medium nuncupavit; 2, 7 hanc — fidelitafis vocabulo 
nuncupat; 2, 12 ea non simpliciter bona nuncupanda sunt; 
mund. 10 terrigenae nuncupantur. ex superioribus illis esse 
voUu Uberali hoc esse falso iteratum iudico et prorsus de- 
lendum censeo. 

ibid. 12: aiieram vero caelitem Venerem — solis homi* 
nibus et eorum paucis curare^ nuUis ad turpitudinem stimulis 
vel illecehris sectatores suos percellentem, 

Pro percellentem F Krueger cum O. lafanio pelli- 
cientem dedit. sed melius Vliet, qui ad traditam revertit 
lectionem. nam percellere sensu permovere h. I. positum, ut 
supra c. 2 'pollicitus ita facturum nec sic quidem quitus 
est ut cominus ageret percelli', ubi propelli praeter neces- 
sitatem Gruterus scribi voluit. ceierum \erbo percellendi etiam 
bis locis usus est Apuleius: met. 9, 17 summo pavore per- 
culsum; ap. 12 vi immodica trucique perculsorum (== supe- 
ratorum) animalium serva corpora complexu vincientem ; flor. 
16, p. 170, 20 perculsi — miraculo; mund. 14 plaustrum 
oneratum percellit; 17 inferiores quoque facilius adire atque 
percellere. denique 1. 1. percellentem ea quoque ex causa reti- 
nendum erit, quod subest clausula rhythmica Apuleio gratis- 
sima -^u---'-*^— u (sectatores suos percellentem). 

ibid. 14: quippe in omnibus manu faciundis imaginibus 
opera diutina sumitur^ neque tamen similitudo aeque ac in 
speculis comparet. 

In aeque ac non paullum haereo. nam ante vocalem, 
qui usus alibi servalur apud Apuleium, desideratnr atque pro 

«c, deinde alibi hic scriptor aeqtie ut vel (in negativis senten- 
tiis) aeque quam dicit. cf. met. 5, 6 amo enim te aeque ut 
meum spiritum ; apol. 99 quivis vel aeque ut ego spernens 
hereditatis; flor. 4, p. 149, 21 nihil aeque se laborare quam 
quod — dicerentur; 6, p. 152, 1 nec quicquam aeque penes 
illos laudo quam quod — otium oderunt; cf. et met. 5, 11 
et proinde ufe maerebant ora lacerantes; 5, 27 dissipatis et 
proinde ut merebatur laceratis; apol. 61 proinde ut loculi 
suppetebant; 10 Mantuanus poeta, qui itidem ut ego puerum 
amici sui — laudans; 26 neque enim — divina potentia ca- 
veri potest itidem ut cetera. postremo cp cum F discrepat, si 
quidem a^que ut habet. hoc aeque ut videtur reponendam. 

Quia Apuleius, ut dixi, vilat ac ante vocalem, miramur, 
quod Vliet apol. 55 e coniectura scribere ausus est : 'negare, 
ac <ut> maxime fuisse concedam, tamen habeam dicere'. 
melius erat, quod Koch dedit: 'ac <Csi> maxime fuisse 
concedam'. ego vero praetulerim: *negare at<que etsi> 
maxime'. cf. ap. 90 etsi maxime magus forem; 92 etsi sit 
oppido pauper; 66 elsi vere magum me comperisset; 24 
etsi adhuc Syphacis oppidum essemus. 

ibid. 14: tantum praestat imaginis artibus ad similitudi' 
nem referundum levitas illa speculi fabra et splendor opifex. 

Non recte fecit Vliet, quod in illo referundum codicis F pres- 
sit vestigia. nam hoc gerundium repugnat sermoni Apuleiano, 
recpiiritur gerundivum referendam, cf. apol. 19 ad irridendam 
paupertatem ; 23 ad causam agundam ; 29 ad suspectan- 
dam magiam; 45 ad caducos consternandos ; 59 ad calum- 
niam venditandam; 59 ad repotia cenae obeunda; 93 ad 
possidendam dornum; 65 ad immolandas victimas; 67 ad 
nectendas magiae calumnias; met. 4, 19 ad conprimendam 
bestiam; 5, 10 ad superbiam puniendam; 9, 18 ad expug- 
nandam — disciplinam; 9, 40 ad commovendam raiserati- 
onem; 10, 16 ad explorandam mansuetudinem ; 10, 22 ad 
supplendam eius libidinem; flor. % p. 146, 6 ad examinan- 
dos homines; 3, p. 148, 12 ad deridendam barbariam — ad 
stoliditatem puniendam; 9. p. 159, 17 ad coercenda peccata; 
Plat. 1, 14 ad explendam victus necessitatem ; 1, 16 ad cele- 
ritatem facilius emoUendam. speciosa illa scriptura, quam dig- 
nam Vliet existimavit, quae reponeretur, haud dubie u et a, quae 
in archetypo fuit, explicatur similitudine. ea et alibi hae litterae 
in F confusae deprehenduntur, velut: apol. 4 aspernanda (as- 
pernunda F); 15 aeris (ueris Ftp) ; accendant (accendunt F); 

25 immania (immunia F); 29 mutuo (mutao F); 31 a quibus- 

dam (a quibusdum F) ; 37 peregregiam (peregregium F) ; 59 
nam (num F); 70 coactam (coactum F); 75 praefandus 
(praefundus F) ; 90 relictam (relictum F) ; 92 utramvis (utrum- 
vis F); met. 6, 14 in lapidem (in lupide F); 8, 25 reddant 
(redduntF); 9, 38 iugulum (iugulam F); flor. 3, p. 148, 18 
fortuna egenus (fortune genas F^ fortuna egenas P); 16, p. 
170, 7 impertiunt (impertiant F). item R. Helm (Quaest. Apul. 
in Philol. suppl. IX p. 561) 1. 1. referendam pro vera habet 
lectione. 

Sed etiam apol 69 *nuptiis valetudinem medicandum* 
hoc mendum residet et ex usu scriptoris legendum medican^ 
dam. cf. apol. 8 maiorem curam — impertiendam ; 15 ima- 
ginem suam cuique visendam; ibid. putas maiorem curam — 
suscipiendam ; 41 eam rem non putares accusandam; 48 
scires omnium factorum rationes diligentius examinandas; 
Plat. 2, 24 quam existimat moderatis utilitatibus sustinendam; 
2, 26 causam decernit spectandam esse; met. 1, 26 viae ve- 
xationem — censerem diluendam; 2, 26 causam decernit 
spectandam esse ; 2, 29 hi pessimam feminam — sepeliendam^ 
alii mendacio fidem non habendam ; 7, 9 quin ego censeo — 
deducendam eam — ibique venundandam; 10, 28 certe bes^ 
tiis obiciendam pronuntiavit; 11, 19 vitam — esse munien- 
dam. itaqae non adsentior Helmio p. 561 codicum lectionem 
probanti. 

ibid. 18: enim paupertas olim philosophiae vema- 
cula est. 

Apuleius enim primo sententiae loco ponere audet, ut est 
in enuntiato, quod hic adtuli. sed hic eius usus nondum in me- 
tamorphosibus increbruit; nam pro emm Flegendum curaLuet- 
johanno et Vlietio videtur enimvero met. 4, 8 enim<[vero>^ 
vos bonae frugi — latrones — scrutariam facitis; 4, 22 enim- 
<vero> nobis anus illa recens hordeum adfatim — largita 
est. etenim ibi particula adversativa exigitur sententiarum 
ratione. *) itaque in apologia demum certa huius colloca- 
tionis insolitae deprehendimus exempla, velut praeter I. L 
18 enim geometriae penes Graios primus repertor; 98 enim 
Latine loqui neque vult neque potest; 99 enim longe se- 
quius ratus fuerat. accedunt loci flor. 9, p. 157, 11 enim non 
pigebit me commemorare; ibid. enim sic natura coraparatum 
est; Socr. 8 enim seraper illis victus omnis in terra ; 19 enim 
Socrates utpote vir adprime perfectus. 



*) Traditam lectionem utroque loco tuetur nunc Helm (Quaest. ApuL 
p. 573), sftd mihi rem non persuasit. 

ibid. 18: quippe haec et alia flagitia divitiarim alumni 
<Zesse^ solent. 

Esse supplevit Vliet. at eius additamento non tam 
bona existit clausula (— o — — u u — ) quam ea fuit, quae in 
tradita lectione inest (— u ^^^ — *- v ~ diviti a r( u m) a 1 u m- 
ni solent). ea re prohibemur Vlietium sequi, quamquam 
solent sensu solent esse positum alio Apulei loco confirmart 
non potest. sed aliunde exempla afferri possunt talis locu- 
tionis, velut e Tertulliano; cf. Ux. II 2 sic solet divina vox 
(sc. esse); Marc. I 25 non poterit ea bonitas sine suis dotibu& 
(sc. esse) ; Res. 43 magis illud prius est, sine quo priora non 
possunt (sc. esse). vide Hoppe, Syntax und Stil des Tertul- 
lian p. 144. 

Data hac occasione moneo non recte Vlietium propter in- 
solilam verborum constructionem reliquisse traditam lectionem 
met. 2, 8 et scripsisse 'nudam pulchritudinem suam praebere 
[se] gestiunt*. nam sic corrupit elegantem clausulam rhyth- 
micam — u - — ^ u — (praebere se gestiunt), cuius 
gratia scriptor contra morem suum se infinitivo addidit. ce- 
terum cf. Sall. Cat. 1, 1 omnis homines, qui sese student 
praestare cetefis animalibus, summa ope niti decet; 7, 6 
se quisque hostem ferire — properabat. 

ibid. 27; Ciuid enim, si iuvenis^ quid si etiam senex ad- 
sistente me corruisset vel morbo corporis implicitus vel lu-- 
brico soli prolapstis? 

Implidtus male scripsit Vliet pro impeditus F. nam sana 
est codicis scriptura et utique tenenda. impeditus enim idem 
valere potest quod impllcitus ; cf. ap. 4 capillus — amoenus et 
delicatus, horrore implexus atque impeditus; met. 5,. 
22 crinium globos decoriter impeditos; 9, 3 atque omni 
morbo scirent expeditum; (Plat. 1, 15; 1, 16; — Hor. 
carm. 1,4, 9 viridi nitidum caput impedire myrto; sat. 1, G, 
27 nigris medium impediit crus pellibus; Ov. met. 2, 433 
narrare parantem impedit amplexu. posuit autem Apuleiu& 
impeditus pro implicitus, quod erat usitatius, ut adipisceretur 
rhythmicam clausulam -^ u — - u — u, cui responderet in 

membro sequenti clausula — u -u (corporis impe- 

ditus — lubrico soli prolapsus). 

ibid. 30: audisis^ Tannoni Pudens^ quam multa nescieris^ 
qui de piscibus argumentum magiae repetisti, 

Bepetisti pro recepisti F Vliet cum Rohdio scripsit. sed 
cur reeipere argumentum de aliqua re apud Apuleium dam- 



76 

netur non video (cf. mund. 31) nec cur repetisti praeferalur 
intellego. immo recepisti sincera est lectio, utpote quam tueatur 
numerus clausulae egregius -^u — — u (magiae recepisti). 

ibid. 35: ne tu^ Claudi Maxime^ nimis patiens vir es et 
oppido prolixa humanitate^ qui hasce eorum argumentationes 
diti hercle perpessus sis. 

Prolixa pro proxima F scribunt e Gasauboni coniectura 
editores, in iis etiam Vliet. nunc vero Helm p. 540 I. 1. tuetur 
librorum lectionem, spernit Casauboni inventum. sed pro- 
xima neque sensu manifesta neque vi obvia sententiae con- 
venit, si quidem 'humanitas magna' hoc loco denotanda est. 
orator enim dicere vult Glaudium Maximum virum et patien- 
tissimum et humanissimum esse, manifesta autem potest esse 
humanitas etiam parva. itaque standum erit, opinor, Casau- 
boni emendatione. accedit quod haud raro utitur Apuleius 
adiectivo prolixus et verbis, quae cum eo cohaerent. cf. ap. 
19 ipse uberem et prolixam rem familiarem sortitus est ; 
88 cohibeo me in tam proiixo loco ; 99 bonae uxoris p r o- 
lixam liberalitatem — coercerem; met. 1,20 asperam 
denique ac prolixam viam — evasi; 2, 9 vel prolixa serie 
porrectus dorsa permanat; 3, 24 iam facies enormis et os 
prolixum; 3, 27 et cervice prolixa; 3, 29 et prolixa satis 
itinera; 4, 1 etsermo proiixus et oscula mutua; 4, 2 in lauri 
faciem prolixe foliatae; 5, 25 sed senectutis prolixae bene- 
ficio — instructus ; 7, 1 4 me — matrona prolixe curi- 
tabat; 7, 17 verum fustium quoque crebris ictibus prolixe 
{sic Luetjohann, perclive F cp, lectio non est certa) dedolabar ; 
8, 9 prolixum lieiulat; 8, 10 et prolixe consentil; 8, 23 pro- 
lixe fimbriatum; 9, 11 mihi — loca lautia prolixe praebuit; 
10, 4 ergo prolixe pollicetur; 10, 27 omnia prolixe adcumu- 
lateque pollicetur; 11, 3 crines uberrimi prolixique; 11, 26 
sermone prolixo commoratus; flor. 15, p. 165, 4 coma pro- 
lixior; 18, p. 180, 6 prolixa oratio suppeteret; 24, p. 190, 
14 in rebus subitariis venia prolixior; mund. 7 terrae — 
prolixitas; 16 sed prolixa lux steliaeque fluor. 

ibid. 44: negent hoc conservi eius, qui sunt in ministerio 
vestro: omnium rerum convictum me fatebor. [nisij rus adeo 
^ab ore> omnium diu ablegatus est in longinquos agroSy 
ne familiam contaminaret. 

Scripturam F tp rusa de omnium diu varie critici tracta- 
runt. velut rus ab ore omnium diu proposuit Zink, rus adeo 
omnium visu Krueger, rus adeo ab ore omnium diu Vliet scrip- 

sit. sed ita locus sanatus non e^t. nam illa ab ore omnium 
vel omnium visu praeter necessitatem adduntur et adeo cum 
diu iungendum videtur; etenim in temporis spatio tota ferme 
vertilur sententia. omnium deleri oportet utpote ex illis 
^omnium rerum' iteratum. deinde nisi, quod F cp traditur, te- 
neri potest, si fatebor cum nisi — ablegatus est coniungatur. 
itaque sic potius locus restituendus videtur: *omnium rerum 
convictum me fatebor, nisi rus adeo [omnium] diu ab- 
legatus est in longinquos agros, ne famiiiam contaminaret*. 

ibid. 46: cedo pueros istos, quibus confiditis: produc^ 
nomina qui sint 

Traditam memoriam nuper Helm (I. 1. p. 542) in du- 
bium vocavit. is cum nOmina pro accusativo haberet, verbum 
desideravit, quocum et nomina et qui sint coniungi posset. 
itaque scribendum esse iudicavit : 'produc, <dic!> nomina 
qui sint'. at lectio vulgata integra esL nomina enim non accu- 
sativus, sed imperativus est eique recte illud qui sint sub- 
iectum. cf. ap. 43 quod si ita est, nominate, quis ille fuerit 
puer sanus; 45 postulo, ut nomines, quinam testes huic 
piaculari s^cro adfuerint; cf. et47at nullas hoslias nisi gal- 
linas nominastis ; 78 quos si voles, nominabo. 

ibid. 67: quid igitur est? cuivis clarius die lucet^ 
aliam rem invidia nuUam esse^ quae hunc — provocarit, 

Glarius die lucet Vliet cum lahnio scripsit pro clari di- 
lucet F. quae lectio quamquam verbis c. 83 4uce clarius ap- 
parent* adiuvari videtur (cf et met. 8, 30 iam die claro : 

9, 3 iamque clara die), tamen praefarenda non est lectioni 
vulgatae 'clare dilucet'. nam haec et facilius ex tradita scrip- 
tura efficitur {clare propter di in clari a scriba est mutatum) 
et servat dilucet, quod non est cur suspectetur. cf. Gell. G, 

10, 3 per quod satis dilucet hanc 'capionem' posse dici ; 
16, 8, 16 tum denique et emolumentum eius in animo tua 
dilucebit. sed numeris quoque haec lectio commendatur 

ibid. 68 : sed puerorum avus invitam eam conciliare stu- 
debat itcrum filio suo Sicinio Claro eoque ceteros procos abs^ 
terrebat 

Iterum pro ceterum F scripsit Riese eumque Vliet se- 
cutus est. mihi iterum recle se habere non videtur, quia tum 
primum avus ille Aemiliam Pudentillam Sicinio Claro fllia 
conciliabat. nisi fallor, insequens ceteros a librario prae- 

occapatum erat aique inde ceterum, quod servalum codi- 
cibus est, prodiit. quod si ita recte statuimus, ceterum F tol- 
lendura erit. 

Etiam paulo infra dittographia subesse videtur in bis : 
'verum enim vero variis frustrationibus nuptias eludit eo ad, 
dum puerorum avus fato concessit, relictis flliis eius here- 
dibus'. 60 ad dum insolenter dicitur, ita ut Krueger adeo 
dum legendum putaverit. at vero adeo dum nusquam usur- 
pavit Apuleius, sed eo sensu usque dum ter scripsit, usque 
donec semel; cf. met. 2, 17 me satiavit, usque dum — ambo 
corruimus; apol. 80 accipe tu et lege, usque dum ego interlo- 
quar; flor. 18, p. 182, 1 nec reddere, usque dum — eum ad 
iudices provocavit; met. 7, 28 obtrudit usque (sic Sauppe, oi- 
trudit; $; F) donec — confoedassem. fortasse iliud eludit 

eoad nihil aiiud est nisi eludit^ ortum ex pQ/j^if et eoad 

prorsus delendum. 

ibid. 82: ne^m erat qui pro me ferrct ac sic respon- 
deret: Hotam sodes epistulam cedo\ 

Vliet restituit codicum scripturam ferret, quam Krueger 
cum Colvio in faceret mutaverat, sed dubito an sinceram sic 
lectionem adeptus sit. Apuleius enim ferre sensu sententiam 
ferre nusquam scripsit, ut ne alii quidem, quod sciam, scrip- 
tores. cf. met. 3, 3 constanter itaque in hominem alienum 
ferte sententias de eo crimine; Socr. 16 prorsus illius testi- 
monio ferri sententiam; — Quint. decl. p. 88, 4 R. quod 
contra me sententias tulerunt sanctissimi iudices; Min. Fel. 
Oct. 37, 1 victor ipsi qui adversum se sententiam dixit in- 
sultat. itaque excidisse sententiam verisimile est et scribendum 
*qui <sententiam> pro me ferret'. 

ibid. 83: patent artes tuae^ Bufine, fraudes hiant^ de^ 
tectum mendacium est: veritas olim interversa nunc se effert 
et velut alto barathro calumnia se mergit 

Ita Viiet verba edidit pro calumnias emergit F. sed 
recte eam lectionem Helm p. 581 impugnavit monstrando 
€onferri cahimnias et barathrum dicique veritatem in calum- 
nias tamquam in barathrum cecidisse et tum rursus foras 
exire. neque tamen eidem adsentior proponenti legendum 
€um Salmasio ^velut alto barathro calumnia (i. e. e ca- 
lumnia) s<;e> emergit'. nam primum sic hiatus *se emergit' 
existit, quem ante graviorem verborum distinctionem Apu- 
leius in clausula vitabat. deinde alibi emergere ab eo vi 



7» 



inlransitiva ponitur, non cum acc. se iungitur: ap. 57 
fumum terra sua emergentem; met. 1, 17 emergo laetus; 
3, 10 nec prius ab inferis emersi; 5, i29 emergit e mari; 
11, 1 lunae — orbem commodum marinis emergentem fluc- 
tibus; 11, 3 et ecce pelago medio — emergit divina facies. 
itaque scribere praestabit: 'velut alto barathro calumniis 
emergit'. pluralis calummis tenendus est etiam propter 
locos cap. 84 et sanitatem suani a vestris calumniis quo- 
dam praeconio vindicat; ib. quod a principio inteilectas ea- 
lumnias, ne corroborarentur tempore, praecipitasti ; 10 3 si 
calumnias omnes refutavi. 

ibid. 86 : immo enim numquam matris tuae litteras atti- 
gisseSj si ullas alias Utteras attigisses, at etiam ausus es tuam 
ipsitis epistulam legendam dare, quam nimis irreverenter — 
de matre tua scriptam. 

Etiam pro quam Yliet cum Acidalio scripsit, Colvius, 
quem Krueger seculus est, atquin proposuit. fortasse vero 
quam ex 'numquam* iteratum vel ex 'quam nimis' praeceptum 
et ideo deiendum. certe nuUo sententiae detrimento iilud 
etiam omittatur. paulo ante sententiae sufficit abnuere sup- 
plere ; legendum : *<abnuere> non auderes' ; cf. 92 quis — 
culpare auderet, si mulier — invitasset? 

ibid. 87 : neget fratrem suum Pontianum graviter ab ea 
monitumj ut sibi ab insidiis Ru^fini caveret: neget <Cse>vere 
obiurgatum, quod litteras — vulgo circumtuUsset, 

Severe Vliet scripsit pro vere F, Kruegero obsecutus. 
quae minime est vera emendatio. nam non severe, sed seve- 
riter alibi dicit Apuleius: met. 2,27 severiter vindicate; 3, 3 
civem severiler vindicaretis ; 4, 31 severiter vindica. sic eliam 
firmiter pro firme dicit constanter hic scriptor; cf. met. 1, 16 ; 
1, 22; 3, 12; 3, 15. mihi vere F, quod sententiae aptum 
non est, dittographia ex praecedenti '^emeret' videtur ortum. 

ibid. 93: fuit nae hoc praedonis^ quem vos fingitis, 

Nae cum Hildebrandio edidit Vliet. sensu conveniat hoc 
loci sententiae, sed adversatur ei, quod eam particulam primo 
tantum enuntiati loco Apuleius ponit; cf. met. 1, 3 nae, in- 
quit, istud mendacium tam verum est; 1, 6 nae tu fortunarum 
lubricas ambages — ignoras; 1, 17 nae, inquit, inmerito sta- 
bularios bos omnes hospites detestantur; 1, 18 nae, inquam, 
inmerito medici — • autumant; apol. 13 ne ego necesse ha- 

beam ; 35 ne tu, Claudi Maxime, nimis patiens vir es ; 39 ne 
ego reprehendar ; 85 ne tuinea <nihil> cogitas nisi unam 
parentis religionem; flor. 25, p. 193, 5 ne ego inscita, quae 
certaverim, itaque si 1. 1. nae verum esset, desideraretur hic 
verborum ordo : *n a e h o c praedonis fuit'. servato eo qui 
traditus est ordine cum Kruegero interrogatio restituenda 
erit *fuitne hoc praedonis, quem vos fingitis?'. 



flor. 2, p. 146, 13: ac si ad oculos et ohtutum istum 
terrenum redigas et hebetem, profecto verissime pocta egre- 
gius dixit, 

Non de nihilo Rohde oflfendit in redigas sensu te re- 
digas posito et <jcuncta> rcdigas proposuit. nam a tali verbi 
eius usu Apuleius alienus est. sententiae satis fecerit vel 
rediga<jri>s. cf. met. 10, 16 ad usque intestinorum dolorem 
redactus; apol. 43 posse animum humanum — remota cor- 
poris memoria redigi ac redire ad naturam; ibid. an ipse 
animus expergitus cito ad divinationem suam redigatur. 

ibid. 2, p. 146, 20: cum igitur eo sese aquila extulil, 
nutu clementi Idevorsum vel -dextrorsum tania mole corporis 
labitur^ velificatas alas quo libuit advertens modico caudae 
gubemaculo, inde cuncta despiciens eminus, inhibens pin- 
narum indefessa remigia ac paulisper cunctabundo volatu paene 
eodem loco pendula circumtuetur et quaerit^ qtiorsus potissi^ 
mum — sese ruat. 

Eminus, quod in codicibus post pinnarum est, Vliet 
post despiciens transposuit et inhibens pro ibidem scripsit, 
quae eum recte fecisse minime contenderim. nam inhibens in 
ibidem non facile transiturum fuit et eminus post inde super- 
vacuum est. ego ibidem cur mutetur nihil video causae, eminus 
vero ex margine in verba scriptoris delatum puto ac perti- 
nere ad inde explicandum arbitror. legerim igitur: *inde 
[eminus] cuncta despiciens; ibidem pinnarum indefesso 
remigio (sic iam Scaliger) ac paulisper cunctabundo volatu 
paene eodem loco pendula circumtuetur et quaerit'. 

ibid. 7, p. 153, 3: edixit universo orbi suo, ne quis effi- 
giem regis temere adsimularet aere^ colore^ caelamine: quin 
saepe solus eam Polycletus aere duceret^ solus Apelles colori^ 
bus deliniaret, solus Pyrgoteles caelamine excuderet 

Saepe, quod codicibus exhibetur, compluribus iam sus- 
pectum visum est. nam npn est verisimile Alexandrum prae- 

cepisse, ut artifices illi vel saepe effigiem ipsius facerent; 
satis erat, si ii soli imaginem eius depingerent, non alii minus 
periti. illud saepe eo magis movet suspicionem, quod hic cum 
quin coniunctum est. nam quin cum solus iungi oportere ex 
sententia, quae praecedit, satis apparet. sed neque quippe 
cum Heinsio, neque semper cum Vlietio pro voce illa dederim, 
verum cum Wowero eam incluserim. subesse enim potest 
dittographia ^quin s aere solus', orta ita, quod librarius ad 
ea, quae mox succedunt, Tolycletu5 aere duceret', praevertit. 
cf. mendum, quod est apud Ammianum Marc. 22, 16, 8 aurae 
spirantes, aer (saepe codd.) tranquillus. 

ibid. 9, p. 156, 3: nam qmdcumque ad vos protuli^ ex^ 
ceptum ilico et lectum est^ nec revocare illud nec autem mu- 
tare nec emendare mihi inde quidquam Ucet, 

Nec autem Vliet cum Lipsio Kruegeroque scripsit pro ame 
F cp. ego non puto hanc scripturam genuinam esse. nam neque 
autem (nec vero) in ultimo demum membro esse solet, non in 
medio; cf. apol. 95 neque additum quicquam velis neque 
detractum neque autem aliquid commutatum; flor. 9, p. 
156, 1 proconsulis autem tabella sententia est, quae semel 
lecta n e q u e augeri littera una neque autem minui potest ; 
met. 6, 12 neque tua — morte — aquas poUuas nec 
vero — feras aditum; cf. et Liv. 40, 9, 8. ame 1. 1. prorsus 
delendum videtur. nam subesse potest eme ex sequenti 'emen- 
dare' praesumptum. siniilis error tenetur flor. 17, p, 176, 10 
'quoniam cupere nemo nisi vere [putem] potest, potest 
autem quivis falso gloriari'. in hoc enim putem inest autem^ 
quod a scriba erat praeoccupatum. 

ibid. 9, p. 156, 17: omnia secum quae habebaty nihil 
eorum etnerat^ sed suis sibi manibus confecerat, et indumenta^ 
quibus indutus, et cdldamenta, quibus erat indtictus, et gesta- 
mintty quibus erat conspicatus, 

Post habehat verbum excidisse videtur; nam durius illa 
nihil eorum ad relativum enuntiatum, quod praecedit, refe- 
runtur. suspicor scribendum esse: ^omniasecura, quae babebat» 
<adtulerat>, nihil eorum emerat'. paene pro certo 
habeo mox legendum esse 'quibus «^erat^ indutus'; nam 
erat ut addatur, concinnitate, quam captat Apuleius, flagita- 
tur; cf, mox erat inductus et erat conspicatus. 

ibid. 12, p. 162, 8: id vero quod didicit (sc. psittacus) 
ita similiter nobis canit velpotius eloquitur^ utvocem siaudias^ 

hominem putes: nam f quidem si audias idem conate 
non loqui. verum enimvero et corvus et psittacus nihil aliud 
quam quod didiceruni pronuntiant, 

Hic locus a nonnullis iam tractatus est, neque tamen 
persanatus. satis probabiliter eum emendari posse ego exi- 
stimo, si quidem quae fuerit sententia satis apparet. corvus 
enim psittaco hominum sermonem mirabiliter imitanti op- 
ponitur; cf. mox 'corvus et psittacus — pronuntiant'. cum 
hoc tenendum est, tum etiam illud, nam quidem integrum re- 
linquendum esse. nam sic hae particulae conexae inveniuntur 
apol. 7 nam quidem feris et pecudibus os humile et deorsum 
ad pedes deiectum; 23 nam quidem leporem nondum etiam 
inveni; Socr. 8 nam quidem qui aves aeri attribuet, 
falsum sententiae meritissimo dixeris. exclusus est hic usus 
metamorphosibus, ubill,4 'quidem' a 'nam' disiunctum vi- 
des 'nam dextra quidem ferebat aereum crepitaculum*. hoc 
• si ita est, 1. 1. hanc proponere licet emendationem : *n a m 
quidem si audias <corvum, dicas> idem conari, 
non loqui'. accusativus eum pro subiecto in illis 4dem co- 
nari, non loqui' subaudiri potest, ut aliis locis subauditur in 
acc. c. inf. apud Apuleium. cf. apol. 17 ne illud quidem cre- 
dibile fuisset cum tribus venisse (sc. eum), omnes liberasse ; 
48 negavit tamen — Themison medicus — quicquam ultra 
passam (sc. eam); 61 igitur primo buxeam temptasse (sc. 
eum); 70 coactam fecisse ais (sc. eam); 70 talem nuptam 
futuram (sc. eam). non recte supplevisse illum Vlietium puto 
met. 5, 28 'puto puellam <;illum> — si probe memini, 
Psyches nomine dicitur — eflflicte cupere' ; nam et hic accu- 
sativus eum pro subiecto mente addi potest. 

ibid. 14, p. 163, 10: adeoqiie eius cupiebatur, ut virgo 
nobilis^ spretis iunioribus ac ditioribus procis, ultronea eum 
sibi optaverit. 

Cupere cum genelivo hic iunctum ad instar S3cidt)[xsiv 
Graecorum, sed ea audax est structura parumque veri si- 
milis, cum alibi, si cupiens (= cupidus) exceperis, Apuleius 
accusativum huic verbo et roci concupiscendi, ut alii, addat. 
inde adducor, ut nominativura, unde suspensus fuerit ge- 
netivus eius, omissum esse existimem. ego puto legendum 
esse 'adeoque eius cupiebatur <convictus>, ut . . . .* 
ultronea eum scribunt editores pro ultroneum F 9, Hildebran- 
dio obsequentes. sed certa prorsus ea lectio non est. nam 
etiam *ultro eum sibi optaverit' ex tradita scriptura efficere 
licet. librarius enim facile uUroeum in ultroneum augere po- 

tuit; cf. met. 4, 32 animi saucia (animis audacia F); 3, 16 
praeeepit auferre (praecipitavit ferre F); 11, 12 inclementi 
me (inclementissime cp). hoc uUro etiam frequenti scriptoris 
usu commendatur; cf. met. 2, 6 ut etiam ultro gestirem — 
tradere; 2, 11 armiger Liber advenit ultro ; 2, 15 quod ultro 
inducta serie — ffuctum amitterem; 3,4 de facto confiteatur 
ultro; 3, 13 ego — ipsa confiteor ultro; 6, 4 soles praegna- 
tibus — ultro subvenire; 6, 7 ultro ad Tartarum — com- 
meare cogeretur; 8, 10 et opertas exoptat ultro tenebras ; 
9, 3 iamque ultro foribus patefactis; 9, 37 non tam hercules 
desperata quam ultro neglecta sua salute; 10, 3 rogat ul tro 
— causa aegritudinis ; 11, 13 et ultro porrecta dextera ■— 
€oronam exhibuit; apol. 1 ultro eos — provocavi; 15 ultro 
otiam suasisse fertur discipulis suis; 18 acceptum — crimen 
et ul.tro profitendum; 22 quem Crates ultro divitiis abiectis 
appetivit; 33 quem mihi ultro attulit ad inspiciundum ; 35 
ultro foras evolvuntur; 45 ultro confiteor; 46 ita hoc quoque 
ultro provoco ; 65 en ultro augeo magiae suspicionem ; 73 
quam si ultro appetissem (feminam) ; 77 ultro ipse levitatis — 
inerepitus reportat; 81 et ultro contrariam mihi opinionem — 
quaesivit; 91 ipsi ultro improbaverunt. etiam illa re 1. 1. 
ultro eum fit probabilius, quod nisi in metamorphosibus non 
utitur Apuleius voce uUroneiis, qui loci sunt: 1, 19 ultro- 
neum exilium amplexus ; 2, 30 et in exanimis umbrae modum 
ultroneus gradiens; 6, 5 et ultroneum te dominae tuae red- 
<iis; 7, 20 ignem ultroneam accersisse mihi; 8, 14 ultronea 
vobis — en adest vietima. 

ibid. 15, p. 166, 18: Chaldaei sideralem sclentiam, nit^ 
minum vagantium status^ ambitus utrorumque varios effectus in 
genituris hominum ostendere^ nec non medendi remedia morbi s 
letalib us ^longis^ lustratis provinciis terra 
raeloque et mari conquisita. 

III a morhis letalihus longis lustratis provinciis Vliet pro 
mortalihus latis pecuniis F cp invenit in suaque editione scri- 
bere ausus est. subesse tamen videtur adnotatio cuiusdam 
mortalihus (i. e. hominibus) <^de>latis pecimiis^ quae in verba 
5criptoris e margine inlala erat. 

ibid. 16, p. 169, 8: certavitque cum eo, fortasse impar^ 
r.e.rte aemulus, namque eum etiam vicit saepe numero : 
pndet dicere. 

Recte fecit Vliefc, quod, cum Krueger edidisset 'vicit 
saepe: numerum pudet dicere*, revocavit saepe numero^ 

quod F (p traditur. nam hoc Apuleianum est, ut vides ex 
his locis: apol. S9 nam saepe numero — panem pretia 
mutavi; 43 ut ter an quater die saepe numero — corruat; 
ibid. medicis saepe numero ostensum; flor. 18, p. 180, 16 
qui penes extrarios saepe numero promptissime disceptavi; 
Socr. 10 ut saepe numero animadvertimus ; 14 comperimus 
saepe numero indignata numina ; 20 qui hominum arioli vocem 
audiunt saepe numero auribus suis usurpatam. exclusus est 
usus huius saepe numero metamorphosibus. Vliet codicum 
memoriam servando scripsit mox 'pudet dicere'. sed sic fri- 
gere mihi ea verba videntur. aliquid excidisse suspicor, quod 
illi numerum, quod Krueger scripsit, simile sensu sit. vereor^ 
ne fuerit: 'eum — vicit saepe numero: <quotiens>, pudet 
dicere (= quotiens vicerit, p. d.)'. cf. met. 8, 24 repertumt 
obiecit: scitote, qualem. 

ibid. 16, p. 171, 7: haec ego ita facta^ ut commemoravi, 
olim didiceram, sed .... ante dies sum e meo periculo- 
recordatus. 

Lacunae signum Vliet posuit idemque ante dies sum 
e meo periculo pro atidies me meo periculo F scripsit. quae 
inventa reicienda esse iudico. nam snb audies latere videtur 
hodie, quod apte illi olim opponatur. post autem verbum de- 
sideratur, quod illi didiceram adversum sit. denique me merac^ 
dittographiae deberi potest. legendum censeo, id quod data 
occasione iam in Spic. Gurt. p. 31 proposui: ^haec ego iia 
— facta olim didiceram, sed h o d i e <jp rimum narrav i>,. 
nieo periculo recordatus'. 

ibid. 16, p. 173, 7: qua remuneratione dicendi gloriam 
tui facti aequiperem, haudum hercle repperio. 

Haudum Vliet cum Kruegero seripsit pro andum F y. sed* 
ea falsa est lectio, quoniam nusquam utitur hac voce Apuleius. 
reponendum erat sine dubitatione <n>ondum, quod et satis 
prope accedit ad traditam scripturam et congruit cum usu 
scriptoris vel maxime; cf. apol. 23 nam quidem leporem 
nondum etiam inveni ; 85 et nondum poenae — sufficit; flor. 3, 
p. 147, 14 nondum quidem tam inflexo animae sono; 9, p.. 
157, 10 nondum omnia eius commemoravi; 16, p. 173, 15 
nondum mihi vacat gratias agere; 16, p. 171, 2:2 nondum 
quidem ad innitendum idonee; 24, p. 190, 9 si qui tamen 
vestrum nondum subitaria ista nostra cognostis; mund. 19* 
nondum sit eius mortalitas dissoluta; 38 et quod nondum> 
ex colo tractum est. ceterum 1. I. nondum iam in margine f- 
recenti manu est adscriptum. 

ibid. 16, p. 175, 4: id egone scirem nec praedicarem? 
— — — igitur^ qmd difficile factu erat quodque re vera ar- 
duum non <iinmerito> existimabatur^ — id — iam quo^ 
dam modo mihi ohtigit. 

Nec Vliet cum Vossio scripsit pro ac. praestare videtur 
legere 'id egone scirem ac non praedicarem', utestp. 180, 
€ 'utinam mihi — prolixa oratio suppeteret ac nonhic ma- 
xime clauderet'; ap. 67 quod in villa ac non in oppido ta- 
bulae nuptiales sint consignatae. illud non 1. 1. non ex meo 
addo, sed ex sequentibus peto, quo id ex margine olirti falso 
delatura existimo. nam ibi 'non <inmerito>' minime est ne- 
cessarium. cf. simile vitium met. 3, 18 'non ut ille, <Cqui> 
vivis pecoribus infestus tota laniavit armenta, sed longe for- 
tius, [qui] tres inflatos caprinos utres exanimasti' ; 4, 24 [sub] 
incerta salutis et ^sub'^ carnificinae laniena. illud ^ac non' 
restituendum videtur etiam ap. 79 'an sola Phaedra falsum 
epistolium de amore commenta est, ac (at F) non omnibus 
mulieribus haec ars usitata est . . . ?* 

ibid. 16, p. 175, 19: quin etiam tibi, nobilitas senatarum, 
claritudo civium, dignitas amicorum^ mox ad dedicaiionem statuae 
meae libro etiam conscripto plenius gratias canam tena^ 
cique libro mandabo, uti per omnis provincias eat 

Pro canam tenacique, quod Vliet edidit, in F canacique 
extat scriptum. mihi et canam in hac coniectura displicet et 
tenadque, illud, quod prosa oratione praesertim talia Apuleius 
conscripturus fuisse videtur, hoc, quod quilibet alius liber 
ienax dici potest utpote fideliter rem, quae in eo scripta 

a 

€st, retinens. corruptelam canacique sic 'gameique' ego inter- 
pretor ac legendum censeo: ^libro — plenius gratias agam 
•eique libro mandabo'. cf. flor. 16, p. 168, 14 priusquam 
vobis occipiam, principes Africae viri, gratias agere ob 
statuam; ibid. p. 172, 20 qua debeat philosophus ob de- 
•cretam sibi publice statuam gratias agere; ibid. 
173, 15 cupio gratus videri, sed prae gaudio nondura mihi 
vacat gratias agere. cf. etiam flor. 15, p. 165, 6 at medio mento 
lacullatur, eique prorsus citharoedicus status; met. 1, 7 
ad quandara cauponam Meroen — devorto eique causas — 
refero; 5, 29 aliquem de meis adoptaturam vernulis eique 
•donaturam istas pinnas; 6, 7 Venus caelo demeat eique 
sollicite serit verba; 6, 15 ob iussum Veneris petere eique 
se praeministrare ; 7, 4 et manu strenuum eique se sua- 
sisse ac denique persuasisse; 9, 31 obtulit sese — eique 
totum novercae scelus aperuit; 10, 25 numerabat eique 

protinus quinquaginta promittit sesterlia ; apol. 63 simulacruin 

— gestare eique diebus feslis —- supplicare. eique 1. 1. iam 
Oudendorp invenit, cui nunc Helm (p. 578) adsentitur. 

Ceterum superscripta emendaiione male intellecta depra- 
vatus videtur locus paulo superior, 16, p. 172, 13: 'quem 
qui laboriose exoraverit, sibi debet <Cdividu^ani gratiam,^ 
quod impetrarit: qui vero sine roolestla ambitus adeptus est, 
duplam gratiam praebentibus debet, et quod non petierit, et 
quod acceperit'. nam illud dividuam Vliet invenit in nam F. 
^go, cum sententia nihil amplius quam gratiam desideretur 

— etenim huic gratiae mox dupla gratia opponitur — nam 

grdf quod F habet, tamquam *^^ interpretor et 'sibi debet 
gratiam, quod impetraril' pro genuina lectione habeo. 

ibid. 18, p. 180, 8: sed verum est profecto^ qui aiunt 
nihil quicquam Jiomini tam prosperum divinitus datum. 

Illa qui aiunt satis dure iis, quae praecedunt, adiun- 
guntnr. post profecto videtur omissum esse eorum dictum. 
cf. 20, p. 186, 9 sapientis viri super mensam celebre 
d i c t u m est. 

Nihil quicquam (pro solo nihil), quod h. 1. ab Apuleio 
scriptum est, etiam alibi apud eum occurrit; cf. met. 4, 7 
quae diebus ac noctibus nil quicquam rei quam merum — 
ingurgitare; 5, 11 certe de marito nil quicquam vel audias- 
vel respondeas; 7, '2 nil quicquam rerum talium esse con- 
fessum; 7, 25 sic adseverans nihil quicquam promovebat; apoi. 
22 ut — nihil quicquam requirerem; 31 ceterum ad fabulam 
nihil quicquam videtur adiutare; 102 mihi <nihil> (sic recte 
supplevit Pricaeus) quicquam impertiret; flor. 9, p. 155, 3 nihil 
[ii addit F, hoc recte exclusit Scriverius, quem nunc Vliet se- 
cutus est] quicquam sinit neglegenter — hiscere; 22, p. 189*^ 
7 eas omnes ad bene vivendum <nihil> (recte addidit 
Vliet) quicquam esse. ut nihil quicquam pro nihil^ ita nemo- 
quisquam pro nemo Apuleius subinde dixit, velut met. 4, 21 
nemo quisquam fuerit ausus ; apol. 7 quanta nemo quisquam. 
venenum. 

Mox p. 180, 13 scribunt editores: 4d ego cum ante 
alias tum etiam nunc impraesentiarum usu experior'. illud 
ante pro certo habendum non est, cum in F exhibeat. ego- 
hoc in prorsus deleverim, quoniam non raro librarii quibus- 
dam adverbiis de suo in praeponunt; cf. Socr. 3 meHiocri- 
tatem meam [in] longe superantibus. cf. et cd. Put. Liv. 21, 
56, 1 in prope (== prope) ; 22, 3, 1 in circa (= circa) ; 23, 
47, 4 in ante (= ante); Gaes. b. civ. 2, 36, 2 in palan^ 

(= palam) ; Tac. hist. 3, 10 in procul (=procul). vide etiam 
Woelfflini Arch. VI 408. ceterum cf. cum 1. 1. mel. 7, 13 nam 
et alias curiosus <eram> et tunc latronum captivitatis 
spectalor optabam fieri. 

ibid. 18, p. 184, 1: mmc qmqm igitur prineipium mihi 
— ab Aesculapio deo capiam, qui arcem nostrae Oarthagini$ 
indubitabili numine propitius respicit. 

Bespidt^ quod scripsit Vliet editionem Romanam secutus 
pro strepit F cp, certum non est. cogitare possis et de aliis 
verbis, velut de tegit coUato loco Sallustii, quem scriptorem 
saepius, ut iam ostendam, sequitur Apuleius, or. Phil. 3 'pro 
di boni, qui hanc urbem — adhuc tegitis*. 

ibid. 19, p. 185, 12: propius accessit^ utine cognosceret 
in ore mortui, quisnam esset, quoniam percontanti nemo re- 
sponderat^ an vero ut ipse aliquid in illo ex arte reprehenderet. 

In ore mortui Vliet pro more ingenii F cp scripsit, satis 
ille audacter, certe non vere. nam integra est tradita lectio 
ac refert imitaUonem loci Sallustiani lug. 93, 3 'm o r e i n g e n i 
humani cupido difficilia faciundi animum invadit'; cf. et Apul. 
met. % 20 et more tuae urbanitatis fabulam illam tuam reme- 
tire; — Liv. 21, 22, 7 deinde cura ingenii humani, cum, 
quidnam id esset, quod respicere vetitus esset, agitaret animo, 
temperare oculis nequivisse. Asclepiades dicitur 1. !• propius 
accessisse, ut cognosceret, sicut ferebat eius ingenium, quisnam 
esset homo ille mortuus. quemadmodum h. I., ita aliis quoque 
quibusdam Apuleius Sallustium sequitur. imprimis hos locos 
conferre licet: 

met. 1, 16 4am iam grabat- lug. 14, 22 iam iam, frater 

tule' inquam 'animo meo caris- animo meo carissume ; 
sime; 

ibid. 4, 6 res actempus ipsum ibid. 17, 1 res postulare vi- 

locorum speluncaeque illius — detur Africae situm paucis expo- 

descriptionem exponere flagitant ; nere ; Gat. 5, 9 res ipsa hortart 

9, 32 res ipsa mihi poscere vi- videtur — supra repetere; 
detur, ut huius quoque servitii 
mei disciplinam exponam; 

ibid. 9, 14 sed omniaprorsus, Cat. 37, 5 ei Romam sicut 

ut in quandam caenosam latrinam, in sentinam coufluxerant ; 
in eius animum fiagitia confluxe- 
rant: 

ibid. 6, 32 talibus dictis non 
pedibus, sed totis animis latrones 
in eius vadunt sententiam ; 2, 
7 et quod aiunt, pedibus in sen- 
tentiam meam vado; 

Plat % 20 qui per haec pro- 
fectus fidenti et securo gradu 
virtutis via graderetur; 

mund. 24 de rectore quippe 
omnium non, ut ait ille, silere 
melius est, sed vel parum dicere. 



ibid. 50, 4 is postea per- 
motus oratione G. Gaesaris pe- 
dibus in sententiam Ti. Neronis 
iturum se dixerat; 

lug. 1, 3 qui ubi ad gloriam 
virtutis via grassatur; 

ibid. 19, 2 nam de Gartlia- 
gine silere melius puto quam 
parum dicere. 



ibid. 19, p. 185, 16: iam miseri illius membra omnia 
aromatis perspersa, iam os ipsius unguine, odore deltbutum^ 
iam eum poUinctum, iam pyrae paratum contemplatus enim, 
diligentissime quibusdam signis animadversis^ etiam atque etiam 
pertrectavit corpus hominis et invenit in illo vitam lcUentem. 

Pyrae^ quod Vliet scripsit pro ^^ng F, non est ferendum. 
nam eo graeco verbo non utitur Apuleius, sed latinam vocem 
adhibet, quae est rogm^ velut: met. 2, 20 sed ex bustis et 
rogis reliquiae — petuntur; 10, 6 statim ab ipso eius rogo 
senex infelix ora — rigans; apol. 8 quos iustius carbone de 
rogo obteruerit; flor. 19, p. 185, 22 procul ignes amolirentur, 
rogum demolirentur. forlasse paene genuinum est et ante hoc 
igni supplendum. deinde enim suspicionem movet. nam sic 
solum in media periodo positum nusquam apud Apuleium 
reperitur. itaque videndum, ne sic potius locus sit confor- 
mandus: 4am <:igni> paene paratum contemplatus est 
(=e). diligentissime quibusdam signis animad versis etiam 
atque eliam pertreclavit corpus hominis*. 

ibid. 20, p. 186, 14: prima cretetra litteratoris rudi- 
mento eximit^ secunda grammatici doctrina instruit, tertiarhe- 
toris eloquentia armat. 

Itudimento Goldbacher invenit eiusque lectionem Vliet 
secutus est; in F rua . . to est, in 9 ru^to. mihi rudimento 
non videtur integra esse scriptura. nam si id scriptor dedit, 
non intellego, cur pro eximit non dixerit imbuit vel simile 
aliquid, cum sequatur doctrina instruit et rhetoris eloquentia 
armat ego propter hoc eximit in corruptela rua . . to sub- 
stantivum inesse puto malam vel ingratam rem designans. 
vide, ne legendum sit *prima crelerra litteratoris boaiu eximit' 
i. e. prima creterra discipulum litteratore liberat pueris lit- 
terarum elementa non sine magno clamore inculcante. de 

substantivo, quod est boatus, cf. met. 3, 3 sic rursum prae- 
conis amplo boatu citatus accusator quidam; cf. et met. 5, 
29 iam inde a foribus quam maxime boans — inquit; 7, 3 
et identidem boavi; 9, 20 fidem deum boantem; flor. 17, 
p. 177, 6 tragoedi identidem boando purgant ravim. 

ibid. 20, p. 186, 16: ego et alias creterras Athenis hibi: 
poeticae commentam^ geometriae limpidam, mtisicae dulcem^ 
dialecticae austerulam^ iam vero universae philosophiae inexple^ 
hilem scilicet <Cet^ nectaream, 

Non de nihilo commentam corruptum compluribus viris 
doctis visum est. nam qui potus aliquis commentus dici po- 
test? sed neque commixtam, quod Bosscha invenit, sententiae 
aptum est, neque commoiam, cuius lectionis Viiet est auctor. 
ego propono scribendum: ^poeticae amoenam, geometriae 
limpidam*. cf. met. 3, 29 hortulum quendam prospexi satis 
amoenum; 4, 2 rosas teneras et amoenas ; 4, 17 et fontes 
amoenos semper incubare; 5, 1 dei cuiuspiam luculentum 
et amoenum videre te diversorium ; 8, 18 ad nemus quoddam 

— viretis amoenum; 11, 9 eas amoenus — sequebatur 
chorus; 11, 13 rosis amoenis intexta; apol. 14 capillus ipse 

— vides quam non sit amoenus ac delicatus ; 12 quippe amorem 
eius non amoenum et lascivum; 94 rescripsit — qua verborum 
amoenitate simul et iucunditate; Socr. 22 illa — amoenissima 
et extructissima et ornatissima deprehendas; mund. 22 et 
rursus placatis omnibus amoena laetitia mundi reseratur. 

ibid. 24, p. 190, 9: si qui tamen vestrum nondum subi- 
taria ista nostra cognostis^ quae scilicet audiatis <oro> 
pari favore^ quo <^quae^ scribimus, venia propensiore, quam 
<^qua> legimus. 

Sic Vliet locum edidit plurifariam tradita memoria expleta 
mutataque. sed verba scriptoris corrupisse mihi ille potius 
videtur quam correxisse. nam illis quae et qm additis nihil 
opus fuisse apparet, si quidem et omissis iis recta est sen- 
tentia et scripsisse ita alios quoque scriptores, velut Tacitum, 
non est ignotum. erroris vero Vliet coarguitur ea re vel ma- 
xime, quod corrupit additamentis illis numeros clausularum 
Apuleio adsuetos, priore loco numerum - u '- -^ u ^ (fa- 
vore quo scribimus), altero— o -6uu (propensiore 
quam legimus). neque magis oro Vliet inserere debebat 
et audietis F in audiatis mutare. sed quod gua^ tolera- 
vit cum aliis editoribus, miror. nam eo retento deest acj 
enuntiatum si qiii tamen — audistis sententia primaria seu 

apodosis. fortasse subest qui ex superioribus falso iteraturn et 
vox illa expungenda est. itaque locum sic legerim : ^si qui 
tamen vestrum nondum subitaria ista nostra cognostis, [quae] 
scilicet audietis pari favore, quo scribimus, venia 
propensiore quam legimus'. 



Socr. 3: quos deos Plato existimat naturas incorporalis^ 
animalis neque fine ullo neque exordio sed prorsus ac retro 
aeviternas^ corporis contagione <Zregione> suaque natura 
remotas. 

Begione supplevit Goldbacher, ut suaque servaretur, 
sententia evadit sic recta, sed tamen supplementum illud 
necessarium esse dici non potest ; — cf. et 4 nullus deus mis- 
cetur hominibus, sed hoc praecipuum eorum sublimitatis est^ 
quod nulla adtrectatione nostra contarainantur. magls ega 
crediderim que ab aliquo adnexum esse, ut ablativi contagione 
et natura, quorum diversa ratio ab eo non intellegebatur, con- 
iungerentur. sed ne ablativus quidem contagione solus recte 
se habet. nam alibi ''remotus db aliqua re* scripsit Apu- 
leius; cf. met. 4, 18 monumentum — a via remoto et ab- 
dito ioco ; ap. 4 sed haec defensio — aliquam multum a me 
remota est; 84 a quo multum magia remota est; Socr. 3 
cum se vigore animi — a corpore removerunt; 6 neque 
enim illos a curarerumhumanarumsedcontrec- 
tatione sola removi; mund. p. 105, 4 et reraotarumab 
oculis rerum investigationem sibi vindicet. Apuleium 1. 1. eo 
magis credibile esta praeposilionem ante corporis conta- 
gione posuisse, quod ablativus suu natura, qui non est 
eiusdem generis, sequitur. itaque hanc leclionem propo- 
suerim : ^<^a> corporis contagione s u a [que] natura re- 
motas*. 

ibid. 15: ob adversa vitae merita nullis sedihus incerta 
vagatione ceu quodam exilio punitur. 

Particula ceu Apuleius in metamorphosibus nondum 
usus est, in apologia demum semel eam posuit, c. 43 ^morba 
ceu somno vergens inclinatur*, ubi perperam eam Gasau- 
bonus suspectavit et seu scriptum voluit. morbus enim ibi cum 
somno comparatur et particula comparativa, quae est ceu 
(= tamquam; velut), desideratur. item in floridis semel occurrit, 
15, p. 165, 13 ceu parata percutere. frequentior vero est in 
libro de deo Socratis; nam praeter 1. I. legitur illa : 1 ceu 

quodam speculo radios solis — usurpat; 5 ceu balantium 
vel hinnientium — greges intervisat; 6 ceu quidam utriusque 
interpretes; 8 terra ceu portus est; 10 ceu quibusdam curvis 
torquibus coronarent. 

ibid. 21 : quin potius nos quoque Socratis exemplo et 
commemoratione erigimur ac nos secundo studio philosophiae 
pari similitim numinum caventes permittimus^ de quo quidem 
nescio qiia ratione dirapimur? 

Dirapimur^ quod ex dei rapimur efflciunt editores, non 
credo Apuleium scripsisse. nam non dirapere habet is aliis 
locis, sed, ut par est, diripere^ velut met. 7, 1 domum — 
quam proxime diripuimus; 7, 7 et diripimus omnia; 10, 15 
quae diripiebant Phineias dapes. aliterlocus ille est emen- 
dandus. dei tamquam ex 'de quo*, quod praecedit, falsa repe- 
titione orlum delendum videtur et scribendum: 'nescio qua 
ratione rapimur*. cf. met. 5, 18 tunc Psyche — rapitur 
verborum tam tristium formidine ; Socr. 9 ne sursum versus 
calore rapiantur. miliore verbo utitur, sed in eandem senten- 
tiam, hic scriptor met. 2, 5 simul quemque conspexit speciosae 
formae iuvenem, venustate eius s u m i t u r. ceterum illud 
ratione rapitur etiam adlitteratione, quam saepius captat Apu- 
leius, in fine praesertim sententiae, pro genuino adseri vix 
opus est dicere. 

Mox suppleto quod legendum est 'et nihil aeque miror 
quam <;quod>, cum omnes et cupiant optime vivere et 
sciant — , tamen animum suum non colant*. nam ea parti- 
cula nequaquam potest carere oratio. 

ibid. 21: sed non pudet me non esse significum. 

In archetypo quin significatum fuerit, dubitandum non 
videtur; nam signific * *um P, significatum L habet. neque 
tamen inde sigmficum effici oportuit, verum significem. id scri- 
bendum esse ex eo apparet, quod alibi scriptor formis signifex, 
opifex, aurifex, artifex^ carnifex utitur ; cf. met. 2, 4 egregius ille 
signifex; 3, 1 ipsum — carnificem ; 6, 6 Vulcanus aurifex; 
9, 1 nequissimus carnifex; 9, 30 manus opifices; 10, 2 non 
artifici medico; apol. 14 splendor opifex; 15 dicendi artificem ; 

61 artificem non ignoratis; 61 adest — Saturninus artifex; 

62 Saturnino artifici; 64 mundi opifex, sed enim sine opera 
opifex; Socr. 1 diei opificem; Plat. 5 deus artifex; mund. 
1 in tornando artifex; 31 artificum sollertia; 32 siquis — 
artificum voluisset. 

ibid. S^: sed cumprimis mirandum est^ quod ea, quae 
minime videri volunt nescire^ discere tamen neglegunt. 

Pro cumprimis Apuleias in metamorphosibus inprimis 
dixit 4f 6 mons — inprimis altus fuit. inde ab apologia 
demum cumprimis adhibet: ap. 7 cumprimis cui ulla fandi 
•cura sit; 56 nonnullos et cumprimis Aemilianum istum fa- 
cetiae sibi habere; 61 id munus cumprimis mihi gratum 
fore; flor. 5, p. 150, 11 sed cumprimis hoc spectandum esse; 
7, p. 152, 27 sed cumprimis Alexandri illud praeclarum; 
16, p. 174, 1 cumprimis commemoravit — iura amicitiae; 
Socr. 22 sed cumprimis rairandum est quod. 

Plat 2, 3 : quare praeter cetera induci ad hoc eos oportere^ 
ut sciant^ quae sequenda fugiendaque sint, esse honesta et turpia^ 
illa voluptatis ac laudis, haec f tenus dedecoris ac turpi- 
iudinis. 

In hactenus, quod codices habent, plus quam haec inesse 
putant critici, velut Scaliger haec vero proposuit, Hildebrand 
Jiaec tamen. ego tenus prorsus deleverim, cum etiam alibi in 
codicibus Apuleianis verba aucta videam nec plus quam 
Jiaec sententiam desiderare appareat, idem vitium Plat. 2, 24 
residere puto; legerim ibi: 'in quibus sint regentes alii, ce- 
teri [ores] coniuncti inter se . . . ' 

ibid. 2, 25: eiusmodi civitatem niillis extrinsecus latis 
iegibus indigere; regi eam quippe p/udentia et eiusmodi insti^ 
tutis ac moribus, quibus fundata ceteras leges non requirat, 

Regi eam quippe non recte scripsit Goldbacher cum 
Oudendorpio Koziolioque pro regiam quippe codicum MVPL. 
nam in hoc scripto Apuleius altero loco constanter nec 
raro ponit quippe: \, 10 solis quippe et lunae globum hoc 
agere ceterasque stellas; ibid. dies quippe cum noctibus men- 
sium spatia complere; 2, 3 eiusmodi quippe medietates — 
intercedere dicebat tertium quiddam; 2, 3 horum quippe 
— neque sinceras esse virtutes; 2, 5 fortitudo quippe circum- 
sistitur hinc audacia; % 11 discrepes quippe a communi 
sententia; 2, 13 solum quippe quod honestum est bonum 
dicimus; 2, 18 sperata quippe atque exoptata vix pauca — 
proveniunt; 2, 22 paria quippe a similibus non abhorrent; 
2, 23 sapientem quippe pedisequum — dei diciraus; 2, 25 
eis quippe utrisque cura natura una sit. itaque I. I. si eam 
verum esset, regi quippe eam desideraretur, praesertim cum 
regi non ita arte cum eam cohaereat, ut aliquid efficiat, cuius 

partes divelli non oporteat. at eam in illa sententia plane 
est otiosum, quoniam facile ex ci{vitatem mente suppletur. 
vera lectio haud dubie est: 'regi quippe prudentia et 
eiusmodi institutis'. in codicibus regi in regiam extentunr 
est propter prudentiam (sic enim habent codices plerique). 
cf. flor. 9, p. 157, 5 comperior ipsius (coploris ipsius F). 

Eadem fere scribendi ratio in libro de mundo^ qui post 
opus de Platone et eius dogmate videtur conscriptus, obtinet : 
13 ortus quippe accepimus aequinoctiaiem et solstitialem ;. 
21 aequalis quippe omnium diversitas; M indigens quippe 
orationis huius videbatur ratio; ibid. <de rectore> quippe 
omnium — silere melius est ; 25 talis quippe humanae vitae 
praesidium ingenio eius est paratum. semel sane tertium ob- 
tinet quippe locum, 16 *nihil horum quippe — idem po-^ 
tuit obtingere', sed hic voces praeeuntes satis inter se cohae- 
rent, qua ex causa eas scriptor interlecta particula disiungere 
noluit. tum duobus locis quippe in initio sententiae collo- 
catum, sequente tamen coniunctione, cui melius talis vox 
praeponitur : 14 quippe ubi nubes adflictrix — ignem dat; 
36 quippe, sicut civitas, mundi universitas regitur. 

Diversa est Apulei consuetudo in libris ceteris, qui 
aetate videntur priores quam hi duo, de quibus exposui. nam 
ibi quippe plerumque primo enuntiati loco ponitur: 

met. 4, 20 quippe cuncti canes — se obmiscent agmi- 
nalim; 4, 21 quippe quidam — lanceam — iniecit ursae- 
praecordiis; 9, 8 quippe cervices hostium iugo subactuiri et 
praedam — captuiri ; 9, 25 quippe iam semivivum illum in 
proximum deportat angiportum; 9, 38 quippe insperato — 
resistens iuvenis complexu fortissimo adripit eius dexteram r 

apol. 1 quippe insimulari quivis — potest; 11 quippe 
natura vox innocentiae distributa; 12 quippe amorem eius 
non amoenum — conciliare; 14 quippe in omnibus — ima- 
ginibus opera diulina sumitur; 18 quippe haec et alia flagitia 
divitiarum alumni solent; 19 quippe etiam ea — impedit et 
praecipitat; 24 quippe illa terrae alumna — iuverit ; 40 quippe 
solus ille — cum sit cetera exossis; 42 quippe hoc emolu- 
mentum canticis accipimus ; 54 quippe omnibus — obicietur ; 
56 quippe lana — profanus vestitus est; 66 quippe hi omnes 
— iuvenes — subibant; 69 quippe aegritudinem corporis 
ferre non poterat; 72 quippe etenim videbatur sibi — 
repperisse; 80 quippe insania scke se non potest; 88 quippe 
ita placuerat; 9^8 quippe ipse egens — flliam dotavit; 94 
quippe compererat; 95 quippe omnes fandi virtutes — con- 
gruunt; 

flor. 3, p. 147, 16 quippe adhuc ars ista — oriebatur; 
€, p. 151, 4 quippe hi lubrico volumine revinciunt; 9, p. 155, 

20 quippe praeconis vox 'garrula ministerium est; 13, p. 162, 
^3 quippe haec animalia — occinunt; 15, p. 166, 2 quippe 
eo commodum dominari orso profugit ; 16, p. 168, 19 quippe 
ita institui omne — tempus vobis probare; 16, p. 171, 11 
quippe eodem die — talum inverti; 16, p. 173, 19 quippe 
testimonium mihi perhibuit ; 17, p. 17, 16, quippe non prompte 
veniara impertire rarenter; 17, p. 178, 2 quippe si fides fa- 
bulis, Orpheus exilio desolatus; 20, p. 187, 19 quippe et 
illis, quibus curriculo confecta via opus est; 24, p. 190, 2 
quippe — bono periculo periculum faciam ; 

Socr. 5 quippe haec sola advenerat; 8 quippe nuUa 
earum ultra Olympi verticem sublimatur; 10 quippe si — 
fecundae sunt, deorsus degrassantur ; 13 quippe — daemones 
sunt genere animalia; 15 quippe tantum eos deos appellant ; 
19 quippe etiam — signum illud adnuntium sensit; 22 quippe 
non intellegit aeque divites spectari solere; 24 quippe ea 
adiutrice Gyclopis specus introiit. 

Parvus est in iisdem operibus eorum locorum numerus, 
quibus haec particula ab initio sententiae est remota et in 
locum secundum detrusa: ap. 7 omnem quippe hominis 
actum sermo praeit; 50 eius quippe divinas vias — obruit; 
^2 aflfert quippe ad maritum — indolem ; flor. 9, p. 159, 
2 nihil quippe a te impetravi ; Socr. 2 varia quippe curriculi 
sui specie — adsimulant; 6 eorum quippe de numero praediti 
€urant singuli*). semel tertium quippe locum obtinet, met. 8, 

21 conspicatum se quippe supinato illi — draconem — 
insistere; multo longius semel ab initio remotum flor. 18, 
p. 181, 8 semper adeo et ubique vos quippe ut pa- 
rentis ac primos magistros meos celebro. 

Omnibus quos adtuli locis quippe sententiam causalem 
vel explicativam inducit sive sensu nam vel enim est positum. 
quos locos si perlustraveris numerumque eorum in singulis 
libris inieris, videbis in metamorphosibus inesse locos sex, 
in apologia viginti duos, in floridis undecim, in libro de deo 
Socratis decem, in libris de Platone duodecim, in libro de 
mundo octo. itaq^e in metamorphosibus parce omnino Apuleius 
quippe particula sic est usus, multo largius in apologia et in 
scriptis, quae postmodum insecuta sunt. 

Sed metamorphoses etiam alia re dififerunt a ceteris 
Apulei libris, quod ad quippe attinet. nam ibi haec particula 

*) Non probabiliter met. 6, 15 0. lahn et Eyssenhardt seripse- 
runt 'speras q u i p p e (que F) te — posse furari.' mihi que h. 1. spurium 
videtur. 

aliqaot locis p a r t i c i p i o additur, cuius usus ne vestigium qui- 
dem extat usquam alibi apud Apuleium : 7, 25 non magno opere 
commovebar, quippe consuetus ex forma concidi fustibus; 
8, 15 nec rae — urgebat, quippe gaudiali fuga — exectorem 
virilitatis meae relinquentem; tO, 14 mihi — procedebat 
artificium, quippe adhuc timide — subripienti — pauciora; 
11, 24 perfruebar, inremunerabili quippe beneficio pigne- 
ratus; 11, 27 conveni — eum — nec ipsum — ignarum, 
quippe iam dudum — commonefactum ; cf. et 9, 27 adpo- 
nebat ei — invita — mulier, quippini destinatam alii. 
itaque conscriptis metamorphosibus abiecit Apuleius hunc 
particulae quippe usum. 

mund. prooem. (p. 104, 1 G.): consideranti mihi et dili^ 
gmtius intuenti et saepe aliasj Faiistine m t, virtutis indagatrix 
— philosophia videhatur. 

Mi Goldbacher scripsit pro mihi^ quod codicibus tra- 
ditur. sed fugit virum doctum numquam secundo loco voca- 
tivummi, utpote monosyllabum, poni ab Apuleio. cf. met. 1, 
6 hem, inquam, mi Socrates, quid istud; 1, 11 mira — nec 
minus saeva, mi Socrates, memoras; 1, 24 ac comiter deos- 
culatus 'mi Luci' ait; 2, 20 immo mi Thelyphron; 4, 26 
parce, inquit, mi parens; 4, 27 bono animo esto, mi erilis; 
5, 6 blanditiis astruit ^mi mellite, mi marite'; 5, 16 nil aliud 
reperies, mi soror; 8, 8 mi coniux, quod tibi — non licebit^ 
8, 10 concedas necesse est, mi Thrasylle ; 9, 16 de isto quidem, 
mi erilis, tecum. mea, quod duarum est syllabarum, potest 
secundum obtinere locum; cf. met. 2, 7 quamque festive, 
inquam, Fotis mea, ollulam — intorques ; 2, 18 fac sine 
cura — sis, Fotis mea ; 5, 6 'haecine mihi poUicebare, Psyche 
mea?* itaque 1. 1. aliter verba sunt emendanda. mihi ex prae- 
cedentibus 'consideranti mihi* manifesto est iteratum et de- 
lendum. sine mi alloquitur Apuleius eundem Faustinum in 
initio secundi libri de Plalone et eius dogmate *moralis philo- 
sophiae caput est, Faustine fili, ut scias, quibus ad beatam 
vitam perveniri rationibus possit*. 

ibid. 3: sed ex ea parte, quae currieulis finitimi inuritur 
Solis, 8 e iaculari atque emicare et scintillare flammae quaedam 
ostensae oculis nostris videntur, 

Se ante iaculari mihi suspectum videri fateor. nam plane 
inutile est, cum iaculari vi passiva intellegi possit, et praeter 
necessitatem corrumpit subsequentium membrorum aequali- 
tatem. cf. etiam infra c. 16 horum pleraque iaculari credas, 

alia labi, stare alia. fortasse 1. 1. subest se ex praecedenti 
sed repetitum atque ideo delendum. 

ibid. 29: at enim ut in choris » vulgus virorum et 
feminarum — unam harmoniam resonant^ sic divina mens 
mundanas varietates ad instar unius concentionis religat. 

Sensu at^ at vero Apuleius haud raro sed enim vel at 
enim ponit. sed non per omnes libros par est usus harum 
particularum, verum aliquantum hac in re illi inter se dififerunt. 

Sed enim iam in metamorphosibns semel reperitur, 1, 24 
sed enim Pythias visa sportula succussisque in aspectum — 
piscibus. multo maior est talium locorum in apologia nu- 
merus: 25 cito incremento sed enim materia levi caduco 
incendio; 31 sed enim vir egregie doctus — meminerat; 
33 sed enim feminal nullo pacto reperiens — confugit; 42 
<sed> enim fabula ut impleretur; 56 sed enim mundissi- 
ma lini seges inter optimas fruges terra exorta; 64 assiduus 
mundi sui opifex, sed enim sine opera opifex; 77 sed enim 
iste — spei immodicus, pari avaritia; 81 sed enim versutiam 
tam insidiosam — negabis te — cognovisse; 85 sed enim 
malitia praecoqui puerum quis non aversetur. nec in floridis 
Apuleius hac particularum coniunctione uti desinit; cf. 13, 
p. 163, 1 sed enim philosophi ratio et oratio tempore iugis 
est; 16, p. 170, 18 adhuc os lecto libro impressus, sed enim 
iam animae vacuus; 18, p. 180, 1 et mihi liceat nullam lon- 
ginquam et transmarinam civitatem hic, sed enim ipsius 
Carlhaginis vel curiam vel bybliothecam substituere. at in 
ceteris libris abstinet prorsus Apuleius usu sed enim et tantuni 
modo at enim adhibet; cf. Socr. 5 at enim, o lule, pater tuus 
hoc iure iurando uti poterat; ibid. at enim inter Rutulos 
recens cognitos si nerao huic capiti crediderit; 20 at enim 
Socrates non vocem sibi sed vocem quampiam dixit oblatam ; 
ibid. at enim secundum Pythagoricos mirari oppido solitos ; 
23 at enim bonis arlibus doctus et adprime est eruditus ; Plat. 
1, 6 at enim altera — aestimanda est; 1, 13 at enim cum 
tres partes animae ducat esse; 1, 15 at enim hominum sol- 
lertia eiusmodi divino beneficio instructior; 1, 16 at enim 
illae optimae sunt partes; 1, 18atenim hominem tunc esse 
perfectum; 2, 24 at enim rem publicam negat; mund. 7 at 
enim huius terrae — latitudo — tenet; 12 at enim procel- 
losus flatus cataegis dicitur; 17 at enim illos quis non admi- 
randos spiritus arbitretur; 29 at enim ut in choris — unam 
harmoniam resonant. ante hos libros philosophos parce utitur 
Apuleius illo at enim. nullus talis locus extat in floridis, in 
metamorphosibus est unus, 9, 35 at enim casulae parvulae 

conterminos — agros possidebat vicinus potens. compluries 
occurrit a« enim in apologia: 17 at enim M'. Curio tot ado- 
reis — incluto — duos solos in castris calones fuisse ; 20 at 
enim nec Crassus Dives quantam volebal; 86 at enim tibi a 
filio iam adulto acerbiores morsus viventi et videnli offeruntur. 
occupationem inducit at enim, ut apud Ciceronem, 9 at enim 
ludicros et amatorios fccit; 27 at enim maior natu non est 
iuvenem aspernata; 40 at enim piscem cui rei nisi malae 
prosddisti P 



Habes observationes meas grammaticas criticasque Apu- 
leianas. ex quibus quid ad ordinem librorum huius scriptoris 
constituendum proficiatur, nunc promissum praestaturi indi- 
catum imus. ac primum quidem id contendere audemus, 
prorsus verum esse, quod E. Rohde aliis inductus argumenlis 
Mus. Rhen. XL 66 sqq. dempnstrare conatus sit, inter illos 
libros primum aetate obtinere locum metamorphoses, non 
apologiam, cui eum olim nonnulli viri docti vindicare sLudu- 
erunt, nuper etiam Rich. Hesky (Stud. Vind. 1904, p. 71—80) 
adsignavit, non satis ille firmii nixus rationibus. 

Apuleium prius metamorphoses condidisse quam apo- 
logiam vel iis probatur, quae de igiiur collocatione p. ^5 com- 
memoravimus. diximus enim semel modo eum hanc parliculam 
primo senteniiae loco posoisse in metamorphosibus, in uU 
tirao quidem earum libro (11,23), undeviginti vero locis 
praetulisse eam voculae collocationem in apologia. cum etiam 
in floridis et in libro de deo Socratis eadem igitur collocatio 
frequentior sit, patet non exolevisse hunc scriptoris morem, 
postquam conscripsit apologiam. itaque si metamorphosibu:^ 
secundumt ut quidam voluerunt, tribueris locum, apologiae 
primum, qui, quaeso, explicabis, quod scriptor in apologla 
et floridis positu illo delectatur, tantum non abstinet eo in 
metamorphosibus? at facile res intellegitur, si metamor- 
phoses ante apologiam in litteras esse missas cum Rohdio 
dixeris. Apuleius nimirum tum, cum illas scribere coepit, 
altero enuntiati loco igitur ponere consueverat et sub finem 
demum earum a more suo declinavit, parlicula iila semel 
secundo loco posita. post hoc opus confectum amor huius 
collocationis apud eum invaluit, adeo quidem, ut in apologia, 
quae deinde composita est, non minus undeviginti locis igitur 
in sententiae exordio poneret. ea collocatio etiam in ope- 
ribus, quae subsecuta sunt, Apuleio placuit; nam complu- 
ribus locis, ut diximus, ibi est ab eo adhibita. 

7 



Eodem fert particnlarum propterea et quapropier usus. 
in metainorphosibus enim, ut p. 9 demonstravimus, Apuleius 
prqpierea prorsus ignorat in apologia demum apparet haec 
particula (tribus quidem ioiis. c. 3i; 34; 60) atque incre- 
brescit deinde in libris philosophis. item quapropter plane 
deest in metamorphosibus, at hgitur scriplum duobus apolo- 
giae locis, bis extat in floridis, octies recurrit in philosuphis 
operibus. 

Nec alium librorum Apulei ordinem slalues, si eius 
usum ut qui (= utpote qui) consideraveris. nam in metamor- 
pho^ibus illud nullo extat loco. reperitur vero in apologia, 
nec abest a floridis et libris philosophis. 

Idem in usum enim dici potest. nam in metamorpho- 
sibus, si Luetjohannum et Vlietium audis, quibus ego ad- 
senlior, nusquam hanc coniuncliunem Apuleius primo loco 
ponere audct, at in apologia initium sententiae ei concessit 
ter eumque usum aliquot loeis retinuil in floridis et in libro 
de deo Socratis. 

Denique particularum ceu, nam quidetnj cumprimis usu 
firmatur ille quem tuemur scriptorum ordo. nam hae omnes 
de^unt in metamorphosibus, adhibentur vero in apologia et 
libris sequentibus. idem de saepenumero dicendum est 

Vidimus supra quasdam elocutionis proprietates nisi in 
metamorphosibus non extare apud Apuleium. etiam hae 
nobis documento esse possunt hoc opus prius quam apolo- 
giam litteris mandatum esse. nam cogitare vix licet scriptorem 
in opere ullo quaedam novavisse in sermone suo, tum vero 
in libro proximo cuncta ea abiecisse et iterum ea usurpasse, 
quae ante opus iliud reliquerit pertinet huc 

atque (et) oh id, quod octo locis in metamorphosibus 
legitur, deest autem in aliis libris. pro eo adhibelur in his 
aique (et) ideo (idcirco)^ ideoque^ idcircoque^ et (ac) propterea^ 
quae omnia absunt a metamorphoseon elocutione; 

ergo igitur^ quod vel sedecim locis occumt nobis in 
metarnorphosibus, nusquam alibi extat; 

cic ante gutturalem consonantem positum quinque locis 
in metamorphosibus legitur, nusquam fere in aliis libris; 

quis (= quibiis) duodecim metamorphoseon locis ad- 
hibitum est, nullo ferme aliorum scriptorura. 

se in structura acc. c. inf. pro subiecto poneudum non 
oraittit Apuleius in metamorphcsibup, omittit tamen haud 
raro in apologia et aliis scriptis. 

Postmetamorphoses et apologiam conscripsisseApuleium 
florida, de deo Socratis, de Platone et eius dogmate, de 



mundo statuunt vulgo. nos njhil in elocutione eius invenimus, 
quo hunc ordinem invertere cogeremur, immo nonnulla ob- 
servavisse nobis videmur, quibus eadem librorum consecutio 
adseritur. velut ex iis, quae de quapropter u^u adtulimus, ad- 
paret libros de Platune et de mundo post florida et librum 
de deo Soeratis exaratos a scriptore es3e; nam ibi primum 
qiiapropter ^emwAo loco positum extat. idem p'»rro ex parti- 
culae quippe usu concludi polest. nam ut exposuimus, in 
libris demum de Platone ct de mundo constanter fere illa 
secundo loco ponitur, cum in libris ceteris plerumque prin- 
cipem sententiae sedem obtineat. eidem sententiae denique 
usus 8fd enim et at enim favet quam maxime. nam cum in ce- 
teris libris sed enim saepius lcgatur, at enim rarius, in libris 
de deo Socratis, de dogmate Platoni.s de mundo sed enim 
ab Apuleio prorsus abicitur et tantummodo at enim adhibetur. 
nimirum metamorphoses, apologia, llorida prius litteris mati- 
data erant, postea dcmum libri phiiosophi conscripti sunt. 



